
Toate epocele istorice, şi-au centrat problemele şi şi-au 
căutat soluţii, în funcţie tocmai de ceiace le primejduia 
esenţele şi profilurile normale de desvoltare. Primejdia, ce 
ameninţa o cultură, o formă, de vieaţă sau pur şi simplu pe 
Om, ca expresie a acelei culturi sau forme de vieață, a 
căpătat cu timpul un nume, atât de întrebuințat în ultima 
vreme, încât tinde să devină un obositor «leit motiv». Nu- 
mele de criză. Natural era, ca atare, ca Europa din timpul 
lui Martin Luter, că-şi fixeze problemele de bază în raport 
cu criza morală, spirituală şi culturală exprimată, de rebe- 
liunea protestantă. Deopotrivă, normal ne apare, deci, şi 
faptul că cele mai radicale probleme ale omului actual şi 
respectivele lor soluţii, să-şi capete proiecția lor adevărată 
tocmai în funcţie de dimensiunile crizei de astăzi. O criză 
ce-şi află expresia ei infernală în doctrina comunistă și 
în invazia maselor în vieaţa istorică. Ca atare, a ne pune 
problemele noastre esențiale în raport cu această situaţie 
de criză, nu înseamnă, câtuş de puţin, cum se încearcă, 
uneori cu pretenții de autoritate, să, se insinueze în ultima 
vreme, a ne fixa pe o poziţie strict negativă, ori că poziţia 
noastră ar fi pur şi simplu <anti». In cazul de faţă, ar în- 
semna, adică, a ne fixa în deosebite ipostaze canticomunis- 
tec. Anticomunism spiritual, cultural, istorie, antropologic. 

Fiind aceasta, după părerea noastră, o atitudine natu- 
rală. naturală ni se pare deasemeni şi atitudinea, luată cu 
un spirit de angajare radicală şi de tragică. seriozitate, care 
opune crizei pe care sociologia contimporană a definit-c, 
«revolta maselor», o soluţie aflată într'o rebeliune, mai 

profundă şi în „acelaş timp cu mai multe corespondențe 
istorice în trecut, şi anume într'o «rebeliune a elitelor», 

In lumea reprezentată astăzi de către revoluţia şi tenni- 
ca nivelatoare a comunismului şi de un climat culpabil, 
din multe puncte de vedere inrudit cu soluţiile date de 
comunism, filosofia maselor a căpătat cu repeziciune, for- 
me universale, Ca orice filosofie, şi aceia a maselor, şi-a 
centrat obiectivele în problema omului, O problemă care în 
lumea comunistă a căpătat o valoare obsedantă, întrucât 
această, lume vrea să realizeze mai presus de toate, o mu- 
taţie antropologică radicală, să creieze un nou tip de om 
care nu este, în realitate, decât un altoi antropologic ine- 
dit. Analiza curentă a doctrinei comuniste, a aplicaţiilor 
sale şi a primejdiei ce o reprezintă, insistă în general asu- 
pra transformărilor externe, politice, instituţionale, sociale 
şi economice, dar în general se meditează puţin asupra a 
ceiace este «ultima ratio» a acestei doctrine şi a acestei 
filosofii bazată: pe principiul maselor. Această «ultima ra- 
tio» urmăreşte o radicală transformare o omului, nivelân- 
du-l, masificându-l, anulându-i prerogativele divine şi sen- 
timentul său deosebit, şi el de esenţă dumnezeiască, al li- 
pertăţii. 

In general, literatura referitoare la această radicală 
mutație antropologică pe care revoluția comunistă o ur- 
măreşte, aparţine în proporţii reduse taberei adversare 
comunismului. Mai de grabă prin cazuri izolate de rebeliune 
internă, de natură spirituală, reuşim să pătrundem sen- 
sul profund al acestei teribile încercări de desumanizare pe 
care se întemeiază dogmatismul rigid al doctrinei comu- 
niste. In această situaţie îl găsim pe Arthur Koestler, auto- 
rul faimoasei cărți «Zero şi infinitul», care a avut un 
succes răsunător, carte după părerea noastră de redusă 
valorificare autentică a filosofiei comunismului. Drama 
personajului central al cărții, Rubakov, este, totuş, sgudui- 
toare. Destinul omului capătă în el, o cutremurătoare ana- 
liză spectrală. Prin el, filosofia comunismului proclamă, 
pur şi simplu, că individul este o mulțime de un milion 
împărţită la un milion şi că, din punct de vedere moral, 
<a te vinde pe treizeci de arginţi este o tranzacţie cinstită, 
în timp ce a ne vinde conștiinței noastre înseamnă să 
abandonăm Umanitatea», 

Desigur că această complexă problemă care constă în 
erupția maselor în spirit şi în istorie, şi în filosofia maselor, 
ar fi nedrept să o limităm numai la câmpul de acţiune a 
comunismului. Niciodată, neliniştea spirituală în care se 
sbate omul, turburata sa confuzie interioară, drama per- 
manentă a existenţei lui, nu s'au aflat atât de intim legate 
de existenţa sa politică şi de vieața politică în general, ca 
acum. Niciun sistem religios sau filosofic, nicio concepţie 
a vieţii, nu reuşise să-şi reverse problemele, avatarurile şi 
formele lor, în destinul omenesc, ca astăzi. In vremuri în 
care nimeni, nici cea mai perfectă filosofie, nu ar fi cutezar 
să-şi pună problema «destinului» omului cu patetismul 
epocei noastre, nimănui nu i-ar fi trecut prin cap să arunce 
în cumpăna disputelor elitelor responsabile, ideia unei 
culpe obiective, a păcatului admis sub forma de categorie, 
a justificărei morale a sancțiunii de grup. Tragicii şi filo- 
sofii elini, îşi aşezau eroii învinşi sub semnul implacabilei 
«eananke», unde nu mai incape responsabilitate umană de 
niciun fel. In schimb Jaspers, gânditor fixat în însăşi dra- 
ma, existenţei, îşi aruncă propria sa comunitate, unde face 
parte din «elita» spirituală, sub zodia teribilă a termenu- 
lui «Schuldfrage». 

Suntem obicinuiţi să limităm la experienţa comunistă, 
spirituală şi statală, experiență uşurată, fără îndoială, şi 
de însuşirile sufletului rusesc, desfrânat şi dotat cu esențe 
dispersate, chintezenţa dramei sumbre a omului contimpo- 
ran. Este adevărat că, în virtutea unei înclinări naturale 
ruseşti pentru tot ce este colosal, experiența spirituală şi 
statală comunistă, înfăţişează evenimentele în proporții 
care sguduie prin vastitatea lor. Dar ea este legată de un 
rău într'o oarecare măsură generalizat în vremea noastră. 
Tipică este, din acest punct de vedere, problema culpei şi 
interferenţele sale cu vieaţa şi cu fenomenul politic. Men- 
talitatea sovietică a inventat «culpa obiectivă» şi tehnica 
mărturisirilor în funcţie de această «culpă obiectivă», ca 
instrument politic de substanţială importanță. Această 
teorie specifică a culpei, aplicată la lupta politică, a im- 
plicat, în sfera de acţiune practică bolşevică, sacrificiul a 
milioane de fiinţe, adevărată bază filosofică a genocidiului. 

Dar fenomenul nu are numai această limitare strictă. 
Recitind de curând cu reînnoită tensiune, cele două roma- 

ne capitale ale lui Franz Kafka, «Procesul» şi «Castelul», 
am găsit în ele un element de înrudire, desigur numai la 
redusa sferă de acţiune a spiritului, cu acea «culpă obiec- 
tivă», definitoare a bolşevismului. Kaika ar îi putut numi 
acest lucru, cu un termen ce aparţine numai exegezei lu- 
crărilor sale, dar care corespunde acelui deosebit mod al 
său de a se cufunda în metaforă, «păcatul pierdut». 
Amândouă romanele, îşi află în «păcatul pierdut» axa lor 
centrală, după cum observă un bun interpret al lui Kafka, 
Groethuysen. Filosofia cea mai încărcată de «pathos» a 
timpului nostru, îşi găseşte şi ea în «păcatul pierdut», axa 
de construcţie şi mare parte din cheia destinului uman. De 
aici, experienţa, politică, integrarea omului în mentalitatea 
tehnocratică, interpretarea lui sub forma unei categorii şi 
esențiala lui iresponsabilitate. 

Nu ştim de ce, am asociat de multe ori romanele lui 
Kaika—sinteză a unei experiențe spirituale profunde—, 
tocmai cu personajul romanului lui Koestler la care ne re- 
feream adineaori, cu Rubakov. Pentrucă şi Rubakov, ca 
eroii din «Procesul» şi «Castelul» este învinuit pentru un 
«păcat pierdut». El este omul «<obiectivat», prin excelența. Şi 
ajunge să-şi mărturisească vina, printr'un lent, profund 
proces de răsturnare a resorturilor morale. Răscumpără, 
eroarea unei categorii şi participarea la categorie. In exas- 
perata, repeziciune cu care o face, surprindem, poate, şi di- 
îerența cea mai importantă dintre el şi eroii lui Kafka, In 
timp ce aceştia ignoră până la capăt culpa lor—păcatul lor 
este, fără îndoială, un păcat «pierdut»>—Rubakov îşi însu- 
şeşte culpa obiectivată şi răscumpără cu sânge, convins, în 
numele categoriei. Pe de altă parte, cu greu am putea deose- 
bi situaţia şi procedeele interne ale lui Rubakov, de expe- 
rienţele ruseşti tradiţionale, «ecumenice», sau oscilaţiile 
permanente între crimă şi mărturisire, în jocul dialectic 
constant al sufletului rusesc. 

Este aceasta, așa dar, o experienţă care îşi află în sfera. 
bolşevică de activităţi umane, o aplicaţie imediată în vieața 
politică şi socială. O aplicaţie de proporţii nemai întâlnite 
până acum în istorie. Pe baza acestei mutații radicale de 
concepţii, comunismul a introdus în lume asasinatul în 
masă, deportările masive şi o luptă, fără răgaz contra tu- 
turor valorilor spiritului. "Concepţia bazată pe <păcatul 

pierdut», constituie un climat favorabil celeilalte concepţii, 
organizată din punct de vedere tehnic şi devenită doctrină 
oficială cu pretenţii de universalitate, a omului «<obiecti- 
vat», concepţia «neo-machiavelică», cum obicinuiesc să-i 
spună susținătorii ei. Și fiind aceasta o concepţie cu o 
fundamentare dogmatică, ei nu i se poate opune decât o 
doctrină şi o ideologie pozitivă, o mentalitate şi o atitudine 
pozitivă. De aceia, simplele atitudini defensive, atât teore- 
tice cât si practice, sunt inutilizabile. O etică sănătoasă şi 
agresivă, însufleţită de valorile pure unei adevărate cre- 
dinţe religioase, pot îi elementul esenţial al acestei atitu- 
dini positive noui, care să nu fie un simplu gest de apărare. 

Intradevăr,. unui climat istoric care îşi întemeiază doc- 
trina şi acţiunea, directă pe fenomenul de explozie a maselor 
şi de invazie a lor în domeniul spiritului, al religiei, al 
culturii şi al politicei, trebuie opus un climat necesar bazat 
pe revalorificarea principiului elitelor operante din nou în 
istorie, ca forţe inspiratoare ale spiritului, ale religiei, ale 
culturei şi ale politicei. 


In realitate, în ciuda însuşirei, din partea fenomenului 
maselor, a resorturilor vitale contimporane, celălalt feno- 
men, al elitelor din nou operante în istorie, nu şi-a pierdut 
niciodată în mod definitiv poziţiile şi eficacitatea. Dovada 
o face faptul însuşi, că doctrinarii catastrofei reprezentate 
de năvălirea maselor în istorie, păstrează întotdeauna o 
nostalgie de elevaţie spre lumea «elitelor», ca forțe spiri- 
tuale şi ca elemente sociale conducătoare. Să ne amintim 
de strigătul lui Goethe, atât de ciudat pentru armonia 
superioară a spiritului său, când denunța rostogolirea nu 
prea îndepărtată a mulțimilor: «Vine veacul capetelor vi- 
clene, a oamenilor practici, şireţi, care, dotați cu o mare 
îndemânare, se cred deasupra mulțimilor, cu toate că nu 
sunt mai dotați decât ele.» Dar în acelaş timp spiritul său 
se revoltă în faţa perspectivei dominante a omului-masă şi, 
în mijlocul catastrofei, desprinde renașterea unui principiu 
aristocratic în spirit şi în vieaţă. Şi proclamă venirea tim- 
pului în care «Dumnezeu să nu mai simtă bucuria în uma- 
nitate şi va trebui să distrugă totul, pentru a începe din 

nou o creiaţie proaspătă». Strigătului «masele înaintează», 
îi opune Hegel, la rândul lui, o filosofie a istoriei bazată pe 
principiul elitelor, cum nu se mai făcuse dela Platon încoa- 
ce. Mai târziu, Nietzsche vede cum se apropie «uraganul 
nihilismului», declară că «Dumnezeu e mort» şi proclamă: 
«Pământul s'a micşorat şi pe =1 trepidează omul care mic- 
şorează totul. Specia lui este indestructibilă, ca aceia a 
puricelui. Este cel din urmă om, şi cel din urmă om trăieşte 
cel mai mult... Intreaga noastră cultură europeană se 
mişcă, demult în chinul unei tensiuni ce creşte din deceniu 
în deceniu, ca spre un desnodământ catastrofic. Agitată, 
accelerată în mod violent, ca un curent ce-şi caută 
sfârşitul, nu mai gândeşte, îi i-e frică să mai gândească». 
Dar acelaş Nietzsche proclamă triunțul celor «aleşi», al 
<supraomului», şi crede ca nimeni altul în valabilitatea 
unei concepții aristocratice a vieţii. Aceiaş postură o adoptă 
Gustave Lebon, unul dintre cei mai serioşi cercetători 
ai fenomenului mulțimilor, poate cu avantajul că în loc să 
adopte atitudini profetice, studiază ştiinţific un proces, ca 
sociolog şi ca psiholog al mulțimilor. Şi iată-ne în faţa 
celui care vede îri «revolta maselor», nu o catastrofă 
proorocită, ci un fenomen consumat. Ortega y Gasset. Cu 
o măestrie şi o intuiţie fără egal, filosoful spaniol anali- 
zează în cartea ce i-a dat faima, acest fenomen unic, cel 
care defineşte, după părerea lui, epoca noastră. Cum era 
natural, acea măestrie şi acea intuiţie, centrează acest fe- 
nomen în aspectul său antropologic. Nu este vorba de 
analiza unor mari fenomene revoluționare, nici de convul- 
siuni sociale inedite în istorie. Dacă este adevărat că aceste 
fenomene s'au produs sub ochii noştri, nu este acesta fap- 
tul cel mai semnificativ. Paptul cel mai semnificativ este 
apariţia unui nou tip de om, care domină lumea noastră, 
Este omul-masă. „Oriunde apare acest nou tip de om, 
«tăcut la repezeală, construit din câteva biete abstrac- 
țiuni», pretutindeni acelaş, «o tristă înfăţişare de înăbuşi- 
toare monotonie stăpâneşte Europa». Analiza lui Ortega 
este, după mărturisire proprie, nici mai mult nici mai puțin 
decât «o disecţie a omului-masă». Dar înainte de a face 
această disecţie admirabilă şi de a vedea, cum spune, 
«spectacolul pe dinlăuntru», proclamă existența unui prin- 
cipiu aristocratic necesar în lumea noastră: «Eu susţin, 

spune, o interpretare a istoriei radicală, aristocratică. Ea 
este radicală fiindcă eu nu am spus niciodată că o societate 
omenească trebuie să fie aristocratică, ci mai mult decât 
atât. Eu am afirmat şi continui să cred, cu o convingere din 
zi în zi mai fermă, că societatea umană este aristocratică, 
totdeauna, cu sau fără, vrerea ei, prin însăşi esenţa ei; până 
la punctul că este societate în măsura în care este aristo- 
cratică şi încetează de a mai fi, în măsura în care se 
desaristocratizează». 

A vorbi, deci, de o autentică «revoltă a elitelor», feno- 
men ce poate fi cu atât mi tipic, cu cât epoca de faţă a 
trăit sub obsesia permanentă a fenomenului contrariu, nu 
înseamnă, câtuş de puţin, a lansa o nouă formulă într'o 
atmosferă şi aşa prea dispusă la jocul liber al dialecticelor 
şi a bizantinismelor. In virtutea acelui proces de antago- 
nisme pe care îl semnalam ca specific climatului spiritual 
european, apariţia fenomenului mulțimilor şi a omului- 
masă, care îl întovărăşeşte, creidză o evaziune paralelă a 
omului autentic spre o lume de elevaţii spirituale şi spre 
" restabilirea unui principiu aristocratic al societăţii. Am 
putea chiar să precizăm că afirmarea conştientă, pe plan 
dialectic, a acestui principiu aristocratic, o adevărată teorie 
a elitelor, are loc tocmai sub imperiul a ceiace se cheamă 
«revolta maselor». Această situaţie de fapt arată un lucru. 
Ne arată că principiul elitelor se află în criză. Ne arată că 
o epocă simbolizată printr'o atotputernicie a «colosalului> 
în toate aspectele vieții şi printr'o universală tendinţă de 
nivelare în jos, a contribuit la diminuarea acelei cenorme 
diferențe de tensiune, care mișcă întotdeauna istoria» 
(Othmar Spann), între elita reprezentând spiritul creiator 
şi masa, inertă, pietrificată, 


xxx 


Dacă este adevărat, pe de altă parte, că revolta maselor 
a fost în mare parte, un fenomen produs de desvoltarea 
societăţii europene, de ceiace Ortega, urmând rezultatele 
lui Werner Sombart, cheamă «datele statistice» ale enormei 
creşteri de populaţie, nu este mai puţin adevărat că feno- 
menul derivat din această revoltă, adică apariţia omului- 
masă, se află într'o intimă conexiune cu atitudinea spiri- 

tuală a elitelor spirituale europene. De aceia, în timp ce 
nu i se poate atribui elitei spirituale europene, enorma 
explozie istorică a maselor, primatul omului-masă este, în 
schimb, o parte integrantă a crizei spirituale europene ca 
atare. Numai aşa se explică, de ce, «revolta maselor» a 
fost, orice s'ar spune, nu numai diagnosticul social, ci şi 
diagnosticul spiritual al epocei noastre, în ale cărei sbateri 
profeți şi oameni politici, poeți şi mistici, n'au făcut decât 
să vadă, simptomele mortale ale unei lumi cu un îndelung 
regim de existenţă. Ca într'o spectaculară epocă de tranzi- 
ție în vreme cs în adâncurile vieţii sociale se desprindea 
urletul amenințător al mulțimilor prezente pentru întâia 
oară, în istorie, în forme atât de majore, elitele conducă- 
toare, se alarmau, îşi cedau poziţiile şi atribuiau noului 
fenomen un caracter definitiv şi ineluctabil. 

In realitate, niciodată elitele conducătoare ale unei so- 
cietăţi nu au trăit în faţa dușmanului esențelor lor, un 
sentiment mai profund de teamă şi de slăbiciune, o dorinţă 
de tranzacţii culpabile, cum lau trăit elitele conducătoare 
europene din clipa în care, la orizontul vieţii europene, au 
apărut masele, cu întreg balastul lor de energii destruc- 
tive. In ultima lui carte, «Vom Ursprung und Ziel der Ges- 
chichte», Karl Jaspers defineşte foarte bine această situa- 
ţie de responsabilitate şi de tranzacţii vinovate. «Individul, 
scrie Jaspers, este fără îndoială mai neputincios decât 
oricând. Dar individul ca membru al masei, «noi», pare a 
îi căpătat o voinţă. Dar această voinţă ru poate ieşi, în 
mod originar, prin ea însăşi, din masa anonimă. Ea este 
trezită şi condusă prin propagandă. Masele au nevoie de 
idei şi de consemne. Este necesar să li se spună ce vor. Dar 
terenul, lor trebuie pregătit pentru ceiace li se spune. Omul 
de stat, gânditorul, artistul, poetul, trebuie să se adreseze 
forţelor existente în masă, dacă vreau să acţioneze. Care 
sunt aceste îorţe, este un lucru imposibil de anţicipat. 
Ceiace caracterizează pe conducători, sunt impulsurile, pa- 
siunile şi valorificările la care recurg. Și la rândul lor 
trăiesc sub influenţa acestor impulsuri, pasiuni şi valori- 
jicări pe care le produc în mase. De aceia se determină 
cum trebuie să fie ei înşişi şi cum trebuie să reacțio- 
neze. Sunt exponenţi ai unei voințe de mase, dacă nu 
devin dictatori ai unor mase de sclavi, dirijate...» <Ori- 

cine doreşte să se autovalorifice, merge cu masele. Mulţi 
cred că masele merg undeva şi că problema este să cu- 
noşti această ţintă şi să te comporţi în consecinţă. Dar 
masele ca atare, nu sunt o persoană, nu ştiu nici nu vreau 
nimic, le lipseşte conţinutul şi sunt, pur şi simplu, un ins- 
trument pentru cine le adulează pasiunile şi impulsurile 
psihologice.» Când vorbim de această crescândă integrare 
şi adaptare a elitelor la spiritul şi tendința maselor, nu 
ne gândim numai la concesiunile demagogice în domeniul 
social sau în domeniul accesului la mecanismul puterii, al 
clasei proletare. Acest fenomen de adulație a mers mult 
mai departe, în domeniul spiritual. Temătoare în fața pu- 
terii maselor, elitele intelectuale au pretins să atribuie ma- 
selor calităţi spirituale autentice, forme şi profiluri proprii. 
Uciderea persoanei, ca realitate vie, şi înlocuirea ei prin 
masă, materie abstractă şi inertă, a fost în mare parte 
contribuția multor poeţi, sociologi, mistici, filosofi şi artişti 
contimporani. Walth Withman, ca şi Maiakovski, Schoen- 
berg deopotrivă cu Shostakovich, Sartre ca şi Ehremburg, 
sunt tot atâtea spirite de «talent» ale timpului nostru, 
adulatori ai mulțimilor oarbe, cărora ei le atribuie suflet 
propriu şi spiritualitate specifică. «In marş inexorabil ală- 
turi de mase», pare că a fost şi continuă să fie consemnul 
multor spirite alese şi climatul dominant al elitelor con- 
ducătoare. Și astiel, ceiace odinioară era o realitate di- 
tuză, ce nu ameninţa cu nimic ierarhia, de valori ce sus- 
ţinea lumea noastră, o realitate fără consistenţă istorică, 
a devenit în mai puţin de un veac nu atât urmarea logică 
a unor experiențe politice şi ideologice determinate, ci o 
fantasmă pe care o lume în decrepitudine o făureşte şi o 
transformă în realitate palpabilă, prin excesive dispute doc- 
trinare, prin concesii de neiertat şi prin retranșamente 
spirituale. 

Condamnabilă este, deci, atitudinea spirituală cu care o 
parte din elitele europene au acceptat in deceniiie din 
urmă, principiul-masă, invazia în istorie a drojdiei sociale 
colective. A trăi sub «zodia socialului», a însemnat, în ac- 
țiunea politică, şi pe planul activităţilor spiritului, nu 
atât atribuirea unei valori umane justiţiei sociale şi prin- 
cipiului distribuţiei bogățiilor, cât identificarea elitelor 
conducătoare cu principiul negativ al maselor, acceptându - 

1 esenţele, diluându-se în lumea infraumană pe care acest 
principiu o reprezenta. 

Chiar şi revoluțiile sociale care au pretins să, ofere so- 
luţii crizei provocate de invazia maselor spre culmile vieţii 
sociale şi politice, au luat fiinţă, au trăit şi au sucombat 
am putea spune în parte datorită unui adevărat complex 
al fenomenului maselor. In fața ameninţătoarei realităţi 
comuniste, revoluțiile sociale de tip anticomunist, se sim- 
țeau oarecum culpabile şi prizoniere ale unui dogmatism 
al epocei, gata sa facă orice concesii, fără ca prin aceasta 
să afle soluţii problemelor. Trăind epoca, noastră sub «zo- 
dia socialului», conducătorii, chiar şi cei ce pretindeau că 
află soluţii care să oprească marșul comunist cu îndemâ- 
narea sa incontestabilă de a utiliza ideologia maselor ca 
instrument de sclavie şi teroare, au făcut atâtea concesii 
omului-masă, încât cercetătorului lumii noastre de valori 
sociale îi vine greu să vadă în mulţi dintre conducătorii 
contimporani, representanţi ai ordinei şi ierarhiei, ade- 
vărate elite sociale şi politice. Fiindcă unei revoluţii colo- 
rată social nu i se opunea, în mod fundamental, o revo- 
luţie de coloratură diversă. Şi această revoluţie de colo- 
ratură, diversă nu poate fi o contrarevoluţie socială. Dacă 
este adevărat ce spunea Joseph de Maistre, şi anume că 
«o contrarevoluţie nu este o revoluţie contrarie, ci contra- 
riul unei revoluţii», nu încape îndoială că în dialectica 
socială a timpului nostru, adversarii comunismului sau 
menținut în mare parte în afara jocului şi au făcut tocmai 
«contrariul unei revoluţii». 

De aceia, se poate spune că ultimii treizeci de ani de 
lupte politice şi sociale sunt o sforţare supraomenească 
dar sterilă, aşezată sub «dialectica valurilor comuniste şi 
fasciste», după celebra formulă a lui Trotsky. «In timpul 
fluxului, spune Trotsky, în «Istoria revoluţiei ruseşti», pro- 
letariatul târăşte după sine mica burghezie, în timp ce 
refluxul face ca mica burghezie să târască după sine o 
mare parte din proletariat.» Revoluţia comunistă se ba- 
zează pe ceiace Ortega, numește morală extravagantă. De- 
finiţie căreia noi îi preferăm pe cea care De Maistre o 
dădea Revoluţiei franceze. O morală satanică. Contra 
acestei morâle extravagante ori satanice, zică-i-se cum i 
Sar zice, elitele europene nu au ştiut să opună, o revoluție 


REVOLTA ELITELOR 15 


de altă coloratură, ori dacă au încercat, au făcut-o fără 
curajul necesar şi fără o autenticitate de convingeri. 
Acceptarea mulțimilor ea protagonişti, ca unul din pro- 
taganiştii istoriei evenimentelor sociale, acceptarea revo- 
luției sociale ca atare, nu înseamnă, în mod necesar, să 
se imprime soluţiilor aceleaşi caracteristice ca cele pe care 
masele le poartă la realitatea istorică. S'a vorbit neconte- 
nit de revolta maselor, şi de teribilele ei urmări pentru 
lumea, noastră de valori, ca un fapt excepţional al timpu- 
lui nostru. Dar nu sa pus, cum ar fi reclamat-o o lege 
inexorabilă a necesităţii istorice, problema unei revolte a 
elitelor contra principiului de destrămare a masei, contra 
tragicelor sale urmări în procesul de descompunere a lumii 
occidentale. Cu toate astea, în ciuda proporţiilor fenome- 
nului care a mobilizat fantazia şi naliniştea. profeților şi 
a oamenilor politici, revoluția elitelor, continua lor revoltă, 
a fost, după, cum spuneam la început, un fapt implicit, 
„deşi de multe ori timid, un fapt până la un anumit punct 
semnificativ al timpului nostru. 


x xx 


După cum vom vedea mai apoi, acestei epoce de criză 
a principiului elitelor, în sfera socială şi spirituală, îi re- 
vine tocmai meritul de a fi formulat cele mai solid cons- 
truite teorii ale elitelor operante în politică, în vieaţa spi- 
ritului. în istorie. Uită, deci, profeţii catastrofici ai revol- 
tei maselor, că tocmai sub imperiul acestei revolte, apare 
teoria clasei dirigente a lui Mosca, teoria circulaţiei aris- 
tocraţiilor a lui Pareto, mitul aristocratic al violenţei, al 
lui Sorel şi, în sfera revoluţiei spirituale, atitudini de o 
mare autenticitate. Şi nu este vorba de simple teorii pe 
marginea evenimentelor. Cea mai mare parte dintre aceşti 
teoreticieni au avut o deosebită influență asupra revolu- 
ţiilor politice şi sociale contimporane. Și surprindem, poate, 
în ceiace la ei pare Utopie, valoarea supremă a meditaţiilor 
lor, întrucît nicăeri nu poate fi căutată mai bine valoarea 
sublimă, eternă, a realităţii politice, ca în marile <Utopii». 

Această revoluţie autentică a elitelor a fost un fapt in- 
contestabil, în ciuda unei interpretări meschine a fenome- 
nului actual, care a ignorat-o în mod sistematic. Este 

aceasta în mare parte o revoluţie spirituală tăcută, care 
dacă n'a prezentat spectacolul revoluțiilor sângeroase, n'a 
fost pentru asta mai puţin patetică, nici mai puţin demnă 
de un loc de cinste în istorie. Numai datorită ei, popoarele 
au ştiut în multe împrejurări să-şi apere valorile spiri- 
tuale, cu o energie, cu un curaj, cu o capacitate de jertfă, 
superioare tuturor isbiturilor de masă, într'un climat isto- 
Tic care favoriza mai presus de toate principiul maselor. 
Faptul că într'o epocă dominată de spiritul inert al mase- 
lor, nasc şi rodesc oameni şi popoare cu spirit şi condiţii 
de Cruciadă, faptul că mari idei pun în mişcare energii 
tot atât de mari, capacitate de jertfă şi plinătate, faptul 
că, într'o epocă ameninţată de menstrul cezarismului teh- 
nocratic apare cea mai vibrantă, cea mai autentică şi mai 
arzătoare proiecţie a problemei libertăţii şi că la multe 
neamuri ce îndură teribila isbitură a Anticristului înflo- 
reşte ca în prima zi, nobilul spirit religios al catacombelor, 
sunt tot atâtea semne că «revolta maselor» n'a putut să 
distrugă în mod definitiv toate reacţiile noastre vitale. De 
aceia, putem spune, că atunci când o lume întreagă de con- 
vingeri se află primejduită de vulcanul exploziilor in- 
fraumane, faptul întradevăr revoluţionar nu este cel apa- 
rent revoluţionar. 

Căci rebeliunea necesară a elitelor, poate îi evenimentul 
cel mai important al timpului nostru. Numai ceiace cons- 
truieşte poate fi operant în istorie, nu forța negativă ce 
destramă spiritul şi sensul nobil al vieţii. Atât de colosale 
au fost dimensiunile celuilalt fenomen, cel evident, încât 
revoluţia autentică a elitelor rămâne ocultă, diminuată, 
deseori pentru spiritele cele mai pătrunzătoare. Trist, este 
că această revoltă a elitelor nu şi-a găsit încă profetul, 
interpretul inteligent al său, ca fenomen mântuitor şi uni- 
versal. 'Trist este, deopotrivă, că ea rămâne redusă la câ- 
teva nuclee însufleţite de o sfântă nebunie, care apără 
Europa în singurul său patrimoniu invulnerabil şi indes- 
tructibil: valorile spiritului, o lume întreagă, de evenimente 
autentice. Dar această rebeliune a elitelor autentice, euro- 
pene, contra principiului-masă, şi contra degradărei ra- 
dicale a drojdiei colective, trebuie să-şi extindă forța re- 
generatoare 1a toate acele spirite, mai multe decât se crede 

în acest moment de amară confuzie, care cred încă în sal- 
varea Europei prin esenţele sale spirituale şi vitale. 


xx 


Este posibil ca o mare parte din sociologia catastrofică, 
aceia care vede în fenomenul maselor singurul fapt rele- 
vant al epocei noastre, să replice fluturând definitiva de- 
gradare a principiului aristocratic în lumea faptelor poli- 
tice şi sociale. Acestei sociologii catastrofice, i se poate 
răspunde nu numai cu principiul enunțat cu alt prilej, anu- 
me ca dacă o societate nu se conduce după un principiu 
aristocratic, îşi pierde atributul de societate. Dar această 
enunţare apriorică ar fi insuficientă, căci ar putea da loc 
la admiterea stării de permanentă criză a societăţii noas- 
tre actuale şi nu ar implica prin ea însăşi, valabilitatea 
socială şi politică a principiului aristocratic. O teorie au- 
tentică a clasei conducătoare—şi această teorie a fost for- 
mulată în mod strălucit şi realist tocmai în vremea noas- 
tră—respinge în acelaș timp atât ficțiunea, autoguvernării 
maselor, cât şi mitul comunist al accesului maselor la 
putere. 

Adevărata ilustrare a valabilităţii permanente a unui 
principiu aristocratic în vieaţa unei societăţi, ne-o oferă 
teoria gânditorului contimporan Gaetano Mosca, asupra 
clasei conducătoare, conținută în faimoasa lui carte Ele- 
menti di scienza politica (1923). La toate societăţile, afirmă 
Mosca, există două clase: una mai puţin numeroasă, mi- 
noritară, a celor care conduc, cea care exercită funcţiu- 
nile politice, monopolizează puterea şi se bucură ds un 
anumit număr de beneficii şi alta mai numeroasă, condu- 
să, care sprijină şi nutreşte prerogativele celeilalte, Aşa 
a îost întotdeauna, si așa vor trebui să se conducă toate 
societăţile, întrucât este de neconceput o lume unde toţi 
oamenii sunt conduşi de o singură persoană, fără alte ra- 
porturi de superioritate sau de subordonare, sau o lume 
unde toţi oamenii iau parte deopotrivă la direcţia aface- 
rilor publice. «Dominația unei minorităţi organizate, ascul- 
tând de un impuls unic, asupra majorităţii desorganizate, 
este inevitabilă. Puterea minorităţii asupra oricărui indi- 
vid izolat de majoritate, aflându-se singur în fața mino- 

Tităţii, este iresistibilă. In acelaş timp, minoritatea este 
organizată prin faptul însuşi că este o minoritate. O sută 
de oameni operând în mod uniform, de acoră, vor triunia 
asupra a o mie de oameni care nu sunt de acord şi care, 
în consecinţă, pot fi atacați unul câte unul. Pe de altă par- 
te, este mai uşoară înțelegerea şi acţiunea de acord a o 
sută, decât înţelegerea, şi acţiunea de acord a o mie. Astfel, 
cu cât este mai mare o comunitate politică, cu atât mai 
mică va fi minoritatea guvernantă şi mai greu îi va fi 
majorităţii să-şi organizeze rezistența contra minorităţii.» 

Conceptul de masă nu-l găsim formulat în mod explicit 
în teoria, sociologului italian. Fără îndoială, concepția lui 
aristocratică a politicei, îl integrează în rândul guvernaţi- 
lor, în marea clasă dirijată. Nici pentru el, nici pentru 
Pareto sau pentru Sorel, erupția maselor spre putere, îe- 
nomen la care toţi asistau şi toţi îl diagnosticau, nu în- 
semna, câtuş de puţin, o degradare a principiului în vi- 
goare, al elitelor politice conducătoare. In vremea noastră, 
continuă să fie operantă, pentru conducător, pentru «homo 
politicus», în sensul minoritar al termenului, definiția pe 
câre i-o dădea Platon: «Numai cine, dându-şi ascultare 
sie însuşi, se supune în propria lui intimitate imperativului 
supremei valori, posedă calităţile necesare pentru a condu- 
ce în mod înţelept pe alţii şi a-i supune influenţei propriei 
sale orientări valorative.» 

In marele număr al celor care compun clasa dirijată 
apare, totuş, un element inedit ca proiecţie actuală, a cărui 
influenţă în cadrul societăţii este extrem de importantă. 
Acest element este masa. Karl Jaspers procedează cu mul- 
tă pătrundere, când împarte clasa dirijată în popor, pu- 
blic şi masă. Fiecare dintre aceste trei elemente se oglin- 
deşte în om, înțeles ca individ, care poate fi, rând pe rând, 
popor, public sau masă. După Jarpers, masa apare ca ur- 
mare a tehnicei care strâmtează orizontul vital, face ca 
omul să trăiască pe o dimensiune redusă, întrun cadru 
unde oamenii «fără lume proprie, fără ascendență, rămân 
în situaţie de disponibilitate, ca elemente interschimbabile» 
(«Vom Ursprung und Ziel der Geschichte»). Individul poate 
îi, în acelaş timp, popor şi masă. In prima ipostază, el «vrea 
personalitatea, vie, insubstituibilul, teatrul viu, prezentul is- 
toric». In a doua, <aplaudă frenetic pe conducătorii la, tri- 

bună, gândeşte în numere, acumulează, nivelează». Intre 
popor, concept, ce presupune ierarhie de valori şi articuia- 
ţie, şi masă, se află publicul. «Publicul este ecoul poeziei, 
al artei, al literaturii. Când poporul nu mai trăieşte intens 
spiritul comunităţii, se produce multiplicitatea unui public 
pentru fiecare caz, inaprehensibil ca masa, dar care totuş 
oferă, publicitate elementului spiritual în liberă concurenţă. 
Dar pentru cine scrie scriitorul când este liber? Astăzi nu 
mai scrie pentru popor şi încă nu se află în situaţia de a 
scrie pur şi simplu pentru masă. Recrutează şi cucereşte 
publicul său, când are succes. Poporul are cărţi durabile, 
care îi întovărăşesc vieața. Publicul este schimbător, lipsit 
de caracter. Dar unde există public, există încă vioiciune 
publică.» In însuş faptul inconsistenței masei, în a nu fi ea 
nimic definitiv, desprinde Jaspers posibilitatea înflorirei 
unei nobleţe spirituale noui. Nu este vorba ca această no- 
blețe efectivă să, fie produsul masei, ci pur şi simplu ca 
prezenţa maselor în istorie să îngăduie, prin însăşi incon- 
sistența lor, o ierarhie de valori şi continuitatea unei aris- 
tocraţii eficiente la conducere. Jaspers prevede chiar o si- 
tuaţie îmbucurătoare, fundamentată din punct de vedere 
spiritual, care nu are nimic de a face cu falsa viziune pa- 
radisiacă a comunismului materialist. «Este posibil dease- 
meni, afirmă filosoful german, ca în sânul maselor să, se 
desvolte acțiunea spiritului autentic, această acţiune ra- 
țională care se produce în variaţii gradate de condiții şi 
pe care nimeni n'o vede în totalitatea ei, dar în care dom- 
neşte rațiunea suficientă ce face posibilă existenţa ordo- 
nată, munca, liberă şi o liberă creiaţie într'o mai largă mă- 
sură. Lumea sar îndrepta atunci spre o culme a istoriei 
unde ar căpăta substanţă, concretă în însuşi sânul maselor, 
ceiace înainte aparținea exclusiv aristocraţiilor: educaţia, 
trăirea, şi gândirea, ordonat configurată la indivizi, capaci- 
tatea de a învăţa şi a lua parte la creiaţia spirituală, de 
a reflecta, de a cântări şi a afla pe plan istoric raționalul 
în cele mai putemice tensiuni ale oamenilor ce se opun 
unii altora în mod critic şi solidar în acelaş timp.» 
Prezenţa maselor în istorie, poate influenţa relativ nu- 
mai asupra a ceiace este esența, în vieaţa oricărei clase di- 
rigente: circulația aristocraţiilor. Astfel, dacă, pe de o par- 
te, această, prezenţă, poate provoca o masificare, pe de altă 

parte, şi uneori chiar în chip profund, poate contribui în 
mod indirect la un proces de redistribuţie a însăşi acestor 
elite. Printre faptele indirect pozitive, pe care impunerea 
forțată a principiului maselor ca forță motoare a socie- 
tăţii, aplicată de bolşevism în spaţiul său de acţiune, putem 
semnala, de pildă, o implicită repunere în valoare a con- 
ceptului şi realităţii naţiune, formă aristocratică de des- 
voltare istorică a vizţii europene. 

In cadrul clasei conducătoare, trebuie deosebit, cum face 
Mosca, o clasă superioară şi una mijlocie, sau mai de grabă, 
urmând criteriul lui Pareto, o elită dirigentă şi o elită ne- 
dirigentă. Pentru Mosca, societatea este, în esenţă, socis- 
tatea clasei sale conducătoare. Cine studiază structura, 
modificările interne şi caracteristicele acesteia, studiază, 
implicit aceste elemente la societatea respectivă. Ciasa di- 
rigentă, conduce societatea, controlând principalele forțe 
sociale şi pe baza unor formule politice, care raţionalizează 
şi justifică dominaţia ei şi structura societăţii respective. 
«Nu poate exista organizație umană, afirmă Mosca, fără 
ierarhie şi subordonare. Orice ierarhie cere ca unii să co- 
mande şi alţii să asculte.» In ceiace priveşte raporturile 
dintre minoritatea dirigentă şi masă, acel «marş inexorabil 
în rând cu masele», în care Jaspers vede semnul specific al 
epocei noastre, constituie pentru Mosca şi pentru teoria sa 
politică, un simplu resort al exerciţiului puterii. «Oricare 
le-ar îi origina, scrie Mosca, metodele întrebuințate de 
oamenii care tind să monopolizeze şi să exploateze simpa- 
tia maselor, au fost întotdeauna aceleaşi. Ele se rezumă 
la denunțarea, desigur exagerată, a egoismului, a prostiei, 
a prosperității materiale a celor bogaţi şi puternici, a vi- 
ciilor lor şi a crimelor lor reale sau imaginare şi lă făgă- 
duința că vor satisface o necesitate comună şi vastă de 
dreptate, cu abolirea oricărei deosebiri sociale bazată pe 
privilegiile naşterei şi distribuţia cu egalitate absolută a 
plăcerilor şi a lipsurilor.» 


Dar ca o societate să nu fie redusă la o sterilă pietri- 
ficare formală, şi substanţială, este necesar ca elita ei con- 
ducătoare să prezinte o anumită mobilitate, o reînnoire 

mai mult sau mai puţin constantă. Problema circulaţiei 
aristocrațiilor, a preocupat necontenit pe toate spiritele 
dispuse să deslege secretele politicei. Teoria cercurilor de 
guvernământ, a lui Polibiu, este un vechiu indiciu al aces- 
tei universale preocupări. Pentru Macchiavelli, teoria şi 
«tehnica» «schimbărilor», este o adevărată obsesie. Și, în 
plină erupție a maselor în vieaţa politică, Vilfredo Pareto, 
formulează interesanta sa teorie asupra circulaţiei aristo- 
craţiilor, o teorie care împreună cu mitul grevei generala 
şi teoria violenţei ca element motor, la tipul de societate 
contimporană, a lui Sorel, au fost promotorii dozmatici care 
au influenţat în mod surprinzător asupra revoluțiilor so- 
ciale şi politice din veacul de faţă. Acbste teorii, ne oferă 
demonstraţia, deplină că în însăşi societatea noastră, unde 
s'a operat «rebeliunea maselor», unde vechea armonie din- 
tre clase şi ierarhia de valori au fost înlocuite de către 
dominaţia castelor şi de către biurocrația tehnocratică, 
principiul aristocratic, elita, este singura capabilă de a sus- 
ţine o formă vizibilă de societate, s'o însuflețească şi să o 
justifice. Construcţia paretiană, care merită să fie încă 
studiată cu toată seriozitatea, influenţa sa asupra unti 
bune părți a revoluţionarilor şi oamenilor politici contim- 
porani, justifică mai mult decât o revoltă în sfera politică, 
a elitelor contra principiului-masă, permanența principiu- 
lui aristocratic, ca singurul viabil şi în lumea noastră, atât, 
de desorientată şi de nestabilă. 

Pareto crede că există două elemente deosebite care 
operează în vieața şi în acţiunea socială. In primul rând, 
elemente constante, care se modifică relativ puţin dela o 
epocă la alta şi dela o societate la alta. Sunt nucleele sau 
reziduurile. In al doilea rând, elemente variabile, după epo- 
ce şi civilizaţii. Sunt «derivaţiile». Importanţa, celor dintâi, 
a căror enumărare meticuloasă făcută de Pareto nu inte- 
resează aici, ca elemente de acţiune socială, este foarte 
mare. A celor din urmă este minimă. O societate este deter- 
minată, în afară de aceste forţe care îi definesc dinamic 
structura, de ceiace Pareto numeşte «circulaţia aristocra- 
țiilor sale». «Societatea omenească, afirmă el, contrazicând 
astfel concepția marxistă şi teoria corespunzătoare asupra 
revoltei maselor şi a accesului lor la putere, nu este ceva 
omogen, și indivizii sunt din punct de vedere fizic, moral 

şi intelectual diferiţi.» Elita unei societăţi este ceva în 
continuă, mişcare. Circulaţia elitelor într'un sens sau altul 
al societăţii, este indispensabilă societăţii. Datorită acestei 
circulatii a aristocraţiilor putem distinge perfect sfera eli- 
tei, de sfera masei. Reziduurile din prima clasă, se concen- 
trează în elită, căreia îi aparțin cele mai frumoase calităţi 
de inteligenţă şi activitate, şi a cărei degenerescenţă, se 
evită prin permanenta circulație. Reziduurile din clasa a 
doua, se concentrează în schimb în indivizii ce compun 
masa. Circulaţia aristocraţiilor, are loc prin evoluție sau 
degenerescenţa socială. Revoluţia, facilitează în principiu, 
eliminarea elementelor slabe, din vechea elită, şi înlocuirea 
lor cu noui elemente, şi modifică echilibrul social în fa- 
voarea reziduurilor concentrate în masă. Și cu aceasta, Pa- 
reto îşi pune problema rolului maselor, în procesul circu- 
laţiei aristocraţiilor sociale, ca urmare a faptului revolu- 
ționar. O pagină din Traite de sociologie generale (&z 2190), 
ne defineşte în mod magistral acest proces de circulaţie 
a aristocraţiilor în urma unui fapt revoluţionar: «Să pre- 
supunem, scrie Pareto, că o determinată ţară posedă o clasă 
conducătoare, A, concentrând, în ceiace priveşte inteligen- 
ţa, cele mai bune elemente ale întregei populaţii. Clasa, 
condusă, B, nu poate avea în acest caz nicio speranţă de 
a înfrânge clasa A, câtă vreme lupta se dă pe terenul inte- 
ligenţei. Dacă inteligenţa ar putea fi combinată, cu 
îorța, dominaţia clasei A ar fi perpetuă. Dar această 
combinaţie se produce numai la puţini indivizi. In ma- 
joritatea, cazurilor, oamenii ce se bazează pe inteligența 
lor, sunt sau devin mai puţin capabili să utilizeze vio- 
lența şi viceversa. Astfel, concentrarea în clasa A a indi- 
vizilor dotați cu inteligenţă, face ca în clasa B să se 
concentreze indivizii dotați cu violenţă. Dacă această 
repartiție se adânceşte, echilibrul tinde să devină instabil, 
întrucât componenţii lui A, dotați cu abilitate, sunt lip- 
siţi de curajul necesar pentru utilizarea forței, şi le lip- 
seşte forţa însăşi. In acelaş timp, componenţii lui B, po- 
sedă forța şi curajul de a o întrebuința, dar le lipseşte in- 
teligenţa necesară pentru a exploata avantagiile respective. 
Dacă însă ei găsesc şefi în posesia acestei inteligențe-și 
istoria învaţă că, în general, componenții lui A, nemulțu- 
miţi, oferă aceşti şefi-vor dispune de instrumentul necesar 

pentru a alunga pe cei din clasa A, dela putere. Istoria 
ne oferă exemple nenumărate în acest sens, din timpurile . 
cele mai îndepărtate, până astăzi.» Urmând, aşa dar, dua- 
lismul machiavelic, care deosebeşte, în lupta pentru men- 
ţinerea şi cucerirea puterii, pe lei de vulpi, Pareto explică 
mecanismul fenomenului revoluționar. Acest mecanism 
poate fi aplicat şi luptei actuale pentru putere, sub zodia 
maselor. In aparenţă, Pareto acordă maselor un rol defini- 
tiv în cucerirea puterii pe cale revoluționară. Dar numai 
în aparenţă. Intradevăr, violenţa revoluționară, a maselor 
actuale şi-a, aflat un colaborator culpabil în inteligenţa, 
clasei conducătoare liberale şi burgheze, în plină criză. O 
mare parte din elitele acestea conducătoare, şi-au însuşit 
principiul ce-şi deschidea, drum în lumea faptelor politice 
şi sociale: «In marş inexorabil alături de mase.» Dar în 
ceiace priveşte accesul efectiv al maselor la putere, este, 
după cum observă însuşi Pareto, o simplă iluzie. 

Revoluţia, în care masele pot avea un rol activ şi efi- 
cient, este uneori necesară, fiindcă ea ajută ca un anumit 
tip de societate să depăşească o situaţie de criză şi elitele 
sale să fie reînnoite printr'un aflux de elemente noui şi 
prin modificarea, echilibrului existent între reziduurile sau 
constantele active. Dar masele nu au acces la putere prin- 
tr'o revoluţie făcută în parte sub impulsul sau sub semnul 
lor. In cazul în care influenţa lor ar fi decisivă, roadele 
revoluţiei beneficiază exclusiv unei minorităţi de ambiţioși 
şi de violenţi, lipsită de calităţile necesare unei elite po- 
litice şi sociale autentice. Acesta este cazul, am putea spune, 
pe marginea teoriei lui Pareto, celei mai importante revo- 
luţii bazate pe principiul maselor, adică Revoluţia bolşe- 
vică. De astă dată, fenomenul maselor a fost speculat în 
mod foarte abil de o redusă minoritate revoluţionară, în 
posesia unor cadre organizate, cunoscătoare ale resorturilor 
spirituale şi sociale care mişcă fenomenul maselor. Dar re- 
zultatul acestei revoluţii a fost numai în parte o reînnoire 
a minorităţii conducătoare ruseşti, bazată pe un proces 
fecund. de circulaţie a aristocraţiilor. Rezultatul n'a fost 
propriu zis formarea unei elite sau clase conducătoare noui, 
ci creiarea unei caste, goală de conţinut, capabilă să do- 
mine mulțimile, pur şi simplu pentrucă este singurul strat 
guvernant actual, nedominat de complexul universal creiat 

de fenomenul maselor. Pentru această castă, ideia maselor 
este un simplu instrument demagogic, o simplă armă de 
propagandă. Formula este cu atât mai abominabilă din 
punct de vedere istoric, cu cât este mai fericită din punctul 
de vedere al intereselor imediate ale acestei caste. Masele 
trăiesc cu iluzia accesului lor la putere-un sentiment psiho- 
logic cumplit plătit dealungul experienţei statale sovieti- 
ce—, când, în realitate, nu sunt decât un imens univers 
concentraționar, un. dezolant arsenal de sclavi, condus de 
o mână de ambiţioşi dominați de «pathosul» puterii ab- 
solute. 

In orice caz, ceiace rămâne în picioare este faptul că o 
revoluţie bazată pe ideia maselor active şi efectuată cu 
„ajutorul maselor, nu înseamnă, câtuş de puțin, accesul lor 
la putere, întrucât urmarea nu este alta decât, ca întot- 
deauna, o mai mare concentrare de puteri în mâna minori- 
tăţii conducătoare şi o mai absolută stăpânire a resorturilor 
politice şi sociale ale crescândei majorităţi dirijate. 


+» xx 


O altă sugestivă revendicare a principiului elitelor poli- 
tice şi sociale, ca promotoare ale marilor trarisformări con- 
timporane este, fără îndoială, doctrina lui Georges Sorel, 
autor al mitului catastrofic al grevei generale. şi teoreti- 
cian al violenţei, înțeleasă ca motor al marilor înnoiri so- 
ciale şi politice. Influenţa lui Sorel asupra mişcărilor revo- 
luţionare mai de seamă, din secolul de față, si mai ales asu- 
pra personalităţilor revoluţionare a lui Lenin şi Mussolini, 
dovedeşte marea repercursiune a, doctrinei sale şi conexi- 
unea sa cu realitatea epocei de față. Nu este vorba de in- 
îluența imediată a unei doctrine abstracte, asupra unei 
tehnice revoluţionare determinate. Când opera lui Sorel 
avea o influenţă asupra unor importanţi şefi revoluționari, 
am putea spune că ne aflam în momentul istoric în care 
Spengler crede că o anumită, doctrină politică-în cazul de 
îaţă aceia a lui Marx, întrucât a lui Rousseau încercase 
demult acest fenomen-işi pierde eficiența într'o aşa mă- 
sură, încât nu mai este combătută prin faptul că a devenit 
obositoare. Dar această teorie care a influenţat marile miş- 
cări de mase din vremea noastră, este o teorie bazată pe o 

interpretare a fenomenului revoluţionar de tip social, ca 
rezultat al forței operante a unei elite. Sorel vede în Mus- 
solini, considerat de mulţi ca un discipol al său («Tot ce 
sunt, i-o datorez lui Sorel», va spune cândva Mussolini), 
un geniu politic de «o dimensiune ce întrece pe cea a tutu- 
ror bărbaţilor de stat actuali», cel care a inventat un lucru 
«care nu se găseşte în cărțile mele: uniunea naţionalului 
cu socialul, pe care eu am studiat-o dar nu am aprofun- 
dat-o. Această descoperire a sintezei naţional-sociale care 
este baza, metodei sale, este pur mussoliniană, şi eu nu am 
putut s'o inspir nici direct, nici indirect». Sorel îşi bazează 
teoria lui pe importanţa maselor în societatea de azi şi pe 
importanța proletariatului muncitoresc organizat, în vieaţa 
actuală. Dar în loc de a fi o revendicare doctrinară a prin- 
cipiului maselor, teoria lui se bizuieşte în mod esențial pe 
forţa operantă a elitei conducătoare, este o adevărată tev- 
rie a elitelor sociale revoluţionare. 'Trebuie să renunțăm, 
afirmă el, la fundamentarea ideologiei populare, adică a 
ideii unei revoluții determinate în mare parte de prezenţa 
maselor în istorie, pe statistică («Le systheme historigue 
de Renan»). «In studiile sociale, scrie el cu alt prilej, se 
atribuie o importanţă excesivă problemelor referitore la nu- 
măr. Această iluzie este alimentată mai cu seamă de pre- 
judecăţi derivate din sufragiul universal. Turmele electo- 
rale pot transforma în şefi de guvern pe nu importă ce 
mediocrităţi. Dar aceste turme nu rezistă în faţa forţei 
morale solid organizate, aşa cum masele barbare nu au 
putut să învingă micile armate ale lui Alexandru sau Ce- 
zar. Napoleon a putut spune; «Ceiace contează în război, 
este forța morală.» Și putem să-l credem pe cuvânt», («La 
religione 09gi>). Numai o elită, poate interpreta adevăratele 
esențe ale unei epoce şi să le descrie, fie trezind personagii 
fantastice, fie construind cetăţi simbolice («D'Aristote d 
Marx»). Numai autorităţile sociale sau grupurile selecte în- 
sufleţite de un puternic «spirit de corp», pot ajuta la 
depăşirea, şi rezolvarea crizelor («Materiaur pour une theo- 
rie du prolătariat»). O adevărată, teorie a elitelor conducă- 
toare, o deduce Sorel din desvoltarea Bisericii catolice: 
«Catolicismul a rezervat intotdeauna funcțiunile de luptă, 
corpurilor puţin numeroase, selecționate în chip sever, prin 
probe destinate să evidenţieze vocaţia membrilor lor. Cu 

aceste echipe de elită, complet consacrate vieţii monastice, 
dispuse să facă faţă tuturor obstacolelor şi însufleţite de 
o încredere absolută în victorie, catolicismul a putut să-şi 
învingă până acum duşmanii (<Reflezions sur la violen- 
ce»). Opera innovatoare a elitei active, o vede Sorel posibilă, 
mai cu seamă în perioade de criză. Prin elită, orice criză 
poate deveni un principiu fecund de însănătoşire. Și într'o 
epocă de criză ca a noastră, reînnoirea va fi opera acelei 
clase care «acționează subteran şi se rupe de lumea moder- 
nă, aşa cum iudaismul s'a rupt de lumea antică» («Refle- 
tions sur la violence»). 


Iată, deci, că elementele unei teorii a elitelor, cu ajuto- 
rul cărora se va, putea cimenta ideia, necesităţii unei revolte 
a minorităţilor active contra principiului masă, nu le gă- 
sim, cum ar părea natural, numai la protagoniștii unei 
revoluţii spirituale, în vremea noastră, Spirite a căror in- 
fluență asupra fenomenelor sociale din veacul de faţă este 
incontestabilă, îşi formulează teoriile în funcţie de efica- 
citatea unei elite dirigente în istorie. In societate Şi mai 
ales într'o societate în criză, ca a noastră, spiritul creia- 
tor al elitei, al omului sperior, al Eroului, se revelează fecund 
în forme obiective. Intr'o societate ca a noastră, amenin- 
ţată cu diluarea întrun fenomen de nivelare a maselor, 
ideia unei ierarhii de valori vibrează cu o prezență mai 
pregnantă ca niciodată. Pentrucă «teoria ierarhiilor este 
bunul cel mai de seamă al filosofiei sociale. Este țelul ul- 
tim al oricărei etice» (<Othmar Spann: «Filosofia socie- 
tăţii»). Societatea este, în mod esenţial, dualitate, adică 
articulaţie dinamică în care unul dă şi altul primeşte, un 
membru creiator şi altul receptor. Cel dintâi este fecundă, 
activ, creiator: este elita, clasa conducătoare. Celălalt este 
pasiv şi receptor: este publicul, masa în general, care ga- 
rantează dialogul prin însăşi prezența sa, despre care Goe- 
the putea să spună: «Ce-aş fi eu fără tine, public drag? 
Toate gândurile mele ar fi monoloage. Toate senzațiile 
mele, opace». «Nu toţi oamenii, scrie Othamar Spann, ad- 
mirabil căutător al isvoarelor adânci care alimentează fe- 
nomenul social, sunt deopotrivă membri ai spiritului 

obiectiv şi ai dualității. Sunt egali, fiindcă sunt oameni, 
nu pietre, pentrucă sunt membri ai dualității sociale şi nu 
câmp de grevitaţie. Dar dincolo de această egalitate, ba- 
zându-se pe ultimele fundamente ale naturii speciei uma- 
ne, există enorme diferenţe de potenţial în vieaja socială, 
Datorită acestor diferențe de tensiune se mişcă istoria, 
Astăzi, în epoca economiei de mase, a educaţiei de mase 
şi a masificărei de tot îelul, se uită deosebirile adânci și 
misterioase dintre oameni, în calitatea lor de membri ai 
unei culturi, trecându-se peste ceiace este mai important 
şi mai măreț în istorie şi în societate: spiritul creiator, 
conducătorul, elita. Fără spiritul creiator, nimic nu ar exis- 
ta în istorie şi în cultură. Masa nu poate naşte decât iner- 
ţie, pietrificare, stăpânire a simţurilor, invidie şi degene- 
rare. Spiritul creiator este forța modelatoare a istoriei, 
forță în serviciul spiritului obiectiv. Platon, Hegel, Fichte, 
Schelling, Nietzsche, Carlyle, au scos în evidenţă rolul de- 
cisiv al şefului... Cine nu-şi poate reprezenta cultura şi 
istoria ca o diferență de nivel putemică, în care fulgerul 
creiator, cu riscul de a dărâma totul, îşi ţese fără încetare 
opera, nimic nu va înţelege din profunzimea 10r.> 


* * x 


Acţiunea socială nu este, aşa dar, simplul rezultat al 
unei combinaţii mecanice .In vieața, socială şi politică, la 
creiarea unor adevărate ideologii conducătoare şi îecunde, 
palpită cu o prezență imperioasă, acţiunea spiritului. Ca 
atare, nimic mai monstruos decât o concepţie materialistă 
a societăţii. Desigur că prezenţa şi acţiunea fecundă a eli- 
telor în societate şi în istorie, este un fenomen foarte com- 
plex, mai ales astăzi, când principiul-masă poate influența 
asupra mersului şi formării elitelor conducătoare, Astăzi, 
mai mult decât oricănd, forţele care stau față în faţă, 
ori formează articulaţia necesară care garantează existen- 
ţa societăţii, nu sunt exclusiv elita conducătoare şi masa. 
Există o a treia forţă, care operează poate într'o măsură 
egală cu elita creiatoare şi care tinde din ce în ce mai mult 
să se confunde pe ascuns cu ea. Asemănătoare «falşilor 
prooroci», a căror prezenţă Isus o denunţă ca un fapt tipic 
momentelor escatologice, această forță pseudominoritară.. 

pseudoaristocratică, este, în realitate, mai activă astăzi în 
societate şi în istorie, decât masele contimporane. Ea par- 
ticipă din spiritul maselor, dar conţine un efluviu de forţe 
negative mult superior energiilor subterane pe care feno- 
menul maselor le poate mobiliza. Acel strat de «spirite rele, 
sumbri şi demoniaci ex-oameni», care acţionează întot- 
deauna în istorie, «drojdia» socială care «se revarsă din 
când în când, cu marile revoluţii» (Spann), care corgani- 
zează şi conduce forţele întunericului», este mai prezentă 
ca oricând astăzi şi determină o patetică, permanentă si- 
tuaţie de pericol pentru adevăratele elite creiatoare, atât 
în domeniul spiritului, cât şi în domeniul social. 

Dar vieaţa socială de astăzi cu greu va putea oferi 
mijloacele pentruca în sânul ei distincţia între autentica 
elită conducătoare şi pseudoelita sau drojdia socială, să 
fie periectă şi operantă. Vieaţa socială de azi, cu comple- 
xitatea ce i-o impune dominaţia tehnicsi moderne, face ca 
în locul claselor dirigente să înflorească, adevărate caste 
dominante, a căror existenţă şi duraţă, este ușurată extraor- 
dinar de tehnocrație şi de primejdiosul «<habitus» mintal 
al categoriei, care tind din ce în ce mai mult să înglobeze 
destinul uman. 

Un exemplu ilustrativ îl constituie mecanica de guver- 
nământ a unei ţări oarecare. Nu este vorba de un exemplu 
extrem, ca, cel al totalitarismului marxist, unde stăpânirea 
spiritului de castă, ermetic, este evidentă. Iată, de pildă, 
cazul unui guvern în situaţia unui regim liberal epigonic. De 
pildă, Franţa. Toată lumea ştie că Franţa Republicei a Pa- 
tra este o ţară care trăieşte, dela început, ignorându-şi pro- 
priul său guvern. Se produc în Franţa nenumărate crize de 
guvem şi nimeni, nici elementele responsabile, nici opinia 
publică, nici omul de pe stradă, nu se preocupă câtuş de 
puţin de ele. Această serie de guverne succesive, cu vieaţă 
efemeră, de care nimeni nu se preocupă, Andre Siegfried 
le denumea de curând <Guverne ale Adunării Naţionale», 
vroind să spună cu asta că vieaţa lor depinde de voinţa 
Adunării Naţionale. Cu mai multă pătrundere Francois 
Mauriac observa: «Cel mai rău lucru este că nici măcar 
Adunarea Naţională nu are o voinţă, proprie. Fiecare din- 
tre partidele care o compun, trăiesc în funcţie de comi- 
tetele de unde emană, încearcă să interpreteze dorințele 


REVOLTA ELITELOR 29 


acestora, care nu întotdeauna sunt clare şi nici avuabile.> 
Iată, deci, că şi în practica unui neoliberalism, vieaţa po- 
litică şi socială se află în parte prizoniera forțelor care, 
fiind oculte, pot aparţine perfect de bine drojdiei sociale 
ori fenomenului falselor elite. 


Singurul isvor de noblețe autentică, unde elitele pot 
să fie nutrite de autentice forţe creiatoare şi pot să efec- 
tueze o revoltă proprie şi constantă, care după aceia se 
poate extinde în domeniul social şi politic, este acela care 
emană din domeniul spiritului. Căci revolta elitelor trebuie 
să aibă loc în primul rând în domeniul spiritului. In acest 
domeniu, elitele trebuie valorificate nu ca forţe sociale, po- 
Jitice sau rasiale superioare, ci ca forţe creiatoare prin în- 
săşi autenticitatea lor, prin capacitatea lor intimă de a fi 
credincioase imperativului propriei lor existenţe. Legătura 
dialectică dintre politică şi spirit, atât de necesară, pen- 
truca revoluţia spirituală să se extindă la o revoluţie so- 
cială autentică, îşi află, aşa, formula ideală în definiţia pe 
care Platon o dădea lui «homo politicus», şi pe care o trans- 
criam mai sus: «Numai cine, dându-si ascultare sie însuşi, 
se supune în propria lui intimitate imperativului supremei 
valori, posedă calităţile necesare pentru a conduce în mod 
înţelept pe alţii şi a-i supune influenţei propriei sale orien- 
tări valorative.» | 

De aceia, o minoritate activă şi creiatoare în sensul ma- 
jor al cuvântului, nu trebuie să fie o minoritate dispusă a 
se fixa în afara epocei noastre, cu drama ei, cu problemele 
ei, cu elevaţiile şi până şi cu păcatele ei. Mai cu seamă 
când o realitate atât de pregnantă, atât de vie, cum este 
realitatea naţională, se află în primejdie de moarte, ata- 
cată din mii de părţi, cu toate armele, de cei care şi-au 
făcut din doctrina masificărei şi ca atare a desfiinţărei 
tuturor valorilor spirituale şi culturale, şi din mutilarea 
personalităţii umane până la maxima expresie, dogma de 
bază a unei acţiuni politice dusă cu o sângeroasă rigoare, 
elitele spirituale au datoria să fie vecinic treze pâ o poziţie 
de abnegaţie, de sacrificiu şi de eroism permanent, întrucât 
lupta pentru salvarea unui principiu al elitelor, este iden- 

tică cu lupta pentru salvarea "celor mai sacre valori națio- 
nale. In această poziţie de veghe trebuie să stea în mod 
permanent şi elita noastră intelectuală şi spirituală ro- 
mânească. Toate apelurile contingente ale intereselor d= 
grup vor amuți pentru totdeauna din însuşi momentul în 
care sunt făcute, toate resentimentele şi interesele mes- 
chine vor sucomba sub paşii necruțători ai istoriei care a 
căpătat un ritm vertiginos. Numai o autentică identificare 
cu drama-şi în cazul nostru adevărata dramă naţională în 
proiecția, viitorului este drama asasinărei sistematice a eli- 
telor sub toate formele lor de manifestare în cadrul vieții 
naționale-va putea constitui baza de salvare a acestui 
principiu, fără restabilirea căruia este inutil să mai visăm 
o Patrie viitoare, un destin uman demn de a fi trăit, sal- 
varea esențelor neamului şi ale omului român. 

Căci o adevărată elită, capabilă să se revolte împotriva 
balastului negativ pe care dogmatismul principiului-masă 
Va lansat în jocul liber al forțelor istorice şi spirituale, va 
trebui să participe în mod efectiv la regimul existenţial 
contimporan, cu forţa ei de autenticitate şi de creiaţie, pu- 
tând să participe la drama comunităţii, în cazul nostru teri- 
bilă şi pustiitoare dramă. Numai aşa, peste lumea de mâine 
se va putea proiecta, nu figura tiranului care își scoate din 
lumea tehnicei resorturile stăpânirei sale nemiloase, nici 
o castă gata să exploateze milioane de fiinţe omeneşti, nici 
îalşi profeţi însuflețiți de energii demoniace, ci un nou tip 
de om, dotat cu energii spirituale şi morale capabile să ajute 
a se descoperi pe sine însuşi, şi să călăuzească pe alții pe 
drumul autentic al vieţii, al spiritului şi al nouilor forțe so- 
ciale. De la sacrificiu la plenitudine. Iată aici traiectoria, pe 
care vor urma-o nouile elite europene, dacă Europa vrea 
să-şi supraviețuiască. Iată destinul adevăratelor elite ro- 
mâneșşti şi singurul nostru drum de a ne integra întrun 
destin întradevăr românesc şi ca atare universal şi euro- 
pean, 


PROBLEMA VIITORULUI CULTURII 
EUPOPENE 


DE C..:L. POPOVICI 


Simpla existenţă a unei culturi pune în mod implicit 
problema gecadenţei şi în consecinţă a dispariţiei ei. 

Din punctul de vedere a decadenței, cultura europeană 
este afectată, de aceleaş cauze care pot afecta orice cultură, 
atât pe cea mai primitivă, cât şi pe acea mai complexă şi 
mai dezvoltată. Aproape că nici nu mai este nevoe de a 
sublinia că aceste cauze sunt în strictă legătură cu factorii 
care determină, o cultură. Nu intenţionăm să facem aici o 
analiză amănunţită a factorilor constitutivi ai unei culturi; 
este necesar, totuş, ca pentru clarificarea punctului de ve- 
dere ce adoptăm să-i amintim oricât de sumar. Ţinem să 
enunțăm din capul locului că pentru noi, cauzele constitu- 
tive, sau factorii cari determină apariţia, structura, desvol- 
tarea şi dispariţia unei culturi, nu sunt imanenţi şi intrin- 
seci culturii respective. Cu alte cuvinte, culturile nu sunt 
nişte entelekii autonome şi autosuficiente, cu legi proprii, 
în faţa cărora omul este doar un reflex pasiv şi «epifenome- 
nic». Dacă cultura ca atare are o semnificaţie, sau cu un 
limbaj scolastic, o intenţionalitate, de ordin metafizic, 
aceasta este a chestiune care nu afectează modalităţile ei 
specifice, căci omul este prin însăşi definiţia lui un «animal 
cultural». Ca atare, metafizica culturii nu va lămuri ni- 
ciodată problemele fenomenologice ce aceasta le-ar ridica 
şi care se referă tocmai la o anumită structură ce ar pre- 
zenta-o, la cauzele care îi determină apariţia sau dispari- 
ţia, etc. Cultura este, aşa cum spunea odată, Ernst Cassirer, 
un fapt al omului, deci in primul rând empiricitate, istori- 
citate, în fine, un permanent şi ineluctabil «hic et nunc». 

Din moment, deci, ce factorii constitutivi culturali nu sunt 
nişte imanenţe ale culturii, este indispensabilă părăsirea 
câmpului metafizicei şi abordarea aceluia al moriologiei 
culturale. Şi atunci, dacă cultura nu este autogenă, între- 
parea care se pune este, unde pot fi localizaţi factorii cul- 
turali? 


Noi credem că apariţia, desvoltarea, dispariţia precum şi 
structura specifică a unei culturi fie ea primitivă (folclo- 
rică), fie dezvoltată şi complexă—este determinată de ur- 
mătorii trei factori: calităţile rasiale sau naţionale ale gru- 
pului uman respectiv, mediul bio-geografic în care trăeşte 
acest grup şi influenţele culturale care le primeşte din afară. 
Aceşti factori culturali se pot confirma ca nişte constante 
în morfologia culturii, de la Hipocrat şi Platon, până Spen- 
gler sau Spranger. 

Nici unul din aceşti factori nu-şi exercită influenţa 
întrun mod exclusiv şi independent de ceilalţi. Sunt atât 
de inextricabil conexaţi încât se poate spune că constitue 
un tot organic. Ceace variază, este numai accentul de im- 
portanță, care poate cădea pe unul sau pe altul din ei. Și 
aceasta în aşa fel, încât chiar în cazul când sar individua- 
liza o cultură ca expresie a unuia din ei, de ex.peisajul, nu 
înseamnă că, în procesul de elaborare, nu participă şi ceilalţi 
factori. Atunci când este vorba de culturi pămitive, adică 
nediferenţiate, individualizarea fiecăruia din aceşti factori, 
precum şi rolul ce-l joacă, nu prezintă atâtea dificultăţi 
ca în cazul culturilor superioare, unde-aşa cum recunoaşte 
unul din cei mai buni antropolvgici «culturalişti», Ruth 
Benedict (Patterns cf Culture)—individualizarea lor este 
adeseori, dacă nu imposibilă, cel puţin extrem de dificilă. 
Și noi credem că trebue să se întâmple aşa, din cauză că 
culturile superioare (sau desvoltate) se găsesc în «câmpuri 
de îorţă» culturale atât de eterogene, încât acţiunea aces- 
tor câmpuri, ca stil sau ca modă, se suprapune peste cei- 
laţi factori (impulsuri proprii ale unui popor, sau influenţa 
mediului geofizic) ca o adevarată învelitoare impermeabilă. 
Dar mai mult decât atât. Dacă ne gândim la circulaţia 
ertrem de rapidă a formelor culturale, fenomen atât de 

caracteristic culturilor moderne, precum şi la faptul că 
polarităţile şi sintezele acestor culturi se fac şi se desfac 
„ adesea în decursul unei generaţii numai, rezultă şi mai 
evidentă dificultatea investigaţiei. Tocmai această apa- 
renţă-ca să-i spunem «culturalistă» a culturii-face pe nu 
puţini cercetători şi filosofi să creadă că cultura este un 
îel de «ens a se» care exclude contingențele «fizice» în care 
se produce. De altiel teoriile ştiinţifice recente asupra lumii 
fizice, vor necesita o nouă revizuire a conceptelor de ma- 
terie şi spirit, tocmai în senzul unei reduceri a antinomiei 
şi către continuitatea acestor elemente. 


E AR E i 


Este evident, deci, că, decăderea culturii europene-aşa 
după cum spuneam mai sus, trebue pusă în legătură, în 
mod exclusiv cu alterarea factorilor săi constitutivi. Aşa 
dar, cauzele care vor putea duce la un asemenea desno- 
dământ vor îi următoarele: 

1) Decăderea rasială  (bio-antropologică) a omului 
european, sau distrugerea lui de către populaţii extra- 
europene. (Adică problema omului creator de cultură euro- 
peană) ; 

2) Un schimb geofisic fundamental (Adică problema 
mediului în care se desfăşoară acest om); 

3) Distrugerea sau substituirea culturii europene din 
partea altor culturi de tip superior (Adică problema în- 
fluenţelor culturale streine—extraeuropene—dusă, la con- 
secințele ei extreme). 

Să examinăm aceste ipoteze. 

1) Aşa după cum am enunțat mai sus, unul din fac- 
torii culturali fundamentali este structura rasială a omu- 
lui. Prin această structură înţelegem o anumită particula- 
ritate specifică ce îl diferenţiază ca «animal cultural» de 
alte speţe umane, particularitate ce-i asigură o determi- 
nată psihologie şi o determinată viziune a lumii. Acestea, 
ca date inmediate ale conştiinţei sale culturale. Dar mai 
este vorba şi de o anumită vigoare biologică ce asigură 
facultatea creatoare de cultură, pentrucă s'a demonstrat în 
mod constant că decăderea biologică a unui grup uman 
atrage de la sine şi decăderea sa culturală. 

3 

In ceiace priveşte pe omul european, prima condiţie 
pentru perdurarea sa etno-rasială, o indică înainte de toate 
coeficientul de natalitate al Europei, cu nimic mai prejos 
decât al popoarelor neeuropene. La acest coeficient mai 
trebue adaogată ușoara varietate rasială care garantează 
o permanentă ameliorare a omului european. (Primul cer- 
cetător care a notat această vigoare a fost Hipocrate în 
faimosul său tratat «Despre aer, ape şi locuri» atunci când 
compară pe omul european cu cel asiatic.) Forţa vitală a 
omului european s'a dovedit uluitoare în tot decursul vi- 
cisitudinilor pe care a trebuit să le suporte în decursul 
istoriei. Este suficient să ne referim la invaziile africane 
sau asiatice, care s'au disolvat complect în massa europeană, 
sau la războaele de treizeci şi de o sută de ani care au 
transformat Occidentul Europei întrun adevărat peisaj lu- 
nar, atrăgând după ele consecința unui teribil holocaust 
demografic. 

O distrugere violentă a popoarelor europene nu ar fi 
posibilă decât prin nişte invazii de o dimensiune pe care 
încă nu a cunoscut-o istoria, din partea seminţiilor asia- 
tice, care ar trebui să disloace literalmente pe autoctoni. 
O atare operaţie ar fi însă imposibilă întrucât presupune 
nu numai o deplasare de masse practic irealizabilă, dar 
prealabila dispariţie statistică a omului european, ceace 
este, iarăş, irealizabilă. Dacă poate exista totuş pericolui 
unui genocidiu în masă, ipoteză pe care noi o socotim pur 
fantezistă, atunci acest genocidiu va fi operant cerga om- 
nes» și nu numai faţă de omul european.) In realitate însă, 
invaziile de cars vorbim, nu ar avea nici un obiect, dat 
fiind stabilitatea istorică actuală a popoarelor asiatice şi 
colosalele posibilităţi economice ale acestui continent. Pre- 
cedentele istorice nu sunt concludente, dat fiind faptul că 
mitul Europei—mai bine zis al civilizaţiei suropene—nu mai 
exercită, azi atracţia magică de altă dată. 

2) Dacă o cultură nu este o simplă «repetiţie» a me- 
diului geofizice, în schimb nici o cultură nu poate «merge» 
împotriva acestui mediu. Nimeni nu-şi poate imagina apa- 
riţia catedralei gotice la Atena, sau invers, aceia a templu- 
lui grecesc pe malurile Rhinului. Trebue să admitem deci 
o intimă conexiune între viziunea omului asupra lumii și 
mediul geotizic, sau vorbind cu mai multă exactitate, geo- 

climatic, întrucât forța operântă a geografiei o constitue 
clima. 

In legătură, deci, cu influența pe care acest factor o 
poațe avea asupra desfășurării ulterioare a culturii euro- 
pene, ne vom referi la teoria ciclurilor climatice al cărti 
reprezentant cel mai strălucit este EI. Huntington care 
în opera sa (Civilisation and Climate) atribue dispariţia 
marilor culturi istorice unei schimbări geoclimatice pro- 
îunde şi care a avut drept consecinţă decăderea psiho- 
somatică a omului afectat de această schimbare. Indicii 
climatologic reconstituiţi atât de acest autor, cât şi de 
alți specialişti în materie, dovedese cu o surprinzătoare 
evidenţă, că dispariția marilor culturi, mesopotamică, egip- 
teană şi helenică, răspună unei schimbări—sau în limbaj 
tecnic «pulsaţii»—eclimatice uscate, ce a avut loc în re- 
giunile respective, din cauze care nu ne interesează aici. 
(Amintim cu această. ocazie, că autori modemi ca Pia 
Laviesa Zambotti: Origini e difusione della Civiltă) susțin 
că apariţia culturilor amintite în regiunile geografice res- 
pective, se explică tocmai prin condiţiile unui mediu €x- 
cepțional de favorabil desvoltării omului şi deci a culturii) 
In schimb, dispariţia culturii Maya din Yucatan răspunde 
unei «pulsaţii» umede. Degenerarea psiho-somatice a omu- 
lui afectat de aceste schimbări precum şi a culturilor co- 
respondente a fost iremediabilă. Aceste «pulsaţii» clima- 
tice corespund schimbărilor istorice verificate şi de Arnold 
Tonybee (A Study of History). Dacă ne gândim şi la alte 
schimbări istorico-culturale, putem cu drept cuvânt, să 
considerăm clima ca un adevărat regulator al istoriei cul- 
turilor. 

S'a mai putut demonstra deasemenea, că clima marilor 
culturi euro-asiatice era mai umedă decât acea de azi. Nici 
nu s'ar putea explica altfel apariția acestor «omphalos»- 
uri culturali într'o climă atât de uscată ca cea actuală. 
Misterul culturii sahariene (poate atlantide), sia putut per- 
fect elucida, graţie reconstituirii climei din Sahara. 

După Huntington (Mainspring of Civilisation) apogeul 
unei culturi coincide cu un anumit stadiu al climei, stadiu 
ce el numeşte optima climatică culturală. Această optimă 
are efecte directe şi indirecte asupra migraţiilor, a ames- 
tecurilor rasiale, dar mai ales asupra variațiilor şi muta- 

ţiilor genetice. Este deci licit să presupunem că optima unei 
culturi este în strânsă legătură cu factorul geoclimatic. 
Huntington împinge ătât de departe consecinţele acestei 
repercusiuni, încât pentru el, Renagterea ca fenomen cul- 
tural, a fost produsă de una din aceste optime care au avut, 
loc în Europa, în secolul al XIII-lea. 

In cea ce priveşte cultura europeană, este mai mult 
decât evident că aria geoclimatică în care aceasta se des- 
făşoară, prezintă o indiscutabilă optimă. Iernile şi verile 
mai degrabă moderate, în special în regiunile nucleare ale 
acestei culturi, frecvenţa meteorismelor electice (puterni- 
ce stimulente psihice), fac ca acest spaţiu european să fie 
o adevarătă incubatoare culturală. Deşi, astfel cum am 
mai spus, geografia nu este creatoare «per se» de cultură, 
nu este mai puţin adevărat că cultura europeană a trebuit 
să-şi aibă comphalos>-ul în acest mediu. De aici mai re- 
zultă că această cultură este irepetibilă în orice alt loc: 
este un fapt propriu al Europei. Desigur, trebue ţinut în 
seamă atât factorul rasă, cât şi influenţe, care cooperează 
împreună cu geografia, la creaţiunea culturii europene. 

Venind acuma la istoria geofizică şi climatologică a 
Europei, după datele de care dispune ştiinţa până azi, nu 
sunt probabile schimbări de atare anvergură, încât să facă 
plauzibil declinul, sau prăbuşirea culturii noastre. Desigur, 
însă, că în discuţia obiectivă a perspectivelor ce se prezintă 
acestei culturi, trebue ţinut seamă şi de argumentul geo- 
climatic. 

3) Prin denumirea generică de «influenţe» trebue să 
înţelerem şi fenomene culturale de o amploare mult mai 
mare, cum este acela cunscut în Filosofia culturii sub de- 
numirea de «lupta între culturi». Superioritatea şi acea 
«Wille zur Macht» nietzscheană, a omului, se traduc in 
planul cultural, printr'o adevărată luptă între formele cul- 
turale. Fenomenul pe care antropologii îl numesc «difusio- 
nism cultural» demonstrează cum un «motiv» cultural su- 
perior, înlocueşte un altul interior (ca îorţă culturală). Mai 
demonstrează cum în faţa avalanşei unei culturi streine, 
cultura superioară rezistă, şi mai mult decât atât, asimi- 
lează pe acea a invazorului. («Exempli gratia», vom cita 
cazul culturii romane, rămase neputincioase în faţa acelei 
helenistice.) 

In cazul culturii europene, vom începe prin a spune că 
singurele culturi care îi pot face o competenţă periculoasă, 
sunt pe deoparte culturile extrem orientale chineză şi in- 
diană, iar pe de altă parte, cultura americană (de Nord). 

In ce priveşte culturile orientale amintite, ceace le este 
caracteristic (ca forță, spirituală şi deci culturală) este 
ceace am putea numi o anumită filosofie a spiritului, care 
ar fi, de altfel, şi singurul vehicul capabil de a difuza în 
Europa principiile bazice ale acestor culturi. Decât, cu toate 
că unele teme ale filosofiei orientale au pătruns în gândi- 
rea, europeană, această influență este un fapt istoric şi 
închis. Nu putem întrevedea cum filosofiile orientale ar 
putea să se înfrunte cu filosofia europeană şi în special 
după apariţia filosofiei moderne germane, care a desvoltat 
într'un mod gigantic şi polivalent, tocmai filosofia spiritu- 
lui. In orice caz, diversitatea radicală de «Weltanschauung» 
între omul european şi cel asiatic—şi care pe măsură ce se 
produce o stabilizare etno-rasială se accentuează progre- 
siv—face ca, respectivele culturi să devină impermeabile şi 
incomunicante. 

Referitor la cultura americană, vom enunţa din capul 
locului, că aceasta nu este altceva decât o pură aplicaţie 
pragmatică a principiilor filosofice europene. Tehnica nu 
poate să subsiste fără a fi sprijinită de unele concepte 
de ordin teoretic. Aceste concepte «<a priori» au ca funda- 
ment epistemologic filosofia europeană. 

Și nu numai filosofia ştiinţifică, dar şi metafizica. 
Caracterul metafizic al ştiinţii este după expresia lui 
E. May (Die Bedeutung d. modern. Physik, etc.), superior 
oricărei experiențe şi logice formale. La concluzii similare 
ajung un Weiszăker, un Jordan sau un Zedlitz, pentru a 
nu cita decât pe cei mai importanţi gânditori ai ştiinţelor 
exacte. Istoria invențiilor americane trebue căutată în Is- 
toria filosofiei europene. Şi cum această Istorie este un 
îapt al omului european «hic et nunc», este tot aşa de in- 
transferibilă, ca şi omul european însuşi. 

Pragmatismul american îşi găseşte deci propriile sale 
limite şi «izolându-se» de Europa se va, dezagreaga prin el 
însuşi. La fel crede şi un Ortega y Gasset. Este evident că 
pentru popoarele de mare tradiţie culturală ale Europei, 
iormele culturale (adică de civilizaţie technică) tipic ame- 

ricane, nu au o iniîluenţă în adâncimea «ethos»-ului lor, 
ci se reduc—aşa cum observa odată Keyserling—la un pur 
funcţionalism. Europeanul utilizează technica, fără a cădea 
însă, în c«teehnolatrie». Cunoscuta profeție a lui Spengler 
că cultura europeană va îi înlocuită prin cultura technică 
americană, nu este decât concluzia oarecum obligatorie a 
teoriei lui culturale («Untergang des Abendiandes>) după 
care culturile fiind cercuri închise îmbătrânesc şi dispar, 
fiind înlocuite cu altele mai tinere. Cum însă doctrina bio- 
logismului cultural este astăzi perimată, urmează că şi pro- 
feţia amintită, este falsă. 


In strânsă legătură cu problema decadenţei culturii 
„europene, trebue semnalată şi teoria lui Spranger (Die Kul- 
turzyklentheorie u. d. Problem d. Kultuverfalls), după care 
o cultură, este în decadenţă atunci când prezintă simptome 
de raționalizare, de individualizare şi de diferenţiere. 
Aceste simptome, după părerea noastră, nu implică, în mod 
necesar prăbuşirea unei culturi „Trebuesc să fie conside- 
rate doar ca nişte îapte de criză a unei culturi, ceiace nu 
este tot una cu prăbuşirea acelei culturi. Asemenea crize 
afectează în mod normal culturile şi nu indică-aşa cum 
se crede în deobşte-o decadență, ci din contră, o forţă 
renovatoare culturală a omului. In definitiv, Istoria cul- 
turii no este altceva decât o serie ne-întreruptă de crize. 
Fiecare «crepuscul» al unei forme culturale determinate, 
sau a unui stil, închide organic germenii unor noui forme, 
sau a unor noui stiluri, pentrucă dacă nu ar fi aşa, nu s'ar 
explica pentruce după dispariţia unui stil cultural, în loc 
de a urma un vacuum, apare alt stil. Cultura europeană s'a 
raţionalizat, individualizat şi diferențiat (pentru a vorbi 
în limbajul lui Spranger) de multe ori în cursul istoriei 
Europei, care poate fi considerată, cu drept cuvânt o suc- 
cesiune neintreruptă de crize şi stiluri culturale (romanic, 
gotic, renaştere, etc.) fără a fi dispărut prin aceasta. 

Fenomenele pe care le relevează Spranger trebue să fie 
considerate ca petrecându-se înlăuntrul unui stil şi nu în- 
lăuntrul culturii ca atare. Desigur că relaţia între stil şi 
cultură ar necesita o mai mare aprofundare; totuş ne per- 

mitem să anticipăm că enunţările făcute mai sus, sunt 
suficiente pentru delimitarea câmpului problemei. 

Dacă, parafrazând o idee a lui Ortega y Gasset (Esquema 
de las crisis), generaţia care «asistă» la creaţia unui nou 
stil este de obicei incapabilă unei prompte adaptări, iaptul 
se datoreşte inerţiei şi apăsării tradiţiei şi a schemelor 
mintale deja confecţionate. Această incapacitate nu ar fi 
decât criza văzută dinlăuntrul ei. 


Nu încape nici cea mai mică îndoială că actualul om al 
Europei, atinge punctul zenital al uneia din aceste crize 
care înseamnă, doar o schimbare de stil şi nici de cum 
crepusculul culturii europene, care nu poate să survirtă, de- 
<ât în condiţiile examinate. 

Este cert că omului care trăeşte un fenomen—în con- 
cret, acela al crizei actuale—cu greu i se poate pretinde să 
îacă, efortul de a părăsi orizontul său episodic şi să accepte 
unul obiectiv şi istoric. Dar dacă, totuş i se cere acest efort, 
aceasta nu înseamă că i se pretinde un lucru absurd, pen- 
trucă, în definitiv, totul nu este decât o chestiune de pers- 
pectivă. Acelaş fenomen privit din ait punct de vedere, îşi 
schimbă în mod radical aspectul. Ceva similar ar putea 
să, se întâmple dacă se schimbă punctul de vedere sub care 
se obişnueşte a, se privi această neliniştitoare problemă a 
timpului nostru şi care nu este alta decât problema viito- 
xrului Europei şi a culturii ei. 


CATASTROFA SI MESIANISM 


(Note pentru o Teologie a Istoriei) 


DE MIRCEA ELIADE 


«Atunci au strigat către Domnul şi sau tânguit: Pă- 
cătuit-am, fiindcă am părăsit pe Domnul şi am slujit 
Baalilor şi Ashtarteelor; însă acum scapă-ne din mâna 
duşmanilor noştri, şi-ţi vom sluji ţie» (Samuil, 12, 10). 
Textul acesta rezuma întreaga istorie a lui Israel, dela 
patriarhi şi până la profeţi. Căci aceasta a fost drama po- 
porului ales: alternanţa între Iahve şi Baal între slujirea 
Dumnezeului adevărat şi adorarea idolilor; adică, alter- 
nanţa între theophania absolută mozaică, şi comoda, foar- 
te adesea agreabila religiozitate a celorlalte popoare în- 
conjurătoare. Evreii nu se depărtau de Iahve pentrucă ar 
îi avut îndoeli religioase; nu deveneau atei, liber-gândi- 
tori, sceptici, agnostici, etc., adică nu realizau niciuna din 
formele moderne ale «despărțirii de Dumnezeu». Ei, pur şi 
simplu, schimbau de Dumnezeu: abandonau pe Iahve şi se 
întorceau la credinţele preistoriei semite şi orientale, la 
Baali şi Ashtartee, reactualizând prostituţia sacră şi sacri- 
ficiul întâilor născuţi, dansurile orgiastice şi ceremoniile 
de fertilitate agrară, revalorificând religios senzualitatea, 
libertăţile regelui-zeu, îndestularea poftelor telurice ale 
omului în măsura în care ele se omologau normelor cos- 
mice, etc. 

Reiîntoarcerile acestea la Baali şi Ashtartee aveau loc 
întotdeauna în intervale de prosperitate şi de linişte. Era 
un soiu de nostalgie după timpurile «idilice» ale protoisto- 

riei—când încă nu apăruseră marile imperii militare—şi 
nostalgia aceasta se îndestula îndată ce prezentul deve- 
nea mai puţin ameninţător. Dar reîntoarcerea periodică la 
păgânism era, de fapt, o reîntoarcere în istoria profană, în 
prezent. Pentrucă istoria contemporană a vecinilor lui Is- 
rael la asta se reducea, la Baali şi Ashtartee, la regele-zeu, 
la dansuri şi sacrificii orgiastice, ete. Pentru întreaga lume 
semită, şi orientală, asemenea practici nu erau, bine înţeles, 
profane, ci alcătuiau raporturile legitime ale omului cu di- 
vinitatea. Prin cultul Baalilor şi Ashtarteelor, prin sacri- 
ficiul noilor născuţi, ete. — «păgânul» se valida pe sine faţă 
de Cosmos şi divinitate. Păgânismul în care alunecau pe- 
riodic Evreii, reprezenta o anumită theophanie, cu rădăci- 
nile în preistoria Orientului apropiat şi a Mediteranei. Era 
însă o religie care convenea timpurilor aurorale, idilice—şi 
Israil ieşise de mult, tras de însuşi Dumnezeu şi călăuzit 
de Moise, din această fază idilică a istoriei. Israil începuse 
a îi pregătit pentru a, revela lumii o' nouă theophanie, de 
data asta cutremurătoare. Evident, era greu de a rezista 
ispitei de a trăi totodată în trecut — în «timpurile idilice», 
când omului i se îngăduia să recunoască o hierofanie, în 
orice obiect din lumea înconjurătoare — şi în prezent, aşa 
cum trăiau Cananeenii, Fenicienii, şi celelalte popoare 
orientale; era greu de a rezista acestei ispite, şi a sluji 
numai pe Iahve, care reprezenta o theophanie absolută, 
căci cerea tot, şi era incomod, strict, gelos. Mai ales în 
epocile de prosperitate, de avânt economic, de linişte, ane- 
voie se putea rezista luxurianţei cultelor orientale. 
Depărtarea de Iahve, echivala cu un adulter — căci ra- 
porturile între poporul ales şi Dumnezeul său fuseseră le- 
gitimate marital. Numai simbolismul nupţial explica atâs 
gelozia lui Iahve, răzbunarea lui cumplită, pedepsirea ori- 
cărei trădări, cât şi iertările cu care îşi milostivea mireasa. 
Pe poporul ales l-a lovit de nenumărate ori, dar niciodată 
nu l-a pierdut — aşa cum a lăsat să piară toate celelalte 
ictammi («popor care nu e al meu»). Intre atâţia alţii Sa-. 
muil nu uită nici el să amintească Evreilor că tot binele 
va veni numai dela Domnul, şi numai dacă îi vor sluji lui, 
vor asculta de glasul lui şi nu se vor răzvrăti poruncii lui. 
«Dacă însă nu veţi asculta de glasul Domnului şi vă veţi 
răzvrăti împotriva poruncii Domnului, atunci mâna Dom- 

nului va fi împotriva voastră şi împotriva regelui vostru, 
ca să vă, nimicească» (1 Samuil, 12, 15). Profeţii n'au făcut 
decât să confirme şi să amplifice în teribile viziuni pedeapsa 
inevitabilă a lui Iahve, cumplita răzbunare împotriva po- 
porului ales care nu a ştiut să-i păstreze credință. 

Dar, suntem îndrituiţi să, ne întrebăm, ce s'ar fi întâm- 
plat cu Israil dacă istoria nu ar fi confirmat amenințările 
profeților si n'ar fi validat superba intransigenţă a zeloţilor, 
a preoților, a bine credincioşilor? Dacă mar fi apărut în 
orizontul istorie marile imperii militare asirian şi neo- 
babilonian? Pentrucă, am văzut, numai când istoria, deve- 
nea amenințătoare, poporul ales se întorcea la credinţa 
strămoşească, se pocăia şi-şi strămuta nădejdea în puterea 
lui Dumnezeu. Indată ce trecea ameninţarea catastrofei 
iminente, Evreii sucombau ispitei de a trăi în prezent, 
adică de a participa la istoria «profană» a Orientului. Să 
amintim câteva fapte. Ilie (circa 900-850 în Chr.) a luptat 
neîniricoşat impotriva cultelor feniciene introduse de Ieza- 
bela şi tolerate de regele Israilului, Ahab (1 Regi, 16, 30 sq.; 
131 sq.). Urmașul lui întru profeție, Eliseu, a putut asista la 
exterminarea lui Ahab şi Iezabelei. Dar puterea militară a 
Asiriei încă nu ajunsese strivitoare, şi sub Jeroboam II 
(780-140), când Israil cunoaşte din nou o perioadă de pros- 
peritate politică şi economică, reiîncep abuzurile şi reîn- 
floresc cultele orientale. De astă dată, profeţii Amos (iudeu) 
şi Ozia (israelit) lucrează direct sub presiunea evenimen- 
telor. Ei anunță pedepsirea patriilor terestre — şi preves- 
tirile lor se împlinesc. Cel dintâi lovit este, fireşte, regatul 
de Nord al lui Israil. In 738, Manahem plătea un tribut 
istovitor lui Teglathphalasar; în 732 cădea Damascul, în 
'122-21 însăşi capitala regatului, Samaria, este cucerită de 
Asirieni. Elitele sunt risipite, teritoriul e populat de colonii 
streine, idolii babilonieni dobândesc «dreptul de cetățenie» 
alături de Iahve. O parte din elite se refugiază în regatul 
vecin, în Iuda. Aici, în Sud, sub regele Ahaz (77 Cronici, 28), 
care domneşte între 740-730, păgânismul reapăruse sub for- 
mele lui cele mai turburi:; dansuri frenetice, prostituţia sa- 
cră, sacrificiile copiilor, ete. Zadarnic încerca înaltul cler 
să se împotrivească invaziei Baalilor şi Ashtarteelor. Ahaz 
e protejat de Asiria, şi suspectează — în primul rând, pen- 
tru propria lui siguranţă — orice zel religios al clerului. In 

clipa când vecinul lui dela Nord plătea tribut lui Teglatpha- 
lasar. nu-i convenea nicio mişcare reacționară, nicio into- 
leranţă; dimpotrivă, socotea el, singura scăpare nu i-o putea 
asigura decât o politică de largă toleranţă religioasă. Cre- 
dea că Baalii şi Ashtarteele — punți de legătură între Iudei 
şi întreg Orientul semitie — îl vor feri de mânia asiriană. 
Dar, dacă înaltul cler e prudent şi timorat, îndrăznesc pro- 
feţii. După Mihea, apare extraordinarul Isaia (primele 
profeţii, circa 140). Urmărind evenimentele care pregătiseră, 
catastrofa, regatului dela, Nord, Isaia profeţeşte iminenţa 
dezastrului. Pentrucă Iudeii, chiar atunci când nu păcă- 
tuiesc prin adorarea Baalilor şi Ashtarteelor, păcătuiesc 
prin puţina lor credinţă, prin sterpul ritualism la care au 
redus legăturile cu Iahve. «Vai ţie, neam păcătos, popor 
încărcat de fărădelegi, sămânță de răi, feciori ticăloşi! 
Părăsit-aţi pe Domnul, tăgăduit-aţi pe sfântul lui Israil, 
întorsu-i-aţi spatele! Pentru ce să vă mai bat pe voi care 
necontenit vă răzvrătiți împotrivă-mi?» (Isaia, I, 4-5). Iar 
celor care cred că-i slujesc, limitându-se la ritualism, Dom- 
nul le strigă: «Ce-mi foloseşte mulţimea jertfelor voastre? 
M'am săturat de berbecii arderilor de tot şi de grăsimea 
viţeilor graşi, şi de sângele de tauri, de miei şi de țapi nu 
mai am plăcere!» (Isaia, I, 11). Ameninţările nu mai con- 
tenesc. Si totuşi, în Isaia este şi un moment de optimism; 
când, suindu-se Ezechias pe tron (722-121) şi căzând Sa- 
maria, cultul lui Iahve a fost reintrodus în toată plinăta- 
tea lui. Isaia se împotrivea politicii de rezistenţă contra 
Asiriei. El ştia că gloria şi misiunea lui Israil nu sunt de 
ordin militar; altceva aştepta, Isaia dela poporul ales: o 
adâncire a raporturilor cu Iahve, o trăire intensă a para- 
doxiei credinței. Regele Ezechias întră totuşi în coaliția 
contra lui Senacherib, şi în 100 regatul e cotropit. Doar în 
faţa Ierusalimului are loc minunea — prevestită în ultimul 
moment de Isaia — şi, decimată de epidemii, armata asi- 
riană se retrase. Evident, confirmarea această instantanee 
a profeţiilor lui Isaia înseamnă un considerabil succes re- 
ligios. Pocăiţi, Evreii se reîntore la Dumnezeul părinţilor 
lor. Dar, aşa cum era de aşteptat, câţiva ani în urmă, sub 
domnia lui Manase (vasal loial Asiriei), reapar Baalii şi 
Ashtarteeie, şi exuberanța cultelor streine depăşeşte chiar 
cele ce se văzuseră sub Ahaz (cf. 11 Cronici, 33). Preoţii şi 

profeţii tac. In această jumătate de secol de tăcere spiritul 
profetie schimbă radical structura clerului. Deuteronomul, 
pregătit în acest timp, poartă pscetia de foc a profetis- 
mului. 

Isaia prevestise căderea Asiriei (10, 5: «Vai ţie, Asirie, 
varga mâniei mele şi toiagul urgiei mele!»; 10, i2: «si 
când Domnul va sfârşi tot lucrul său în muntele Sionului 
Şi în Ierusalim, atunci se va răfui cu împăratul Asiriei 
pentru trufia inimii lui şi pentru semeţia privirilor lui»). 
Mai puţin de un veac dela miraculoasa despresurare a Ieru- 
salimului, Asiria e înfrântă de noul împeriu militar al Ba- 
bilonului (bătălia decisivă dela Karkemish a avut loc în 
605). Dar Babilonul înţelege să preia moştenirea politică 
asiriană, şi pentrucă Ioachim îi rezistă, regatul e atacat, 
regele ucis şi, în 597, Ierusalimul capitulează. O primă de- 
portare decimează elitele iudeene. Noul rege, Sedecias, re- 
petă greşeala înaintaşilor săi: încercă să salveze statul cu 
mijloace politice şi militare, uitând că misiunea poporului 
ales depăşea cu mult vicisitudinile momentului istoric, că 
datoria lui nu era să triumfe politic, să-şi recapete autono- 
mia politică, gloria militară şi prosperitatea economică, ci 
să asculte de cuvântul Domnului, să realizeze nunta mistică 
între Israel şi Iahve. Sedecias e atras în alianţa egipteană, 
şi în 586 Nabuchodonosor îl atacă mâniat. Ierusalimul e 
distrus, templul ars, o nouă, teribilă deportare istoveşte 
poporul iudean. Această a doua captivitate babiloniană va 
dura mult. Suferințele ei răzbat încă până la noi: «La apa 
Vavilonului...». 

Si nu încape nicio îndoială că, n'ar fi existat profeţii, 
dacă Ilie, şi Ozia, şi Amos, şi Isaia, şi toţi ceilalți n'ar îi 
prevestit de două veacuri pedeapsa Domnului pentru nele- 
giuirile poporului ales — captivitatea aceasta ar fi fost 
dezastroasă. Asemenea atâtor alte neamuri deportate, Is- 
rail s'ar fi pierdut cu totul în haosul etnic al vastului îm- 
periu neobabilonian. Ar fi fost dacă nu în întregime âsimi- 
lat, cel puţin adulterat prin sincretisme orientale, repăgă- 
nizat; s'ar fi mulțumit să trăiască în prezent, aşa cum 
trăiau atâtea alte popoare orientale. Să trăiască în prezent, 
şi să piară când îi va veni sorocul; să-şi piardă substanţa, 
etnică, să se amalgameze, să se transforme, dând naştere 
altor popoare, diferenţiându-se în descendenţi, suportând 

destinul tuturor organismelor care se nasc, cresc şi mor. 
Dar erau profeţii; care îi aminteau necontenit că nu acesta 
era destinul poporului ales; că nu de existenţa sau inexis- 
tenţa unui stat independent atârnă mântuirea lui Israil; 
că nu efemera glorie de a putea interveni milităreşte în 
istorie validează raporturile între Iahve şi poporul său; că, 
misiunea lui Israil e proectată în viitor, că el e singurul 
neam care poate realiza acest paradox de a trăi în viitor, 
întruchipând astfel modelul perfect pentru orice act de 
credinţă, autentic; şi că, în cele din urmă, se vor împlini 
făgăduinţele lui Dumnezeu, prin venirea Mesiei, care va 
restaura, pe Israil în adevărata lui glorie. In preziua catas- 
trofei, Ieremia îşi ridică glasul împotriva absurdităţii re- 
zistenței. El scapă de urgia asiriană refugiindu-se în Egipt, 
însă mesagiul lui îşi dăduse roada; Evreii înțelesesera că 
nici distrugerea templului, nici anihilarea statului nu sunt 
hotărâtoare pentru destinul lor; că toate aceste tragedii 
istorice sunt meritate, deoarece sunt pedepsele Domnului, 
şi că regenerarea religioasă, dacă va avea loc, va fi un eve- 
niment mult mai important decât orice catastrofă istorica. 
Iar în captivitatea babiloniană, apare un Iszechiel care 
completează educaţia mistică: Israil trebuie să trăiască în: 
viitor; numai astfel va putea împlini rolul fixat de provi- 
denţă în istorie. Iar când, în 550, se ridică la orizont un nou 
împeriu, al Mezilor, alt profet, deutero-Isaia (cap. 40-66), 
prevesteşte apropierea timpurilor mesianice. 

Orice s'ar mai fi întâmplat deacum înainte în istorie, 
destinul lui Israil era temeinic fundamentat: nu un Stat, 
nu o putere militară, ci o comunitate mistică, apolitică. 
Vicisitudinile nu-l mai pot schimba. Israil durează, în timp 
ce toate celelalte popoare, mari şi mici, apar în orbita 
istoriei, strălucesc un veac sau câteva veacuri, şi apoi se 
pierd în neant. 

Care ar fi fost soarta lui Israil dacă n'ar fi avut pe pro- 
îeţi, care să justifice catastrofa, să o valorifice spiritual, să 
dea un sens mistic suferințelor de ordin istoric? Sau, întrun 
sens şi mai larg, care ar fi fost soarta lui dacă nu inter- 
veneau aceste catastrofe, dacă istoria nu valida toate acele 
glasuri amenințătoare? Fără, îndoială că Israil s'ar fi reîn- 
tors la Baali şi Ashtartee, s'ar îi mulțumit să trăiască în 
«momentele istorice» ale întregului Orient, şi Sar îi «trans- 

format» şi el împreună cu toate celelalte neamuri. Mân- 
tuirea, i-a venit din dezastrele lui. Profeţii au salvat Israilui 
pentrucă istoria a fost catastrofală, şi catastrofa a apropiat 
poporul ales de adevăratul Dumnezeu. Si, pentru un cre- 
dincios, toate acele suferinţe au fost necesare, au fost tri- 
mise de Dumnezeu, pentrucă fără ele Israil s'ar fi reinte- 
grat Orientului haotic. Deci, totul a fost binevenit — şi dă- 
râmarea templului, şi arderea Ierusalimului, şi distrugerea 
Statului, şi robia babiloniană — pentrucă numai astfel a 
putut îi salvat Israil; adică, numai astfel s'a putut înfiripa 
spiritul profetic şi germina mesianismul, care, mai îiârziu, 
prin creştinism, avea să schimbe fața lumii, şi să transfor- 
me întreaga istorie. Toate acestea au avut loc, ca Israil să. 
se poată smulge din falsul prezent al cultelor orientale; 
adică pentru a putea depăşi radical străvechile theophanii, 
bune pentru timpurile aurorale, şi a pregăti noua theopha- 
nie necesară teroarei istorice de mai târziu. Fără îndoială 
că apariţia creştinismului nu se poate înțelege fără profe- 
tism şi mesianism; adică, fără cele două formule spirituale 
prin care iudaismul a putut suporta catastrofa istorică 
dându-i o semnificație transcendentă. Așa dar, pentru un 
credincios, tragedia poporului ales a fost necesară; altmin- 
teri, cuvântul Domnului n'ar mai fi putut ajunge până 
la noi. 

Dacă istoria religioasă a Israilului n'ar fi prezentat 
această alternanță, Baal-lahve, supraviețuirea lui n'ar îi 
fost miraculoasă. Dar se vede limpede că Israil nu se apro- 
pia cu tot sufletul de Dumnezeul lui decât în timp Ge criză 
istorică. Si atunci, sunt cu adevărat miraculoase aceste cri- 
ze istorice care se repetă consecutiv până ce spiritul pro- 
fetic însuflețeşte întreaga literatură sacră, până ce poporul 
ales renunţă, la istoria profană hotărându-se să trăiască în 
viitor, într'o comunitate etnică şi mistică totodată. Inapoia 
acestor crize periodice care transformă un neam întrun 
mesagiu, incepe să se zărească planul şi voința divină. 
Dacă într'adevăr Mesia trebuia să vină ca să mântuiască 
întreaga omenire, el nu putea veni decât după ce Israil su- 
ferise tot ce-a suferit. Tot, dar absolut tot, fusese necesar, 
trebuise să se întâmple aşa... 


NOTE 


PE MARGINEA PROCESULUI DE FORMARE 
A POPORULUI ROMAN 


DE I. D. C.-COTERLAN 


Trecutul Poporului Român, al acelei entităţi istorice deci, 
care reprezintă în epoca modernă ceeace a fost, până la dis- 
pariţia sa survenită în afara limitelor Sudestului European, 
ROMANITATEA ORIENTALA, cu alte cuvinte IMPERIUL RO- 
MAN DE RASARIT, a format şi continuă să formeze tema cen- 
trală şi dificilă de rezolvat a unei ample şi complicate «con- 
troverse», căreia istoriografia generală europeană i-a acordat 
o atenţie deosebită (1). Punctul de plecare, cronologic, al acestei 
«controverse» 1-a constituit celebra carte a istoricului austriac 
Robert Roesler întitulată «Romaenische Geschichte; Untersu- 
chungen zur delteren Geschichte Romaeniens» (Leipzig, 1871, la 
«Duncker & Humboldt»). In acest studiu amplu, autorul reia, 
opinii mai vechi, ca de ex. acelea ale lui Sulzer (2) şi ale lui 
Engels (3), contrarii unei «continuităţi>, până în epoca moder- 
nă, a unei entităţi «etnice daco-romane», la Nordul Dunării de 
Jos, adaptându-le rezultatelor importante ale unei investigaţii 
ştiinţifice personale şi întrebuinţându-le ca argumente contra, 
opiniilor celor ce reprezentau, începând cu Thierry (4), con- 
vingerea unei neîntrerupte «continuităţi» a «Daco-Romanismu- 
lui» în spaţiul carpatic. 

Amploarea acestei controverse asupra ORIGINII, a SPAȚIU- 
LUI DE FORMARE şi a EPOCEI DE FORMARE a Poporului 
Român; justificările pseudo-știinţifice pe care ambele părţi an- 
gajate în discuţie încercau să le mânuiască; întroducerea spi- 
ritului polemic caracteristic desbaterilor politice, etc. — toate 
acestea, trebue să recunoaştem, se datorează, în primul rând, 
limitatului câmp vizual al istoricilor noştri, care din jumătatea, 
a doua a secolului trecut încoace (cu excepţia eventuală a lui 

Philippide, Iorga, Brătianu şi încă alţi câţiva) se încăpăţânau 
să se menţină pe poziţia exclusivistă a unei <autoctonităţi ro- 
mâneşti, limitată la geografia, DACIEI TRAIANE, sau în unele 
rare cazuri şi la aceea a celor două Moesii». Dar, asemenea punct 
de vedere limitat, cum este cel <dacic-tradiţionalist» igsnorează 
în mod voit (dintr'un spirit patriotard, care numai a dăunat 
prestigiului şi seriozităţii ştiinţifice româneşti, peste hotare) o 
seamă de evidențe istorice irefutabile, a căror simplă recunoaş- 
tere ca principii directive în cercetarea trecutului românesc ar 
condamna drept inutile toate discuţiile şi argumentările din 
cadrul «controversei». Amintim aici: 


1) Principiul descendentei din Romanitatea Tracică a întregului 
Sudest European ; 

2) Principiul Formării Poporului Român, în mod organic, direct 
si simultan atât în Nordul cât şi în Sudul Dunării, adică în anexele 
geografice ale CARPAȚILOR, BALCANILOR, PINDULUI şi ALPILOR 
DINARICI; 


3) Principiul corespondenţei de destin istoric între Poporul Ro- 
mân și întreg spaţiul Sudestului European. 


Argumentele formulate de către vaste cercuri ale istoriogra- 
fiei europene contra punctului de vedere exclusivist «dacoroma- 
nist» al istoriografiei noastre naţionale se sprijină: 

a) pe fapte, întâmplări și evenimente care, deşi admise de 
majoritatea istoricilor şi părând la prima vedere irefutabile, 
sunt totuşi la fel de vulnerabile ca argumentul localizării în 
zimp, şi în spaţiul dacic al Taifalilor (5); 

b) pe o serie de date documentare, înregistrate de istorio- 
sau cronografia greco-romană şi conservată, în ciuda vremilor, 
până în zilele noastre. 

Atari argumente, dacă s'ar fi menţinut întotdeauna într'un 
"teren strict stiinţific-istoric, ar fi putut convinge pe cercetătorui 
mereu în căutarea unei posibilităţi de analiză critică şi soluţio- 
nare logică a lucrurilor controversate. Felul însă cum au fost 
interpretate datele documentare, de tot felul, nu poate să fi 
fost mai unilateral şi mai tendenţios, ATAT IN TABARA ISTO- 
RICILOR ROMANI, cât și a celorlalţi participanţi la contro- 
versa «DACICA»>. 


Un exemplu edificant îl oferă argumentarea (limpede şi irepro- 
şabilă din puntul de vedere al unei anumite logice istorice unilate- 
rale) a doi istorici unguri Makkai şi Galdi, în cartea lor de sinteză 
a Istoriei Româneşti întitulază «Geschichte der Rumaenen> (6), în 
care se regrupează, cizelează şi analizează cu agerime, deşi cu evi- 
dentă tendinţă, argumentele clasice ale şcolii «roesleriene-huntalvyene», 
respingându-se orice «continuitate» totală sau parțială a elementelor 
dacice-romanice în spațiul carpatic. Plecând dela o chestiune for- 

mală, în aparență neînsemnată, cum este cea a sistematizării mate- 
rialului istoric, într'o anumită ordine cronologică, autorii amin- 
titei «Geschichte der Rumaeneny ajung să formuleze următoarea bază 
de discuţie: 

Expansiunea politică şi militară a Romei în spaţiul Sudestului 
European, din punct de vedere cronologic, cuprinde trei etape: 

I. acţiunea de cucerire a Illiricului, Macedoniei, Greciei şi Pa- 
noniei; 

II. acțiunea de cucerire a teritoriilor carpato-danubiene, cunoscu- 
te sub numele de «Provincia Dacia» adică: Transilvania, Banatul şi 
Oltenia de astăzi; ” 

III. acţiunea care duce la pacificarea definitivă şi la transfor- 
marea în Provincie a teritoriului cunoscut sub numele de «Thracia». 

Plecând de aici Galdi şi Makkai împart şi procesul de «romanizare» 
a Sudestului în două mari faze: 

a) una, de o durată de 6 până la 7 secole, şi care transformă în 
mod profund, romanizând-o, conştiinţa etnică a tuturor provinciilor 
sudesteuropene, cu excepţia Daciei ; 

b) cealaltă fază, concentrată într'un secol şi «ceva», şi în cursul 
căreia se «romanizează» provincia «Dacia» (1) pe măsura înstăpâni- 
rii «unei civilizații romane improvizate, care—mulțumită extraordina- 
rei technice colonizatoare a epocei imperiale—a ajuns să înflorească, 
ce-i drept, în Dacia, pentru a dispare apoi cu atât mai rapid în cursul 
năvălirilor barbare» (8). 

Concluzia imediată a constatărilor de mai sus este următoarea şi 
ea cuprinde, în rezumat, ideile şi argumentele esenţiale ale adver- 
sarilor «continuității» «Daco-romanilor» în spaţiul carpatic, anume: 


I.—CONSECINȚELE RASBOIULUI DACO-ROMAN 


«Populaţia băştinaşă a Daciei a fost distrusă, apărându-şi Patria. 
Corpul de inscripţii rămas arată, că din cele 2300 de nume înregistrate 
doar 20 până la 30 prezintă elemente fonetice tracice, putând fi 
chiar şi dacice, însă nu neapărat» (9)... «In ultimă concluzie, nu 
poate exista îndoială asupra faptului, că Dacii, care au supravieţuit 
expedițiilor lui Traian, nu au putut forma baza Romanităţii in Da- 
cia... orice argumentare, încercând să demonstreze caracterul autohton 
al Românilor actuali pe baza unui amestec daco-roman, cade de 'a 
sine» (10). 


II—COMPOZIŢIA ETNICA A PROVINCIEI 


«In acest gol... şi mână în mână cu opera civilizatoare şi de 
pioneri a militarilor romani, s'a instalat o populație de colonişti, re- 
crutată ex toto orbe romano, deci din punct de vedere lingvistic şi 
cultural un adevărat mozaic, din care lipsea, tocmai sâmburele, anu- 
me: o limbă dacă şi o cultură dacă» (11). 


III—PROBLEMA EVACUARII PROVINCIEI DACIA 


In anul, 211 Impăratul Aurelian «...desperans eam posse retineri şi 
în ciuda victoriilor sale asupra Getilor,... văzând că nu mai exista 
posibilitatea de a ţine Dacia... retrage populaţia romanizată dela 
oraşe şi din sate—iex urbibus et agris «Daciae!...» (12). Intrebarea 
fundamentală, care se pune deci, este: «Au părăsit cu toții Dacia...? 
In mod logic o atare întrebare nu poate găsi un răspuns bazat pe 
cifre, dar acesta nu este lucrul cel mai important. Chiar dacă au 
rămas în Dacia resturi de populaţie romanizată—fapt care nu numai 

că este cu totul improbabil, dar nu poate fi nici dovedit—acestea 
au căzut pradă, fără posibilitate de salvare, năvălirilor barbare din 
secolii următori. 

Dacă însă a existat totuşi acea convieţuire idilică între Barbari 
şi elementele romanizate—despre care istoriografia romantică a Ro- 
mânilor ştie să spună lucruri atât de frumoase—atunci, aceste resturi 
dacice au fost antrenate de către Goţi şi Gepizi în mişcarea lor mi- 
gratorie spre Apus, unde au dispărut...» (13). 

IV.—SPAȚIUL DE FORMARE AL POPORULUI ROMAN 

Spaţiul de formare al Poporului Român trebue să se fi «... limitat 
la un teritoriu relativ redus» (14). Conform păreilor autorilor cărții 
«Geschichte der Rumaenen» acest teritoriu se afla în jurul Arhiepis- 
copiei «Prima Justinianay, a cărei jurisdicție se extindea asupra urmă- 
toarelor provincii: «... Dacia Ripensis, Dacia Meditert Anca Moesia 
Superior, Praevalis, Macedonia...) (15). - 

V.—PROBLEMA ROMANILOR DIN NORDUL DUNARII 

«Evoluţia ulterioară a Românismului poate îi explicată numai prin 
migratie» (16). «Insoțind populaţii turceşti, în mod concret pe Pece- 
negi, aşa apar Românii pentru întâia oară în Ungaria şi anume în 
partea de Apus a Comitatului Făgăraşului. Ei sunt amintiţi pentru 
întâia oară de-abia în anul 1206. Proxima mențiune este aceea din 
anul 1224, care vorbeşte despre «Pădurea Blakilor şi Pecenegilory 
(Silva Blacorum et Bissenorum)y (17). 


In rezumat, ideile fundamentale ale adversarilor oricărei 
continuităţi a Romanităţii în sectorul carpatic sunt: 


a) Intre secolele IV şi V, adică după retragerea populațiilor ger- 
manice din Nordul Dunării de Jos şi după distrugerea regatului gepid 
din Transilvania şi Panonia, au dispărut din aceste regiuni până 
şi ultimele vestigii, care ar mai fi putut reprezenta o «daco-romani- 
tate» la Nordul Dunării şi ar fi putut deci servi drept bază etnică 
actualului Neam Românesc, 

b) Poporul Român n'a avut, deci, cum să se formeze în sectorul 
carpato-danubian, Românii de astăzi neavând, neputând avea de-aface 
cu populaţia provincială cunoscută sub numele de «daco-romană». 
Poporul Român s'a format, conform acestor argumentări, la Sudul 
Dunării, de unde a emigrat spre teritoriile carpatice, între secolele 
XIII si XIV (18). 


Credem că toate argumentele expuse, reformulate şi răstăl- 
măcite de un secol încoace, fie în favoarea unei continuități da- 
coromane neîntrerupte, fie în contra unei astfel de continuităţi şi 
propice, în consecinţă, unei teorii a imigrării Românilor, în te- 
ritoriul lor naţianal de astăzi, sunt ne-avenite—oricâtă «greu- 
tate stiințifică» aparentă ar prezenta în cadrul unei discuţii de 
recunoscută obiectivitate ştiinţifică; trăsătura care de fapt îi 
lipsește în mod complet «controversei» formate în jurul pro- 
blemei spaţiului de origine al Poporului Român—dacă nu pleacă 
dela realitatea unică, şi inalterabilă, pe care o reprezintă spaţiul 
Sudestului European (19), cu constantele sale fundamentale, în 
complexul de existenţă istorică a Românismului. Tranzacţiile 

polemice de caracter speculativ, construite pe o serie de for- 
mulisme artificiale n'au putut duce, în mod logic, decât la 
fărâmițarea «controversei» într'o serie de dialoguri româno- 
maghiare, în general, la care Sau alăturat cercuri străine, adân- 
cind astfel dispersiunea în tot felul de teme de detaliu, susținute 
de argumentări, a căror categorie ştiinţifică este aproape întot- 
deauna dubioasă. Proporţiile adevărate ale problemei centrale 
—procesul de formare în timp şi spaţiu a Poporului Român— 
au fost reduse şi minimalizate. Dialogurile s'au concentrat cu 
timpul asupra: unui cuvânt dintr'o inscripţie funerară oare- 
care; a unei întorsături stilistice dintr'un isvor istoriografie 
antic (de ex. Eutropius, VIII, 6, 2: «Dacia enim diuturno bello 
Decebali viris fuerat erhausta» (20); a unei aluzii obscure re- 
feritoare la mişcări de populaţii, la fel de obscure, de-alungul 
Dunării de Jos, înainte de mijlocul secolului al IIL—cum este 
cazul Taifalilor, a tot felul de date onomastice, toponomastice, 
cronologice, etc., relaționate, până la un anumit punct, cu pro- 
blema centrală a «controversei»; etc., şi sau transformat în 
felul acesta în tot atâtea probleme centrale ale istoriografiei, şi 
în argumente de prim ordin. 

Astfel, în mod inevitabil, «controversa» asupra originilor 
Poporului Român a ajuns să depăşească limitele geografice ale 
Provinciei Dacia, după cum a lăsat demult în urmă concepţia 
polemică a unui Sulzer, Roesler, Hunfalvy (21), Ovary (22), etc., 
contrarii unei continuităţi daco-romanice în spaţiul carpatic 
sau bazele de argumentare ale unui Seton-Watson (23), Capi- 
dan (24), Lupaş (25), etc. Smulsă din cadrul realităţilor, pro- 
blema centrală a «controversei» a devenit în ultimele deceni: 
un episod istoriografic «suspendat în aer», inconsistent din punct 
de vedere cronologic, geograţic, lingvistic, rasial-antropologic, 
cultural, folcloric, etc., spre ex.: 


'a) îstoriagrafia maghiară, interesată în a dovedi imigrarea Romă- 
nilor în spaţiul carpatic după năvălirea Ungurilor, a fixat leagănul 
etnic al Românismului la sud de Sava şi de Dunărea de Jos, pe 
«undeva» prin «Balcani» sau în cuprinsul teritorial al fostei arhidio- 
ceze «Prima Justiniana» ; 

b) istoriografia bulgară, în frunte cu Mutafciev (26) neagă orice 
posibilitate istorică, care ar sprijini teza unei eventuale formări a 
Poporului Român în sectorul geografic al munţilor Balcani, respin- 
gând, la fel, orice interpretare în favoarea Istoriei Românești a for- 
mației politice medievale a Asăneștilor; 

c) istoriografia iugoslavă, urmând calea trasată de Jirecek (21), 
respinge într'o formă definitivă orice ipoteză, în baza căreia spaţiul 
de formare al Poporului Român ar putea fi fixat în teritoriile 
iugoslave ; 

d) istoriografia grecească respinge cu «indignare» (28) teoriile unui 
„Tomaschek (29), care a încercat să demonstreze că Românii sau 

format ca popor în Sudul peninsulei sudesteuropene, adică în secto- 
rul geografic al Pindului, dintr'un amestec de «Bessiy (neam tracic) 
şi Romani. Istoricul grec Keramopoulos (30) merge atât de departe, 
încât respinge până şi o eventuală legătură naţională între Românii 
din spaţiul carpatic şi cei din regiunea Pindului. 


In concluzie, faza actuală a dialogului polemic între adepţii 
«continuității» neclintite şi între contrarii acesteia şi adepții 
unei cimigrări» a Românilor în spaţiul carpato-danubian, a 
rezultat un cere vicios, un artificiu istoriografic, care desfigu- 
rează măreţul mister al formării Neamului nostru românesc 
Restabilirea adevărului istoric, unic, absolut şi irefutabil, care 
iormează actul de naştere al Poporului Român, poate fi obținută 
numai plecând de la realitatea «Traco-Romană» a Românismu- 
lui; — adică ţinând în seamă constantele sau coordonatele fun.- 
damentale ale Sudestului European, anume: 


1. poziţia Sudestului European pe harta lumii şi funcţia de răs- 
cruce, ce din această poziţie rezultă, şi care înzestrează, acest spaţiu, 
cu puternice calități de absorbţie a celor mai diverse elemente; 

II. configuraţia interioară, cu efecte centrifuge din punct de ve- 
dere geo-politic, compusă dintr'o serie de celule geografice, dintre 
care unele cu funcţie de «pasagii», «coridoare», «punți de legătură», 
ete.—iar celelalte «conservatoare» ale anumitor entități antropologice, 
culturale, politice, etc.; 

„IIL. crearea şi persistenţa, din timpuri imemoriale, în cadrul geo- 
grafic susţinut de condiţiile enumărate, a unui substrat antropologic 
cultural fundamental, cu funcţie de «matcă» a vieţii istorice şi care 
în mod inevitabil, de-alungul unui permanent proces de dezintegrare 
şi reintegrare, primeşte în sânul său suprapuneri ulterioare etnico- 
culturale, pe care le nivelează... (31). 


O seamă de istorici, Români şi străini, depășind etapa ana- 
Jizei detaliilor documentare—indispensabile, dar care, în cazul 
nostru, n'au oferit soluţia, ci din contra, au zădărnicit-o până 
la un anumit punct—şi-au dat seama de realitatea «Traco-Ro- 
mană» a Românismului; de raportul organic şi logic existent 
într coordonatele fundamentale sudesteuropene şi fiinţa națio- 
nală a Românilor; de constanta sudesteuropeană a Poporului 
Român. In faţa acestei unice realităţi istorice toate argumen- 
tele: «ex silencio» (32) sau <... Dacia viris fuerat exhausta» (33) 
sau scoase din documentele lui Bela IV, etc., etc., sunt şi rămân 
inoperante. Acest îapt l-au inţeles şi acceptat (deşi nu s'au 
putut emancipa în mod complet de mecanismul tradiţional ai 
«controversei») Philippide (34), Densuşianu (35), Safarik (36), 
Pic (31), Homo (38), Xeonopcl (39), Onciul (40), Sacerdoţea- 
nu (41), Iorga (42) şi Brătianu (43). 

Repetăm deci: Realitatea, istorică vie, pe care o reprezintă, 
deaproape două mii de ani încoace Poporul Român, este atât 

de ancorată în geografia întregului Sudest European (inclusiv te- 
ritoriile carpato-danubiene), încât nu are nevoie de justificări 
teoretice şi improcedente. Mecanismul istoric care a regulat pro- 
cesul de evoluţie organică a acestei realităţi romanice este mar- 
cat de o serie de situaţii, care la rândul lor sunt determinate 
de tot felul de factori antropologici, linguistici, culturali, poli- 
tici, până şi «metanastazici», etc., etc. «Enigma şi Miracolul 
istoric», pe care Poporul Român îl reprezintă pentru mulţi 
istorici, nu-şi poate găsi o rezolvare valabilă, pe drumul care a 
fost urmat până acum de istriografie în general, adică, prin 
negarea realităţii istorice şi geografice, şi inlocuirea ei cu tot 
felul de «date», indiscutabile în ceeace priveşte valoarea, lor cro- 
nologică-istoriografică, dar, după cum sa văzut, insuficiente 
si deficiente, în toata sistemele de argumentare, din câte au fost 
construite în jurul problemei «ORIGINILOR» Poporului Ro- 
mân. In schimb, credem, că, studiindu-se forma de acţionare şi 
conlucrare a factorilor diverşi amintiţi mai sus, putem ajunge 
la o soluţionare radicală şi definitivă, a problematicei create, în 
mod artificial, în jurul existenţei istorice indiscutabile şi conti- 
nue a unei «TRACO-ROMANITAȚI» SUDESTEUROPENE, expre - 
sie actuală a Romanităţii Orientale a Imperiului Roman de 
Răsărit! 

PROBLEMA CONSTITUTIONALA SI 
LOVITURA DE STAT DELA 


23 August 1944 (1) 
DE MARIUS CISMIGIU 


1—Legi constituţionale anterioare loviturii de stat din 
August 1944. 


Constituţia română din 1923, abia votată de Adunarea Cons- 
tituantă, a constituit obiectul principal al reformelor propuse 
de toate programele partidelor politice. Aceste proecte pot îi 
rezumate în mai multe categorii: 

a) Tendinţe de raţianalizare a Statului prin reforma Legis- 
lativului şi întărirea Executivului. 

b) Reforma structurală a Statului în vederea realizării Sta- 
tului "Țărănesc (propunerea Partidului Naţional-Țărănesc-Juliu 
Maniu). 

Cc) Reforme cu caracter autoritar prin întronarea de regi- 
muri personale sau autoritare (Partidul Naţional-Creştin-Cuza, 
Goga, sau Partidul Națiunii al Regelui Carol II). 

d) Reforme totalitare realizate de un partid unic, pe căi re- 
-voluţionare tinzând spre un regim dictatorial (Garda-de-fer şi 
Partidul Totul-pentru-ŢȚară). 

Trebue remarcat că regimul democratic din 1923—în afară de 
o platonică clauză de stil—nu era prevăzut cu mijloace de apă- 
rare împotriva mişcărilor antidemocrate şi revoluţionare. Toate 
aventurile politice, regimurile personale sau demagogiile tota- 
litaro-revoluţionare erau permise de regimul democrat din 1923. 
Doctrina liberalo-democrată nu a imaginat şi nici instituit un 
complex legislativ, la dispoziția Puterii Judecătoreşti sau a Exe- 


(1) Pentru importanţa şi actualitatea lui, publicăm articolul de 
față în Secţiunea «Note». Revista aDestiny nu-și însuşeşte, însă, in 
mod integral, poziţia şi argumentarea autorului şi își rezervă fixarea 
punctului de vedere propriu, în numărul viitor (N. R.). 

cutivului, în vederea unui eventual control prealabil a doctrinei, 

scopurilor şi mijloacelor diverselor partide politice. Ar fi fost 

necesar un asemenea control între programele politice și legea . 
constituţională—exercitat fie de Curtea de Casaţie, fie de un 

Consiliu de Stat—control prealabi! al dreptului de a face pro- 

pagandă şi a prezenta candidaţi în alegeri şi permanent în 

tot timpul activităţii politice. Seriozitatea şi înalta ţinută ju- 

ridică a Curţii noastre de Casaţie ar milita în favoarea atribui- 

rii unei asemenea competenţe. 

Lipsa, unui asemenea control ca şi a altor mijloace de auto- 
apărare democrată a deschis, larg, calea tuturor abuzurilor şi 
aventurilor. Aşa a fost posibilă plebiscitarea regimului personal 
al Regelui Carol sau propaganda totalitară de dreapta sau de 
stânga. Profitând de o stare patologică a politicei româneşti de 
după 1923, profitând de libertăţiile regimului democrat, s'a 
creiat un Partid politic pseudo-democrat al cărui program pre- 
coniza tocmai suprimarea libertăţilor şi regimului ce-i autori- 
zase existenţa și garantase propaganda. 

Acelaşi fenomen se întâmplase în 1933 şi în Germania, când 
regimul democrat al Constituţiei dela WEIMAR a fost supri- 
mat prin faimosul STAATSAKRT dela POTSDAM, de partidul 
N. 8. D.A. P., pe căi clegale», profitând de criticatele libertăţi 
democrate. N 

In România, regimul instaurat în 1923, oferea aceiaşi slă- 
piciune. In cursa spre dictatură—personală, autoritară sau to- 
talitară—câteva doctrine au facilitat progresele partidelor sau 
minorităţilor politice respective; rivalitatea dintre ele a pre- 
lungit situaţia anterioară, din 1934 până la 1938, când doctrina 
Monarhiei active este realizată prin instaurarea unui regim 
dictatorial personal. Astfel ia naştere Constituţia din Februa- 
rie 1938. 

Constituţia din 27 Februarie 1938 are caracterul unui Statut, 
propus de Monarh și plebiscitat de popor. Bine înţeles, insti- 
tuirea ei a fost posibilă datorită unei Lovituri de Stat, identică 
aceleia din 1864, şi legitimată prin mijloacele caracteristice ale 
regimurilor personale. Suprimarea libertăţilor individuale fun- 
damentale, îngrădirea activităţii politice, dizolvarea partidelor 
politice, înlăturarea elitei politice şi a reprezentanţilor fireşti 
ai naţiei, au fost printre cele mai importante efecte; Regele 
a devenit Cap al Statului potrivit art. 30 prin violarea preroga- 
tivelor Națiunii, suveranitatea naţională este înlocuită prin 
«drepturile originare» ale Regelui, iar regimul democrat liber 
adoptat, a fost înlăturat de dictatura personală a Monarhului. 

Reacţiunea unora dintre fruntaşii noştri politici ca şi eveni- 
mentele politice internaţionale au impus suprimarea regimului 

din 1938. Negocierile politice din Septembrie 1940 au dat naştere 
unei dictaturi la început totalitare, urmată în scurt timp de 
un regim autoritaro-militarist. 

La 5 Septembrie 1940 prin decretul-lege N.” 3052 se suspendă 
Constituţia din 1938 şi se institue funcțiunea de «Prim-Ministru 
însărcinat cu depline puteri»; decretul-lege N. 3053 din 5 Sep- 
tembrie 1940 reglementează prerogativele regale, iar decretul- 
lege N.* 3064 din 6 Septembrie 1940 succesiunea la Tron. Situaţia 
constituţională şi politică astfel creiată, este acceptată de noul 
rege Mihai prin decretul-lege N.” 3072 din 6 Septembrie 1940 
ca, şi prin legea deplinelor puteri şi prerogativelor regale N. 3067 
din 6 Septembrie 1940. Ulterior Statul Român este declarat Na- 
ţional-Legionar prin decretul-lege N. 3151 din 14 Septem- 
brie 1940. 

Incepând deci din Septembrie 1940, şi până la 21 Ianuarie , 
1941, se institue—cu aprobarea regelui Mihai—o dictatură tota- 
litară, dualism politic între Conducător şi Partidul unic, se 
autolimitează prerogativele regale revenindu-se la regalitatea 
reprezentativă. 


2.—Războiul şi Regimul Constituţional tranzitoriu. 


Suspendând Constituţia din Februarie 1938 şi instaurând 
o dictatură autoritară, Monarhul lasă succesorului sau la Tron 
—<care acceptă expres noul instituţionalism—, un regim cons- 
tituţional tranzitoriu, caracterizând astfel tipul de guvernă- 
mânt autoritar (1). 

Am caracterizat în 1941 drept tranzitoriu acest regim cons- 
tituțional pentrucă îl considerasem drept născut din «starea 
de extremă necesitate în care se găseşte ţara» (decretul-regal 
N.” 3052 din 5 Septembrie 1940); criza politică și constituţională, 
din 1938-1940 impunea reorganizarea Puterilor în Stat şi în aş- 


(1) Impreună 'cu regretatul nostru profesor 1. V. GRUIA—auto- 
rul actelor constituţionale din 1940—am susținut încă din 1941 că 
prin lovitura de stat din 5 Septembrie 1940 sa suspendat Constituţia, 
din Februarie 1938 şi nu s'a abrogat aşa cum pretindea, restul doctri- 
nei române. (Vedi 1. V. GRUIA: Curs de drept constituțional, Buc. 
1941, pag. 19; M. CISMIGIU: Noul regim constituţional tranzntoru, 
Buc. 1941, pag. 11; idem, Stat autoritar şi stat țărănesc, Buc. 1942, 
pag. 58; idem, Regimul Constituţional român, Buc. 1943, pag. 21; 
idem, Tipologia statală, Buc. 1944, pag. 138 contra: Tudor DRAGANU, 
Efectele juridice ale suspendării Constituţiunii din 1938, Iaşi 1942; 
Const. ANGHELESCU, Noua organizare constituțională a Statului 
român, Iaşi 1942, pag. 3; Traian BROSTEANU, Nota Pandectele ro- 
mâne 1/2/26/1942. 

Pe plan juridic distincţiunea dintre «suspendare» şi «abrogare» ca- 
pătă o deosebită importanţă prin consecinţele ei politice pe cari le 
vom analiza mai jos. 

teptarea unei noui legi fundamentale s'a imaginat această, Cons- 
tituție de criză. Insă, în fapt, regimul hibrid din 1938 a fost 
suspendat şi înlocuit de o ordine politică creiată de patru de- 
crete-regale, incomplete, nelegitimate şi cari au violat prin- 
cipiile fundamentale ale dreptului public. 

Inainte de a proceda la studiul lor critic, este necesar să se 
precizeze organizaţia politică şi constituţională instaurată la 
1940, regim statal ce a existat în momentul loviturii de stat 
din 1944. Actele constituţionale din 5-6 Septembrie 1940 Sus- 
pendau «ratio supremitatis» Constituţia din Februarie 1938 (2). 
Scopul acestei suspendări a consistat în întronarea unei dicta- 
turi totalitare (revoluţia lebionară) în locul ordinei cezariene 
din 1938; vom întâlni, deci, în prim rând o ierarhizare între 
politic şi juridic şi apoi o totală violare a drepturilor şi liber- 
tăţilor individuale, o subordonare a Puterilor Statului acelei 
«voluntas principii» însfârşit o negare totală a celor mai fun- 
damentale principii ale dreptului politic şi constituţional. 

Prin decretul-regal N. 3070 din 7 Septembrie 1940 Regele 
Mihai sancţionează actul constituţional ce stă la fundamentul 
autoritarismului român din 1940-1944. Articolul 1 are următoa- 
rea redactare (3): 


«Investim pe Domnul General Ion Antonescu, Președintele Consi- 
liului de Miniştri, cu depline puteri pentru conducerea Statului Ro- 
mân.» Concluziile ce se pot trage din acest text sunt următoarele: 

a) Se institue o funcţiune politică centrală: Conducătorul Sta- 
tului; 

b) Regele—continuând tradiția dictatorială inaugurată de prede- 
cesorul său—deleagă, violând fundamentalul principiu de drept public, 
depline puteri noului Conducător; 

Cc) Regele își reservă, ca Şef al Statului, 6 prerogative; (este Ca- 
pul oștirii, bate monedă, conferă decoraţiuni, are dreptul de grațiere, 
amnistie și reduceri de pedepse, primeşte si acreditează ambasadorii, 
închee tratate). 

d) Articolul II al decretului 3072 precizează că Primul Ministru 
este numit de Rege față de care este responsabil; 

e) Primul Ministru exercită «toate celelalte Puteri ale Statului» 
(Art. III D.regal 3072) şi numește Miniștrii; se concentrează astfel 
toate Puterile Statului în mâna unei singure persoane ce se substitue 
funcţional instituţiei monarhice din Constituţia din 1938. 


Astfel se poate constata că actele constituţionale din 1940 


(2) Prof. 1. V. GRUIA precizează în acest sens: «suspendarea 1ă- 
cută prin decretul din 5 Sept. 1940 nu înseamnă din punct de vedere 
juridic desființarea acestei legi fundamentale, ci inaplicabilitatea ei; 
ea nu se referă la existenţa actului juridic ci la, efectele lui, la sus- 
pendarea aplicaţiunii acestei legi fundamentale» (Curs de drept Cons- 
tituțional, Buc. 1941, pag. 19). 

(3) Mon. of. 8 Sept. 1940, 1 N: 208. 

nu inovează decât prin deplasarea prerogativelor pe cari Mo- 
narhul şi le rezervase prin dictatură, din 1938, în favoarea unui 
Prim-Ministru numit intuițu personae. 

Acest magistrat astfel însărcinat cu conducerea totală a 
Statului, formează organul politic central al regimului consti- 
tuţional tranzitoriu. el exercită Puterea legiuitore, executivă 
şi judecătorească, declară războiul şi încheie pacea, numeşte 
Miniştrii şi funcţionarii publici, organizează administraţia şi 
edictează regulamentele, imprimă ideea politică şi sensul cul- 
turii. In rezumat, dictatura din 1940 creiează o instituție poli- 
tico-constituţională atot-puternică, căreia i se atribuesc tota- 
litatea manifestărilor politice, juridice şi spirituale. 


3.—Critica regimului constituţional din 5 Septembrie 1940. 


Rațiunea inştaurării regimului constituţional din 5 Septem- 
brie 1940? Istoria politică şi constituţ.onală va răspunde fără 
îndoială la această problemă. Permanenta violare a drepturilor 
fundamentale ale poporului român şi dictatura regală din 1938- 
1940, corupţia şi regimul personal ca reacțiune împotriva formei 
totalitare propusă de extrema dreaptă, lipsa unei auctoritas 
(autoritate pe plan moral) suficientă să grupeze totalitatea 
voinţelor imensei majoritaţi naţionale se situează printre prin- 
cipalele sale cauze. 

Prin Constituţia din 1938, Regele Carol instaurând regimul 
monarhiei active, adoptase implicit şi principiul responsabili- 
tăţii instituţiei regale în viaţa politică şi constituţională, Ori 
această poziţie era în contradicţie totală cu sensul monarhiei 
moderne în România, Când, în 1866, s'a instaurat monarhia 
constituţională, cu dinastie străină, s'a invocat principiul <Re- 
gele domneşte şi nu guvernează» în faţa autoritarismului ro- 
mân, totuși înţelept şi plin de roade, a Principelui Alexandru I 
Cuza (4). Două constituţiuni, 1866 şi 1923, au precizat, impus 
şi instituit Monarhia constituțională într'un regim liberalo- 
democrat. Era unicul sens acceptat de Națiunea Română, care, 
ea singură, este îndreptăţită să-şi atribue organizaţia politică 
şi constituţională. 

Regele provoacă la 27 Februarie 1938 o lovitură de stat şi 
concede o Constituţie. O prima violare flagrantă a Voinţei Na- 
ţionale Regimul astfel instituit, atribuia autorului şi deci Insti- 
tuţiei monarhice, întreaga responsabilitate politică. La 5 Sep- 
tembrie 1940 ar fi fost normal ca Monarhia să tragă consecin- 
ele dictaturii instaurate, după cum Alezandru I Cuza a supor- 


(4) Vezi Marius CISMIGIU, TZipologie statală, Buc. 1944; NEGU- 
LESCU ALEXIANU, Tratat de drept public, Buc. 1942, vol. 1. 

tat riscurile loviturii de stat din 1864. Situaţia internaţională. 
a limitat aplicarea integrală a principiului responsabilităţii. 
Principiul monarhic a fost salvat de continuitatea dinastiei. 

Noul Prim-Ministru a asumat principiul responsabilităţii. 
Faţă de Rege, era responsabil Conducătorul Statului, căruia 
Miniştrii şi funcţionarii publici îi depuneau jurământ de cre- 
dinţă. Eroarea juridică a fost atât de gravă încât formula ju- 
rământului s'a rezumat numai la credinţa faţă de Conducător. 
Cu titlu de comparaţie vom sublinia că nici în dreptul german 
totalitar nu se imaginase o asemenea exagerare; formula ju- 
rământului cuprinzând pe Fuhrer şi poporul german. 

Pe plan juridic şi constituţional trebue remarcat faptul că 
Națiunea Română nu a fost consultată din 1923 asupra formei 
de guvernământ şi a regimului politic român. Evident, atât 
regimul din 1938 cât și cel din 1940, au utilizat procedurile ple- 
biscitare pentru a justifica aprobarea naţiunet pentru «politi- 
cele» respective. Valoarea politică şi juridică a acestor proceduri 
de legitimare a loviturilor de stat este precis încadrată în drept 
pentru a i se atribui o liberă şi spontană adeziune. Timp de 
peste douăzeci de ani, Voința Naţională a fost igriorată în 
realizările constituţionale, iar rezultatele nu au întârziat să 
apară. 


Erorile fundamentale realizate pe plan constituțional au fost mul- 
tiple. Câteva exemple: 

Lovitura de stat din 1938 se traduce pe plan juridic prin plebisci- 
tarea unei Constituţiuni octroiate de Rege. Doi ani mai târziu, tot uni- 
lateral, Regele suspendă actul fundamental și instaurează un regim 
de dictatură totalitară, delegând depline puteri Primului Ministru. 
Putea Monarhul să suspende o lege constituțională printr'un decret- 
lege? Desigur că nu; aceasta inseamnă violarea elementarelor prin- 
cipii de drept public. Putea acelaşi Monarh să delege puteri Primului- 
Ministru? Categoric nu. Natiunea română nu delegase—şi cum putea 
delega?—atributele suveranităţii sale unui singur om. Dar chiar dacă 
s'ar admite că la 1938 această delagaţie a avut loc, principiul—delegata 
potestas non delegatur—interzice o nouă delegație de puteri în favoa- 
rea Conducătorului (5). S'a continuat procedura delegaţiei delegate 
şi în favoarea Vice-Preşedintelui de Consiliu ca şi miniştrilor titulari. 
Juridic tot acest complex constituţional este eronat. 

După 1941 toate decretele legi au fost promulgate şi sancţionate cu 
formula «Antonescu Mareşal al României şi Conducătorul Statului». 
Ori decretele 3053 şi 3072 sunt categorice; Primul-Ministru este însăr- 
cinat cu depline puteri şi nu Mareșalul sau Conducătorul. Pe plan 
juridic întregul normativism dela 1941 până la 1944 este nul ca fiind 
viciat în formă. 

Regimul din 1940 a legiferat pe plan constituțional pe baza ex- 
punerii de motive a decretului-lege din 22 Septembrie 1942 (6). Actele 


(5) Vezi M. CISMIGIU, Tipologie statală. Buc. 1944, pag. 138 sa. 
(6) Mon. Of. N.” 222, pag. 11955 din 22 I1X/1942 și CISMIGIU, 
0p. cit., pag. 192 sq. 

constituţionale din 1940 creiau o nouă ordine fundamentală, dar nu 
abrogau ci numai suspendau, pe cea precedentă. Pentru a legifera pe 
plan constituţional, trebuia în prealabil abrogată legea, constituţională 
din 1938. Ori această abrogare expresă n'a avut loc până în Sep- 
tembrie 1944 (1). Lăsând deci laoparte importanta problemă a puterii 
constituante, se va observa că întreaga legislaţie fundamentală dela 
1940 şi până în 1944 are la bază un decret-regal din 5/6 Septembrie 
1940, născut, din suspendarea Constituţiei din Februarie 1938. Comple- 
xitat=a problemii constituţionale este deci evidentă (8): 


a) Suspendarea Constituţiunii din 1938 «în efectele ei», 
impune—până la abrogare—obligaţia unei contormităţi între 
spiritul ei şi textul legilor ulteriore; 

b) Actul de suspendare din 1940 violează prin unilaterali- 
tatea sa principiile noastre constituționale; 

c) "Caracterizarea dictatorială a regimurilor politice ulte- 
rioare; 

d) Violarea principiilor fundamentale ale Puterii Consti- 
tuante; 

e) Ilegalitatea legislaţiei dintre 1940-1944; 

7) Obligaţia pentru constituantul ulterior de a abroga 
«expressis verbis» atât Constituţia din 27 Februarie 1938 cât şi 
întregul constituţionalism dintre 1940-1944. 


4—Raporturile juridice dintre Corcană şi Primul-Ministru. 


Originea Loviturii de Stat din 1940 trebue înţeleasă prin 
prizma celei precedente din 27 Februarie 1938. 

Regimul dictaturii regale, prin legea naturală a responsabi- 
lităţii politice şi juridice, periclitează atât Monarhia activă cât 
Şi însăşi instituţia regală. Dictatura personală a Monarhului 
abdicat este înlocuită cu dictatura Primului-Ministru responsa- 
bil faţă de Rege. : 

Regimul autoritar din 1940 nu a exclus existenţa unor ra- 
porturi juridice între Rege şi Dictator. La 6 Septembrie 1940, 
Regele semnează decretul-regal de confirmare a numirii Pri- 
mului-Ministru însărcinat cu depline puteri; deci Regele ino- 
vează în domeniul constituţional, violând principiile funda- 
mentale şi tradiţionale politice şi excedând limitele juridice ale 
decretului-regal. 

Acest decret-regal stă la baza întregei legislaţiuni autori- 
tare. Sub acest regim s'au edictat cinci categorii de norme: 


(ID) Vezi 1. V. GRUIA, Curs de drept constituțional, Buc, 1941, 
pag. 18 sq. M. CISMIGIU, Tipologie statală. Buc. 1944. pag. 138 sp., 
Const. ANGHELESCU, Noua organizare constituțională a statului ro- 
mân, Iaşi, 1942, pag. 3. 

(8) 1. V. GRUIA, op. cit., pag. 19. 

a) Acte constituționale semnate de Rege şi contrasemnate 
dle Primul-Ministru; 

b)  Decretele-regale ale Șefului Statului (Regele) în dome- 
iul rezervat al prerogativelor Sale; 

c) Decretele-legi (9) ale Șefului Guvernului în exercitarea 
uncţiunii legiuitoare sau în colaborare cu Şeful Statului; 

d) Decretele Vice-Preşedintelui prin delegaţie de puteri; 

e) Regulamentele administrative sau de aplicare a legilor 
emanând dela Vice-Preşedinte sau Miniștrii. 

Terarhizarea actelor legislative prin succesiunea precitată ar 
rezolva, implicit conformitatea unei categorii faţă de cea supe- 
rioară. Dacă această clasificare ar fi fost respectată, ierarhiza- 
rea decretelor ar fi înlăturat violările şi reglementările extra 
şi contra legem (10). Criteriul formal al actelor leguitoare a fost 
adoptat parţial, în timp ce unanimitatea doctrinei sa grupat 
în sensul criteriului material. 

Tot acest complex legislativ a provenit deci din colaborarea 
dintre Monarh-Prim-Ministru-Miniştrii, cu excluderea Parla- 
mentului. E] a fost, sub forma unei «aprobări a conducerii po- 
litice», supus unor consultări plebiscitare în 1941. 


5.—Teocvia puterii constituante în regimul autoritar 
din 1940-1944. 


Expunerea de motive a decretului-lege din 22 Septembrie 
1942 precizează: «Aceasta este Constituţia ţării şi ceiace Con- 
ducătorul va face pentru organizarea Statului, în indeplinirea 
puterilor cu cari a fost investit de Națiunea Română.» 

O lămurire prealabilă. Doctrina modernă admite prin 
R. HOHN, Carl SCHMITT, E. R. HUBER, Mircea DJUVARA, 
Leon DUGUIT, că legile ce tratează prin materialismul lor or- 
ganizaţia politică supremă sunt de domeniul constituţional. 
Afară de doctrina germană, ceilalţi constituţionalişti impun 
existenţa criteriului valorii formale a legii fundamentale. Im- 
plicit, legea ce organizează Puterile Statului capătă carcter 
consțituţional, însă nu trebue confundată cu legea constitu- 
ţională clasică, elaborată de o Adunare Constituantă, promul- 
gată şi sancţionată potrivit normelor impuse în prealabil. 


(9) J. LAFERRIERE, refuză, cu just titlu, denumirea de «decret- 
lege» decretelor regimurilor autoritare, rezervând-o actelor născute 
din delegația Parlamentului acordată Executivului (Le nouveau droit 
public de la France, Paris, 1941, pag. 2 sq. Vezi deasemeni și Roger 
BONNARD, Les Actes Constitutonnels de 1940, pag. 158 saq.). 

(10) CISMIGIU, Tipologie statală, pag. 205 sq.; NEGULESCU- 
ALEXIANU, Tratat de drept public, 1942, vol. ÎI, p. 366; G. LIET- 
VEAUX, Essai d'une theorie juridique des revolutions, 1943, p. 406 sa.; 
“G. BURDEAU, Cours de droit constitutionnel, 1942, p. 298 sa. 

Revenind la textul expunerii de motive din 22 Septembrie 
1942 se poate deduce că: 

a) Națiunea Română ar fi exercitat Puterea Constituantă; 

b) Națiunea Română ar fi delegat sau atribuit Puterea 
Constituantă Primului-Ministru; 

c) Decretul-lege 3073 din '11 Septembrie 1940 ar conţine şi 
delegaţia sau atribuirea Puterii Constituante: 

Această argumentare pe baza căreia s'a exercitat fraudulos 
Puterea constituantă din 5 Septembrie 1940 şi până în Sep- 
tembrie 1944 este eronată. Națiunea Română—singura titulară 
a Puterii Constituante—nu şi-a exercitat această prerogativă 
din 1923. Neexercitarea ei prelungită, nu permite o alienare, 
o expropiere sau delegare în favoarea Monarhului sau a unui 
alt magistrat, fie chiar schimbare de titular. Puterea Consti- 
tuantă se exercită de Națiunea Română, direct prin Adunarea. 
Constituantă, exclusiv şi conform cu principiile noastre istorice 
şi politice. Nu poate fi deci vorba de o delegare sau atribuire 
a Puterii Constituante nici exprese şi nici tacite prin decretul- 
regal 3072. 


Regele nu poate delega Puterea Constituantă pentrucă nu el este 
titularul ei. Regele nu poate suspenda o lege fundamentală, unila- 
teral, și nici nu are prerogativa de a decide aplicarea unei constitu- 
țiuni oarecare. Nici un text constituțional, nici o practică juridică şi 
nici istoria noastră politică şi constituțională nu au reţinut sau atri- 
buit o prerogativă regală recunoscând Puterea Constituantă a Mo- 
narhului. Dela preclamaţia dela ISLAZ—9 Iunie 1848—ideia Națiunii 
suverane a fost definitiv adoptată de istoria românească şi deci Pu- 
terea, Constituantă aparține Naţiunii noastre. Monarhia de origină 
divină, omnipotentă, guvernând după principiul «quod piacuit prin- 
cipii» este desuetă în istoria noastră politică nu mai poate fi vorba 
de o revenire în Evul mediu. 

Dacă Monarhul nu deținea Puterea Constituantă, cu atât mai 
puțin o putea delega Primului-Ministru. Principul relegării puterii 
nu se aplică în drept public; delegarea Puterii Constituante nu poate 
fi concepută. Un exemplu recent prezentat de legea franceză din 
10 Julie 1940 prin care se acorda Guvernului Republicei dreptul de a 
promulga o nouă constituție, sub diferite condițiuni: adeziunea Mareşa- 
lului, ratificarea, de către Națiunea, franceză, aplicarea de către nouile 
Adunări şi mai ales menținerea regimului politic. Doctrina franceză 
—Roger BONNARD (11), G. LIET-VEAUX (12), Julien LAFERRIE- 
RE (13)—refuză în unanimitate ideia de fraudă la Constituție şi in 
sfârşit idea, Puterii Constituante delegate. In acest exemplu, PETAIN 
fusese expres împuternicit de Adunarea Naţională. Ori această Adunare 
nu avea dreptul de a exercita Puterea Constituantă. 


(11) Roger BONNARD, Les Actes Constitutonnels de 1940, pag. 
35 sq. 

(12) G. LIET-VEAUX, Essai d'une theorie juridique des revolu- 
tions, 1943, pag. 86. 

(13) Julien LAPERRIERE, Le nouveau droit public de la France, 
1941, pag. 14 sa. 

In România, situaţia juridică era precară; delegaţia de pu- 
teri nu a fost acordată de o Adunare Naţională ci de Rege. Un 
monarh constituţional este supus legii fundamentale pe care 
trebue să o respecte şi să o apere. Nu poate fi deci vorba de 
o Putere Constituantă monarhică atâta timp cât Regele este 
obligat să jure «respect Constituţiei» şi cu atât mai mult cu 
cât această Putere aparţine Națiunii suverane, și se exercită 
nu prin Adunări Naţionale ci în mod exclusiv şi excepțional 
prin Adunări Constituante. Situaţia constituţională din Sep- 
tembrie 1940 a fost improvizată şi imprudentă. Regele lichidea- 
ză—pe plan politic—o dictatură, suspendând o Constituţie oc- 
troiată, instaurând prin exercitarea Puterii Constituante, ce 
nu-i aparţinea, un nou regim dictatorial iar noul dictator pre- 
tinde orizinea Puterii sale Constituante în delegaţia de puteri 
acordate de fostul şi noul monarh. Titlul precar al acestui drept 
este evident; în timp normal atât mandantul cât şi mandatarul 
sunt pasibili de pedepsele prevăzute de Codul Penal. 

Națiunea Română a exercitat în 1923 Puterea Constituantă, 
pentru ultima oară. Tot instituionalismul ulterior nu poate 
fi atribuit Poporului Român, ca fiind impus fără consimțămân- 
tul său. Juridic şi politic, Constituţiile şi Actele Constituţionale 
de după 1923 sunt nule. 


6.—Lovitura de stat dela 23 August 1944. 


Nici regimul constituţional instituit la 5/6 Septembrie 1940 
nu a putut supravieţui crizei politice din 1944. Pe plan inter- 
naţional, evoluţia politicei externe, impunea aplicarea princi- 
piului responsabilităţilor. Aplicarea imediată şi obligatorie a 
responsabilităţii politice ca şi a corespondenţei sale pe plan 
constituţional, impunea deci: reforma constituțională, conse- 
cințe politice pentru regim şi şeful său, responsabilitatea Pri- 
mului Ministru faţă de Rege, şi a Regelui faţă de Națiunea 
Română. Dezastrul ţării, ocupaţiunea străină, prăbuşirea fron- 
tului şi a alianțelor repercutau pe plan juridic criza regimului 
constituţional autoritar. i 

Pentru a treia oară Regele intervine activ pe plan politic 
extern şi intern; evenimentele precipitându-se, actele de guver- 
mământ, se succed rapid: negocieri cu inamicul în vederea în- 
cheierii unui armistițiu, arestarea Primului-Ministru, capitu- 
lare, ocuparea teritoriului naţional, semnarea convenției de ar- 
mistiţiu, succesiunea de regim, reactualizarea regimului mo- 
narhiei constituţionale, însfârşit modificarea unilaterală a legii 
constituţionale din 1923. 

Condiţiunile tulburi în cari sau petrecut evenimentele ca 
şi data lor relativ recentă, împiedică, de sigur, o justă apre- 

ciere; judecarea lor precisă va avea loc, în ţară, în lumina 
documentelor şi situaţiunilor momentului istoric. Pentru mo- 
ment, şi în vederea pregătirii viitoarei organizaţiuni politice 
şi constituţionale a ţării, trebuesc trase anumite concluziuni. 
Necesitatea schimbării alianțelor, născută din victoria aliaţilor, 
a impus căutarea bazelor unei convenţiuni de. armistițiu. In 
August 1944, după lungi şi infructoase tratative, un armistițiu 
se impunea; Primul-Ministru «însărcinat cu depline puteri» şi 
deci şi cu prerogativa de a încheia, pacea, era convins de nece- 
sitatea armistiţiului. Garanţiile aliate, condiţiunile tehnice şi 
ale semnăturii, diferau de acelea propuse de politica regală. 

Pe plan juridic, Primul-Ministru deţinea discutatele «depli- 
ne-puteri» necesare elaborării şi semnării Convenţiunii de ar- 
mistiţiu. Actele Constituţionale din 1940 precizau trecerea pre- 
rogativei regale de a declara răsboiul şi a încheia pacea, în 
competenţa Primului-Ministru «însărcinat cu depline puteri». 

Monarhul a apreciat desigur că momentul politic al în- 
cheierii armistiţiului sosise; pentru a precipita atât semnarea 
lui, cât şi pentru a-şi recupera prerogativa încheierii păcii—ece- 
dată prin decretul-regal 3072—Regele provoacă Lovitura de 
Stat dela 23 August 1944. In drept constituţional, acest act po- 
litic, poate fi încadrat cu mare dificultate din cauza impreci- 
ziunii textelor. 

La origine, regimul autoritar român, ia naștere din decretele- 
regale N.” 3.052 şi 3072, edictate printr'o fraudă la tonstituţie. 
Lovitura de Stat din 1944 are drept finalitate înlocuirea regi- 
mului autoritar, el însuşi, sau numai înlocuirea Primului- 
Ministru? 

Spre deosebire de o parte a doctrinei, noi am susţinut încă 
din 1943 (14), că instituția «Primulul-Ministru însărcinat cu 
depline puteri> neavând un caracter permanent, ci cintuitu per- 
sonae>, el putea oricând fi înlocuit. Această inlocuire trebuia 
să fie facută pe baza unui decret-regal identic cu cel din 1940. 
Constituţia din Februarie 1938, nu mai impunea contrasemna- 
rea, decretului de către Ministrul demisionar. Decretul-regal de 
numire a succesorului în 23 August 1944, nu prevede însă, pen- 
tru Gen. Sănătescu, o delegaţie de depline puteri în sensul de- 
cretelor 3052 și 3072. 

Trebue deci dedusă concluzia că Lovitura de Stat din August 
1944 avea drept scop, nu numai semnarea Convenţiunii de ar- 
mistiţiu, care formalitate a avut loc abia în Septembrie 1944, ci 
şi schimbarea regimului constituţional. Evident, nici un text 


(14) Marius Cişmigiu, Tipologie Statală, p. 149 sq., contra: 
„Negulescu-Alezianu, op. cit., p. 319 şi C. Anghelescu, op. cit., p. 13. 

constituţional nu precizează acest important eveniment, însă 
faptul că decretul-regal din August 1944 nu prevede instituirea, 
unei delegaţiuni de puteri în favoarea noului Prim-Ministru 
—condiţiune esenţială a continuității regimului autoritar—cât 
şi reluarea de către Rege a prerogativelor sale, temporar cedate, 
militează în favoarea acestei teze. 

La 23 August 1944 Regele provoacă deci o lovitură de stat: 

a) în vederea schimbării regimului constituţional; 

b) pentru a găsi un fundament juridic actului de guver- 
nământ al semnării armistiţiului; 

c) pentru a facilita schimbarea Primului-Ministru şi deci a 
accelera, încheierea Convenţiunii de armistițiu; 

d) nici o indicaţiune precisă nu este dată asupra viitorului 
regim politic. 

Lipsa de preciziuni relative la sensul noului regim, pune ime- 
diat grava problemă a responsabilităţii guvernamentale. Dacă 
regimul autoritar din 1940 a continuat—ceiace noi nu credem— 
responsabilitatea Primului-Ministru SANATESCU este angajată 
faţă de Rege; dar Preşedintele de Consiliu nu se bucură de 
statutul politic al predecesorului său și deci, la o acţiune limi- 
tată corespunde o responsabilitate proporțională. Dacă Primul- 
Ministru era numai responsabil parţial faţă de Rege—în cadrul 
unei acţiuni ordonate—întreaga responsabilitate istorică, poli- 
tică şi juridică se repercutează asupra Monarhului. Toate de- 
claraţiunile, ulterior făcute, de către diverşii colaboratori la 
Lovitura de Stat tind a preciza ideia responsabilităţii regale. 
Dar evoluţia politică de după 1944, obligă o atitudine prudentă 
faţă de aceste declaraţiuni prea concordante şi pline de grave 
consecinţe. Evident, Regele—şi numai el—putea realiza Lovitura 
de Stat din 1944. Miniştrii nu-l puteau decât, secunda. In acest 
sens şi su scopul precizării problemei de responsabilitate regală, 
va, trebui verificat în ce măsură, Primul-Ministru şi Miniştrii, 
au executat injoncţiunile Sefului de Stat, s'au identificat cu ele, 
s'au opus la executarea lor, sau au excedat sensului şi textelor 
lor. In cazul în care, Primul Ministru ca şi Consiliul de Miniş- 
trii, sau limitat la executarea textuală a injoncţiunilor regale, 
în spiritul şi litera lor, vom putea preciza: 

a) O primă responsabilitate a Miniştrilor faţă de Rege re- 
lativă la executarea dispoziţiunilor primite; 

b) O responsabilitate regală, politică, istorică şi juridică 
—integrală şi exclusivă—faţă de Poporul Român, în totalitate 
şi în individualitate; 


(a) Un fost funcționar al Ministerului de Externe român, A. CRET- 
ZEANU, reia argumentarea clasică a colaboratorilor la Lovitura de 
Stat din 23 Aupust 1944. (La Nation Roumaine, 15. 1. 1952, Les Ne 

gociations du Caire pour Varmistice roumain.) Din nou, scopurile vădit 
urmărite de coiaboratorii direcţi ai Capitulării, ne obligă la o excesivă 
prudenţă; din textul naraţiunii publicate se poate conclude: 

—Din 1943 guvernul Antonescu era favorabil încheieirii unui ar- 
mistiţiu, dar refuzând urmările capitulării, pretindea garanţiile occi- 
dentale ; 

—0O minoritate activă formată din funcţionarii Ministerului de 
Externe, a sabotat tratativele duse de guvernul Antonescu; 

—U. R. S. 8. a oferit condițiuni mai favorabile Mareşalului Anto- 
nescu decât negociatorilor dela Cairo; 

— Aliaţii impuneau Capitularea drept o condiţie «sine qua non» a 
convenției de armistițiu; 

Argumentarea, de astăzi a acestei «minorităţi active» care s'a substi- 
tuit factorilor politici şi constituţionali ai României, reitereaza teza 
coresponsabilităţii Regelui şi a partidelor țărănesc şi liberal şi impli- 
cit vrea să stabilească o solidaritate între reintroducerea monarhiei 
în România şi culpabilitatea lor. 

In drept aceşti funţionari, au abuzat atât de încrederea, Regelui, = 
Ministrului Antonescu, cât şi de aceia a leader-ilor politici români. Ideile 
juridice de abuz, substituire şi deturnare de putere vor trebui fi pre- 
cizate în acest caz. Factorii constituționali români par a fi fost străini 
ideii de colaborare cu inamicul, adversari ai ocupării teritoriului na- 
ional, şi înşelaţi de conţinutul şi caracterul juridic al diktat-ului de 
armistițiu. 


c) O responsabilitate comună, a Regelui, solidar cu miniştrii 
săi pe plan constituţional şi civil pentru repararea diverselor 
prejudicii morale şi materiale cauzate de Lovitura de Stat. 

Pe plan constituţional acţiunea politică a Regelui impunea 
deci o Lovitură de Stat. Numai astfel întregul instituţionalism 
autoritar putea fi suprimat şi deci, ca o urmare imediată, se 
putea găsi aparent o bază juridică semnării Convenţiunii de 
armistițiu. Ş 

In orice caz, faptul că ulterior diverşii colaboratori la Lo- 
vitura de Stat din 1944 ca şi Miniştrii ce sau succedat încearcă 
să atribue Regelui întreaga răspundere politică şi juridică, nu 
constitue un element decisiv pentru adoptarea acestei teze. Dacă 
ei pot pretinde aplicarea, integrală a răspunderii monarhice în 
ceiace priveşte Lovitura de Stat, aceiaşi colaboratori, deveniți 
miniştrii, nu pot îi acoperiţi de Rege pentru actele politice înce- 
pând dela 2 Septembrie 1944. 

Evident dela 23 August la 2 Septembrie 1944 Guvernul ro- 
mân este instituit de un regim de fapt, fără nici o bază cons- 
tituţională; dela 2 Septembrie 1944, repunându-se în vigoare 
Constituţia din 1923, întreaga responsabilitate incumbă Miniş- 
trilor. Or, Convenţia de Armistiţiu a fost semnată la 12 Sep- 
tembrie 1944 deci sub regimul responsabilităţii ministeriale. 
Paptul că Regele a fost greşit infomat asrupra valorii juridice 
a repunerii în vigoare a vechii Constituţiuni, nu poate fi invo- 
cat în favoarea inaplicării responsabilităţii ministeriale. Dacă 

Poporului român nu i se pot imputa urmările politice şi juridice 
ale acestei erori, iar Regele poate invoca faptul ca a fost greşit 
sfătuit de miniştrii săi, întreaga răspundere se repercutează, 
asupra foştilor colaboratori deveniți miniştrii, în guvernele ur- 
mătoare. 

O atât de gravă eroare, înseamnă obligatoriu, o sancţionare 
exemplară a foştilor magistrați. Desigur că Monarhul se va gasi 
alături de Poporul Român în momentul aplicării legii respon- 
sabilităţii ministeriale. 


17.—Repunerea în vigoare a Constituţiei din 1923. 


O atenţie deosebită trebue rezervată decretului prin care 
Constituţia română din 1923 este repusă în vigoare la 2 Sep- 
tembrie 1944. 

Câteva preciziuni de ordin formal sunt necesare. Succesiunea 
istorică pe plan constituţional indică între legea fundamentală 
din 1923 şi 2 Șeptembrie 1944: 

a) Constituţiunea din 1923, abrogată unilateral de Rege; 

b) Charta octroiată din 27 Februarie 1938, legitimată şi sus- 
pendată de autorul ei; 

c) Actele constituționale din 5/6 Septembrie 1940, ce instau- 
rează un regim autoritar; 

d) Lovitura de stat din 23 August 1944 şi regim personal; 

e) Repunerea în vigoare a Constituţiei din 1923 la 2 Sep- 
tembrie 1944. 


In drept constituţional singură legea fundamentală din 1923 a fost 
elaborată după normele juridice stabilite şi în spiritul politic al re- 
gimului democratic. Toate celelalte legi, acte şi decrete constituţionale 
prezântă vicii atât formale cât şi materiale. Edictate şi instituţionali- 
zate cu violarea normelor fundamentale juridice, ele alterează, mo- 
difică sau revoluţionează organizaţiunea noastră politică supremă. 
Atât pe plan juridic, cât şi pe cel politic—formal şi material—toate 
aceste acte şi fapte constituţionale, sunt lovite de o nulităte ab- 
solută. 

Evident, la 2 Septembrie 1944, Regele, realizând poziţia critică a 
regimului născut din Lovitura de Stat din 23 August 1944 şi mai ales, 
voind să repare violentarea drepturilor fundamentale ale Naţiunii Ro- 
mâne şi o revenire la principiile noastre juridice tradiţionale, încearcă 
să abroge expedientele constituţionale ale predecesorului său la tron, 
repunând în vigoare Constituţia din Martie 1923. Acest act politic pune 
însă, pe plan internaţional şi constituţional grave probleme ce nu pot 
fi aceptate cu uşurinţă. 

a) Repunerea in vigoare a Constituţiei din 1923—în afară de o sa- 
tisfacţie morală—avea drept prim obiectiv să dea regimului instituit 
prin Lovitura de Stat din August 1944 o bază constituțională. Acest 
regim legalizat, ar fi putut justifica, responsabilitatea politică a Lo- 
viturii de Stat, dacă între timp condiţiunile politice şi militure ale 
Convenţiunii de armistițiu nu ar fi alterat infrastructura juridică a 
unui regim democrat. Decretarea unilaterală a repunerii în vigoare 


Li 

a unei legi fundamentale nu era suficientă pentru a legaliza un re- 
gim politic născut, dintr'o Lovitură de Stat. Națiunea Romană nu 
a putut exercita prerogativele Suveranilăjii ei: acordul necesar rein- 
troducerii Constituţiunii, alegerea liberă a Adunării Naţionale, reor- 
ganizarea regimului democrat, libera exercitare a drepturilor politice 
şi constituţionale, desemnarea, nestingherită a reprezentaţilor parla- 
mentari şi a miniştrilor, libertatea cultelor, a presei, a manifestaţui- 
lor, etc., etc. Ocuparea teritoriului naţional de forțe armate străine, 
interzicea implicit exercitarea Suveranităţii naţionale şi, deci viola 
principiul fundamental democrat şi politic al independenţei naţionale. 
Repunerea în vigoare a Constituţiei din 1923 nu înseamna deci libera 
exercitare a drepturilor şi funcţiunilor constituționale de către popo 
rul român. 

vb) Forţele de ocupaţie au fost, fireşte, favorabile acestei reactu- 
lizări a Constituţiei din 1923—nu numai ca un important efect de 
psichologie politică— dar şi pentru a da o legalitate actelor guvernelor 
ce vor semna Convenţia de armistițiu, zece zile mai târziu. O lungă 
experientă politică a evidenţiat suficient valoarea politică şi juridică 
a «petecelor de hârtie». Dacă guvernul semnatar al Convenţiei de 
Armistiţiu ar fi fost legitimat numai de Lovitura de Stat din 1944 
—cum este în realitate verificat—valoarea juridică a acestei semnă- 
turi reprezintă o simplă impostură. 

c) Regimul politic născut din Lovitura de Stat din August 1944 
nu poate fi legalizat cu efect retroactiv de repunerea în vigoare la 
2 Septembrie 1944 a Constituţiei din 1923; 

d) Nici o îormă constituţională n'a fost şi nu putea fi respectată, 
dată fiind situațiunea militară, politică şi internaţională; 

e) Aceiaşi situațiune excepţională excludea libera exercitare a 
drepturilor şi funcţiunilor constituţionale ; 

]) Națiunea Română nu a fost consultată nici asupra oportuni- 
tăţii şi nici a valabilităţii actului din 3 Septembrie 1944. Caracterul 
său unilateral este deci evident; 

g) Nici guvernele ce au succedat nu au fost constituite după nor- 
mele constituționale; 

h) Lipsa totală a Parlamentului, a organizaţiunilor locale şi re- 
gionale, violarea principiului separațiunii Puterilor în Stat, imposibi- 
litatea, exercitării drepturilor cetăţeneşti şi politice. 


S'ar putea pretinde, bine înţeles, că Regele a decretat aceas- 
tă repunere în vigoare prin clasica formulă: «prin graţia lui 
Dumnezeu şi voința naţională». Această argumentare—favora- 
bilă legalității actelor politice săvârşite ca și a Convenţiei de 
Armistiţiu şi a Tratatului de pace—este complect eronată. Prima 
parte a formulei reprezintă o simplă cutumă de cancelarie şi 
o formulă de stil administrativ. Monarhia de drept divin este 
desuetă. In ceiace priveşte exercitarea, în acel moment, a unei 
Voinţe Naţionale înseamnă a ignora realitatea politică și cons- 
tituţională. Nici odată Națiunea Română nu a delegat şi nu 
putea delega Voința şi prerogativele ei, în favoarea monarhului. 
Națiunea Română nu a fost consultată în acest sens. Dacă to- 
tuşi s'ar' pretinde de către Puterile străine că Regele ar fi 
putut decreta reactualizarea Constituţiei din 1923, ca mandatar 
al Națiunii Române şi organ de exprimare a Voinței Naţionale 

prin faptul că a fost aceptat ca Monarh și deci Şef de Stat, se 
poate—cu just titlu—obiecta faptul că Regele nu a depus ju- 
rământ în 1940 în faţă Adunării Naţionale, că Națiunea Ro- 
mână, n'a exercitat voinţa sa din 1923, şi că pe plan constitu- 
ţional, Regele a exercitat de fapt, prerogativele regale fără a ii 
investit juridic de Națiunea Română. 

Actele următoare Loviturii de Stat din August 1944 sunt 
simple acte de guvernământ, ce nu angajează decât responsa- 
bilitatea autorului lor şi nicidecum a Națiunii Române. 

Dealtfel, pe plan juridic, repunerea în vigoare la 2 Septem- 
brie 1944 a Constituţiei din 1923 este viciată. Trebuia în prea- 
labil abrogată, cu formele constituționale, Charta octroiată din 
1938, era necesară anularea pură şi simplă a Actelor Constitu- 
ţionale din 1940 şi apoi obţinută exercitarea Voinţei Naţionale 
ca o condiţie fundamentală pentru reactualizarea vechei Cons- 
tituţiuni. Starea de necesitate, salvarea statului, nu justifica 
acte constituţionale cu efecte atât de grave pentru viitorul po- 
porului român. 


8.—Modificarea unilaterală a Constituţiei din 1923. 


In realitate, repunerea în vigoare a Constituţiunii din 1923 
a corespuns atât necesităţii de legalizare retroactivă a regimu- 
rilor instaurate la 23 August 1944 cât și dorinţei Puterilor ocu- 
pante, de a găsi un fundament juridic actelor de guvernământ 
relative la încetarea, ostilităților şi a statutului de ocupaţie al 
teritoriului naţional. Insă, pici Adunarea Naţională n'a fost 
convocată, nici guvernul nu s'a sprijinit pe o majoritate par- 
lamentară aleasă, nici ratificarea sau aprobarea politicei exter- 
ne și interne n'a avut loc. 

Caracterul de regim personal al guvernării posterioare Lo- 
viturii de Stat din August 1944 este deci evident. 

Ulterior lui 2 Septembrie 1944, Regele decretează, printre alte 
măsuri, tot unilateral, suprimarea Senatului şi deci abandona- 
rea sistemului parlamentar bicameral, expres prevăzut de Cons- 
tituţia din 1923. Alegerile parlamentare au astfel loc şi sistemul 
monocameral ia naştere în România. 


Acest exemplu viu pune problema adevăratului sens ai acţiunii 
constituționale din 1944/45. Intreaga doctrină este unanimă în a re- 
cunoaşte că printre principalele efecte constituționale ale stării de 
răsboiu este şi interdicţia absolută de a modifica legea fundamentală 
în caz de răsboiu sau ocupaţie a teritoriului naţional (15). Constituţia 
franceză din 1946 pune de altfel principiul în art. 94: «ocupaţia teri- 
toriului metropolitan, în totul sau în parte, de către forţe străine, 
constitue un obstacol la revizuirea Constituţiei». 


(15) Georges VEDEL, Droit Constitutionnel, Sirey, 1949, p. 530 sq. 

Nu numai că ocupaţia întregului teritoriu român ar fi interzis 
orice modificare a textului Constituţiei din 1923, dar chiar legea fun- 
damentală română, precizează expres, în titlul rezervât specidl, con- 
diţiunile, caracterele și procedura, modificărilor constituţionale. In fapt 
Regele repune în vigoare la 2 Septembrie 1944 vechea Constituţie, la 
cererea Puterilor străine şi decretează modificarea principiilor legii, 
referitoare la organizarea Legislativului. Ce justifica această modifi- 
cae? Intrucât, situația precară dela 2 Septembrie 1944 permitea, decre- 
tarea desființării Senatului? 

Lăsând la o parte faptul, că Regele nu avea dreptul nici de a 
repune unilateral în vigoare Constituţia din 1923 şi cu atât mai puţin 
de a o modifica şi a-i suprima principiile ei fundamentale, rațiunea 
suprimării Senatului trebue căutată în tendinţele constituționale co- 
muniste din 1945-1946. Sistemul monocameral făcea posibilă—spune 
Maurice DUVERGER (16)—; «dictatura unei Adunări atotputernice», 
dominate la rândul ei de partidul majoritar. După 1944 Partidul Co- 
munist a, crezut că majorităţile substanţiale câștigate în alegerile 
pentru Constituante, îi vor oferi posibilitatea unei dictaturi prin Adu- 
nări Naţionale unice și prin acest mijloc constituţional se întrezărea, 
calea dominării Statului însăşi şi înfine, realizarea dictaturii co- 
muniste. 


Monarhul acceptând principiul comunist al Adunării Na- 
ţionale unice, a fost trei ani mai târziu propria victimă a 
violării principiilor constituţionale. 

Adunarea quasi-comunistă, aleasă pa baza acestui principiu, 
exercitând acea «dictatură a unei Adunări atotputernice»>—după 
ce în prealabil obținuse, din partea Regelui, ratificarea lega- 
lităţii operaţiunilor electorale—a realizat dictatura partidului 
majoritar şi a obținut actul de abdicare. Pe plan constituţional 
decretul-regal de abdicare din 30 Decembrie 19471 este conse- 
cinţa firească a violării principiilor legii fundamentale din 2 
Septembrie 1944. 


9.—Partidele politice, colaborarea la Lovitura de Stat şi 
raporturile lor pe plan constituţional. 


Lovitura de Stat din 23 August 1944 introduce în România 
principiul delegaţiunilor mixte guvernamentalo-opoziţioniste. 
Cutuma noastră politică nu cunoştea acest principiu. Pacea dela 
Bucureşti din 1913 a iost semnată de Titu MaroREscU cu un 
guvern conservator, pacea din 1917 de MARGHILOMAN, iar Trata- 
tele dela Versailles, Trianon şi Saint-Germain de Generalul 
Coanpa în numele guvernului liberal. Lovitura de Stat din 1944 
a fost executată de Rege, după ce în prealabil a cerut consim- 
țământul şefilor partidelor liberal, naţional-ţărănesc, socialist 
şi comunist. Absența lor la actul material al Loviturii de Stat, 


(16) DUVERGER, Manuel de droit Constitutionnel et de sctence 


Politique, Ved. 1948, p. 118. 
(17) Georges VEDEL, op. cit., p. 299 sq. 

a fost înlocuită cu participarea Sefilor partidelor, ca miniştrii 
de stat în primele guverne. 

Pe plan constituțional urmările acestei proceduri sui-generis 
pune două probleme: a) în ce măsură actele politice ale celor 
trei leaderi pot produce efecte juridice de aceiaşi valoare și 
natură cu acelea ale Voinţei Naţionale? şi b) cât timp actele 
Guvernului au obținut aprobarea partidelor politice şi în ce 
sens? 


La 23 August 1944 Guvernul născut din Lovitura de Stat, a avut 
în realitate caracterul unui GUVERN PROVIZORIU. Repunerea în 
vigoare a Constituţiei din 1923 nu a însemnat ipso-facto şi punerea 
în mers a instituţiunilor politice fundamentale. Convocarea Corpurilor 
legiuitoare, convocarea unei Constituante, alegerile comunale, jude- 
ţene şi parlamentare, etc., etc., au început să funcţioneze abia mult 
mai târziu. Franţa a soluţionat o problemă identică cu mai multă pru- 
dență şi mai aproape de logica juridică. 'Toate guvernele franceze, dela 
eliberare, au purtat denumirea de Guverne provizorii ale Republicer. 
Adunarea Constituantă a pregătit legea fundamentală şi abia după 
aprobarea dată de Națiune, s'a procedat la desemnarea primului Gu- 
vern constituţional în Octombrie 1946. Faptul ca în Guvernele provi- 
zorii franceze erau reprezentate diversele partide politice, nu a auto- 
rizat executivul să schimbe caracterul său provizoriu. 

In România, Guvernele constituite după 23 August 1944 nu au o 
altă caracteristică decât provizorii, iar faptul că la 2 Septembrie a 
fost repusă în vigoare Constituţia din 1923 nu înseamnă nici că pro- 
vizoratul guvernamental a fost suspendat si nici constituționalizarea 
nouilor Guverne, Principiile fundamentale nu au fost respectate, pro- 
cedura prevăzută de ea nu a fost exercitată şi instituţiunile consta- 
tuţionale nu au funcţionat. 

Partidele politice, ele înşile, ca instituţiuni de drept public, nu au 
funcționat normal; suspendate şi interzise ani dearândul, ele şi-au 
văzut cadrele decimate, programele depăşite şi contactele cu alegătorii 
suprimate. Se pare totuși că acţiunea guvernamentală nu sa bucurat 
de sprijinul nelimitat al celor trei partide. Șeful Partidului țărănesc a 
refuzat să ia parte personal la Lovitura de Stat. Trei partide au con- 
testat rezultatele alegerilor parlamentare şi au manifestat această 
opoziţie atât prin absenţă cât şi prin injoncţiunea adresată Regelui 
de a refuza deschiderea noului Parlament comunisto-socialist. Pe plan 
internaţional deasemeni ele s'au opus la cedarea Bucovinei şi Basara- 
biei şi au fost absente la semnarea Tratatului de pace dela Paris. 

Este temerară deci ipoteza că Partidele liberal, țărănesc şi socia- 
list au schimbat atât caracterul provizoriu al guvernelor din 1944-46 
cât, şi că ar fi aprobat acţiunile politice şi constituționale următoare 
Loviturii de Stat din 1944. 


10.—Lovitura de Stat și valoarea juridică a semnării 
Convenţiunii de armistițiu din 12 Septembrie 1944. 


In lumina precizijunilor de mai sus trebue situată cercetarea, 
valorii juridice a semnării Convenţiunii de armistițiu din 12 
Septembrie 1944. Dacă politic, Lovitura de Stat din 23 August 


PROBLEMA CONSTITUTIONALA 19 


a impus armistițiul, schimbarea regimului politic şi constitu- 
ţional obligă studiul valabilităţii Convenţiei, 
Precizăm condiţiunile juridice şi situaţia constituțională; 


a) 23 August 1944 Lovitura de Stat şi capitularea; 

b) 2 Septembrie 1944 repunerea în vigoare a Constituţiei din 1923, 

c) Imposibilitatea materială de funcţionare a instituţiunilor consti- 
tuționale ; 

d) Constituirea de guverne provizorri ; 

e) Ocuparea teritoriului naţional; 

J) Suspendarea exercitării suveranităţii naţionale şi limitarea ac- 
ţiunii guvernamentale; 

9) 12 Septembrie 1944 semnarea Convenţiei de armistițiu. 


«Bătăliile—spune Prof. G. VEDEL (18)—iau sfârşit, de cele 
mai multe ori, printr'un armistițiu. Armistițiul nu este pacea; 
este o suspendare a operaţiunilor, destinată în principiu să 
prepare pacea, dar care se poate termina printr'o reluare a 
luptei. La originea sa, armistițiul este o convenţie militară. Dar 
în practica secolului al XX-lea, ea a devenit o convenţie în 
special de natură politică deşi negocierea ei poate fi adesea 
încredinţată şefilor militari.» 

Exemplul armistiţiului franco-german din 1940 ca şi nego- 
cierile din Corea subliniează, «per a contrario», caracterul unic 
al armistiţiului român din 1944. El ar fi trebuit să însemne, 
după cum precizează VEDEL, NIBOYET (19) şi VICHER (20), O Sus- 
pendare a operaţiunilor militare, în vederea preparării Trata- 
tului de pace, dar lăsând şi posibilitatea, reluării ostilităţilor. 
In cazul României, armistițiul nu a coincidat cu suspendarea 
bilaterală, ca în orice convenție, a operațiunilor, ci o capitulare 
a armatei şi o ocupare a teritoriului naţional de către forțele 
inamice. In realitate nu se poate vorbi de un armistițiu. Desfă- 
şurarea evenimentelor militare între 23 August și 12 Septem- 
brie s'a limitat la ocuparea teritoriului, la dezarmarea armatei 
şi la deportarea unităților combatante. Negocierile duse până 
la 23 August au devenit caduce dat fiind că U.R.S8.s8.a 
amânat semnarea Convenţiei de armistițiu până la ocuparea 
ţării. Nu numai că a fost o suspendare unilaterală, dar s'a 
impus, în acelaşi timp, atât dezarmarea armatei române cât 
şi ocupaţia rusă, 

De altfel documentele juridice cunoscute ulterior evidenţiază 
cu preciziune caracterul juridic al armistiţiului român. Aliaţii, 
este adevărat, au oferit Marseşalului ANTONESCU ocaziunea de 


(18) G. VEDEL, Droit constitutionnel, 1949, p. 529 sq. 

(19) NIBOYET, La Constitution nouvelle et certaines disposittons 
de droit international, D. 1946, Cahier p. 89 sq. 

(20) DE VICHER, De la conclusion des traites internationauz, 1948. 

a semna o Convenţiune de armistițiu, în formele prevăzute de 
dreptul constituţional şi cu un conţinut politic mult mai avan- 
tajos pentru România decât cele oferite, partidelor democrate. 
Semnatarii armistiţiului din 12 Septembrie 1944 au încercat fie 
să angajeze întreaga răspundere politică şi juridică a Regelui, 
fie să denunțe reaua voinţă a U. R. S. S.-ului, cu ocazia tra- 
tativelor dela Carao. Ori începând dela 23 Martie 1944 Aliaţii 
occidentali, prin Generalul WILsoN, precizau: 

a)Prin mesajul dela 23 Martie, faptul că «trebuie să capitulați 
imediat în mâinile celor trei Mari Puteri şi să daţi ordin trupe- 
lor române să nu opună nici o rezistență Ruşilor». 

b) La 29 Martie acelaşi General Wrrson transmitea dorinţa 
guvernului rus ca să se «ordone trupelor române, în contact cu 
trupele sovietice, să capituleze». 

Evident, în această lumină, caracterul juridic al actului dela, 
23 August apare bine delimitat. Aliaţii occidentali și orientali 
au pretins, şi Guvernul român a acceptat, o capitulare unilate- 
rală, dezarmarea trupelor române şi ocuparea teritoriului na- 
ţional. Nu poate fi acceptată deci teza avansată de guvernul 
provizoriu dela 24 August care anunţa încheierea unei Conven- 
ţiuni de armistițiu. In realitate Convenţiunea de armistițiu nu 
ar fi putut fi negociată decât atâta timp cât armata română 
era pe picior de răsboiu şi teritoriul naţional neocupat. Carac- 
terul juridic, deci, al actului politic şi militar dela 23 August este 
acela a unei capitulări. In această situaţiune, nu se mai poate 
opune României principiul unui armistițiu negociat, aprobat de 
Rege, Guvern și partidele din opoziţie; Convenţiunea de ar- 
mistiţiu încheiată ulterior la 12 Septembrie 1944, după capitu- 
larea din 23 August 1944, capătă deci caracterul unui Diktat de 
armistițiu. 

Faptul ca acest diktat de armistițiu a fost semnat de o 
delegaţiune trimeasă de un guvern uzurpator, cuprinzând dele- 
gaţi ai unei armate dezarmate, şi ai unor partide politice în 
reorganizare, sub un regim constituţional de criză, repune în 
vigoare problema valorii juridice a semnăturii. Deşi «responsa- 
bilitatea negocierilor—cum spune G. VEnEL 21)—şi a Conven- 
ţiunei de armistițiu incumbă guvernului» totuşi dincolo de gu- 
vern, ea nu poate fi opusă ţării. Dacă poate, Națiunea ar îi 
dorit prepararea păcii, ea nu concepea acceptarea unei atare 
capitulări urmată de un diktat de armistițiu. 

Pe plan juridic, Convenţiunea este nulă. Nu numai princi- 
piul acelei e«voluntas coacta» militează în acest sens, dar şi toate 
elementele prevăzute de codul civil pot fi invocate în acest 


(21) G. VEDEL, op. cit., pag. 530. 

sens. Este vorba de cazul tipic al anulării unei convenţiuni pen- 
tru «dol şi înşelăciune în convenţie». Deasemeni dispoziţiunile 
constituţionale, care reglamentează angajamentele noastre in- 
ternaţionale, converg spre afirmarea nulităţii ei. Lovitura de 
Stat din 23 August 1944 instaurează un regim de criză şi un 
guvern provizoriu, repunerea în vigoare a Constituţiei din 1923 
este pur formală, instituţiunile statale prevăzute de această 
lege fundamentală nu au funcţionat, colaborarea partidelor po- 
litice este limitată şi aprobarea lor neconstituţională, Conven- 
ţiunea prevede ocupaţiune militară a teritoriului naţional şi 
dezarmarea armatei, sunt atâtea elemente ce stabilesc nulitatea 
semnăturii Convenţiei. Voința Naţională nu a ratificat niciodată 
acţiunea acestor acte de guvernământ; condiţiunile speciale 
în cari acest diktat a fost postsemnat violează principiul fun- 
damental al libertăţii în convenţie. 

Când retragerea trupelor străine va prilejui libera manifes- 
tare a Voinţei Naţionale, poporul român va putea, prin insti- 
tuţiunile sale constituţionale, ratifica sau respinge textul dik- 
tatului de armistițiu din 12 Septembrie 1944. 


11.—Naţiunea Suverană și legislaţia regimurilor de 
ocupațţiune străină, 


Evoluţia constituţională română din secolul al XX-lea acuză, 
permanenta absenţă a Naţiunei Suverane; începând din 1923 
Națiunea n'a mai fost consultată la elaborarea legilor fun- 
damentale şi regimurilor politice. Când, în viitor, se va pune 
problema responsabilităţilor politice, ca fost stat satelit, se va 
putea justifica absenţa Națiunii Române şi violentarea per- 
manentă a Voinţei Naţionale. 

Urmările juridice ale regimurilor politice şi deci a comple- 
xului constituţionalo-legislativ de după 1944 vor prilejui aspre 
desbateri în momentul reafirmării Suveranităţii naţionale. Ex- 
proprierile bunurilor române şi străine, desbăgubirile victimelor, 
societăţilor, succesorilor, drepturile Statului Român la repara- 
ţiunile datorate de ocupant, acţiunile născute din lezarea drep- 
turilor şi intereselor, acţiuni de drept comun şi contencios ad- 
ministrativ, vor readuce în studiu problema legislaţiei regi- 
murilor de ocupaţiune străină. 


Armistițiul din 1944, după cum am văzut, permite trupelor ruseşti 
şi aliate ocupaţiunea, teritoriului naţional începând dela 23 August 
1944 şi dela această dată se suspendă libera exercitare a Suveranilăţau 
Naţionale. 

Regimurile politice şi constituţionale ce sau succedat au un carac- 
ter de regimuri de ocupaţie străină, impuse de inamic. Reintroducerea 
Constituţiunii din 1923 nu poate fi privită, în cel mai fericit caz, decât, 
drept o încercare supremă, de a opune ocupantului o lege şi un insti- 

tuționalism în calea deselor violări ale drepturilor naționalilor român. 
La eliberare, Statul român va avea un drept la despăgubire atât impo-- 
vriva U. R. 5. S. cât şi impotriva Puterilor semnatare aie Convenţiunu 
de Armisiiţiu din 12 Septembrie 1944, actul de naştere al regimului 
actual. In fapt, Rusia a, semnat in numele Puterilor Aliate, solidar 
responsabile de urmările pricinuite. Un drept special de despăgubit 
trebue menţionat impotriva Rusiei, pentru spolierile bogăției naţio- 
nale şi pentru violarea drepturilor Românilor Bucovineni şi Basara- 
beni. Evideni, diversele societăți comerciale străine, vor pretinde des- 
păgubiri dela Statul Român, atât pentru exproprierile şi «naţiona- 
lizările» decretate, cât şi pentru înstrăinarea patrimonului social. 
Dacă naționalitatea acestor societăți aparţine vreuneia din Puterile 
semnatare sau mandatare ale Convenţiei de armistitiu, acţiunile for- 
mulate vor trebui îndreptate spre Statul respectiv, la rândul său res- 
ponsabil îață de Statul Român. Dacă însă societatea este de o altă 
naţionalitate, acţiunile vor trebui acceptate sub rezerva despăgubirti 
Statului Român, fie de Puterea ocupantă, beneficiară a spoliațiunii, 
fie de Puterile aliate solidare. 

Realitatea politică şi istorică precizează data de 23 August, 1944 
drept începutul ocupaţiunii militare străine—terminată cel mai târziu 
la 12 Septembrie 1944—şi deci data la care încetează libera și nor- 
mala existenţă a Puterii Publice şi a Suveranităţii Naţionale române. 

Fără posibilitate de interpretare, ocupația inamică interzice în drept 
şi în România în fapt, exercitarea Voinței Naţionale, a Suveranităţu, 
acțiunea unui regim politic şi constituțional legal sau legitim. Incer- 
cările de rezistență impotriva deciziunilor «Comisiunii» de armistițiu, 
diversele guverne ce s'au succedat, aparențele de legalitate date legilor, 
decretelor, consiliilor locale sau Adunărilor Naţionale, nu pot schimba 
caracterul regimului de ocupaţie străină. Incepând dela 23 August 1944 
se prepară—sub autoritatea și cu forța trupelor de ocupaţie—irans- 
formarea politică, juridică şi naţională a Statului Român. 


Restabilirea legalităţii în Rcmânia implică precizarea câtor- 
va principii: A 

a) Suveranitatea Statului Român încetează la 23 Au- 
gust 1944; 

b) Toate guvernele şi regimurile politice ulterioare sunt 10- 
vite de o înezistență juridică. Ele sunt uzurpatoare fiind împuse 
de Puterea ocupantă împotriva Voinţei Naţionale; 

c) Sunt nule şi fără efect toate legile, decretele-legi, actele 
legislative, regulamentele şi deciziile administrative, sub orice 
titlu ar fi fost promulgate sau decretate posterior datei de 23 
August 1944; 

d) Sunt nule toate legile şi deciziunile ce ar produce lezări 
drepturilor tradițicnale româneşti: proprietatea, biserica şi fa-— 
milia; 

e) Pot fi anulate actele administrative şi de guvernământ 
edictate după 23 August, la cererea cetățenilor români şi în 
cazuri particulare; 

î) Cu excepţia actelor administrative şi a normelor privi- 
toare la statuţul personal naşteri, căsătorii şi decese) şi în 

limita interesului naţional, sunt nule deciziile şi actele adminis- 
trative ale organizaţiunilor locale; 

g) Abrogarea imediată a codurilor civile, de procedură c1- 
vilă, penal şi procedură, administrativ, edictate sau legiferate 
după 23 August 1944; 

h) Recunoaşterea, în favoarea cetăţenilor români, a unut 
drept de restituire a bunurilor spoliate, expropiate, distruse, 
reintegrarea funcționarilor publici în funcțiunile avute înainte 
de ocupație, cu dreptul de înaintare datorii. vechimii, a liber 
profesioniştilor în Colegii, a militarilor şi magistraţilor în cadre; 

i)  Reeunoaşterea drepturilor de proprietate urbană, rurala 
mobilă şi imobilă, 

Î) Titularii posturilar cu caracter politic—miniştrii, subse- 
cretari de stat, secretari generali—cy caracter administrativ 
"—dela gradul de director şi echivalențeie lor—nouii ofiţeri dela 
gradul de căpitan sau de orice grad din Diviziunile ruse «Tudor 
Vladimirescu», etc., etc., sunt vinovaţi de crima de înţelegere 
cu Puterea ocupantă şi loviți de îndemnitate naţională. Pen- 
tru servicii speciale aduse Națiunii, Curtea de Casaţie, va putea, 
pronunța excepţiuni; totuşi pentru viitor, foştii demnitari nu 
vor mai putea ocupa funcțiuni publice şi politice; 

k) Reorganizarea Statului Român pe baze democrate tra- 
diționale; 

1) Denunţarea imediată a tuturor Tratatelor, Convenţiunilor 
şi acordurilor internaţionale, bilaterale sau multilaterale, sem- 
nate după 23 August 1944; 

m) Restituirea, cu o justă şi echitabilă indemnizaţie, a tu- 
turor bunurilor mobile şi imobile, înstrăinate, expropiate, spo- 
liate, cu excepţia bunurilor colaboratorilor la regimurile de 
uzurpare de la 23 August. 


STIINTA SI MARXISM 


DE ILIE VLAD 


Prin studiul Numerelor, spiritul se ridică 
din sfera lucrurilor trecătoare în aceea a 
Adevărului şi a Fiinţei. (Plato, Republi- 
ca, VII.) 


Preschimbările adânci, politice, economice şi sociale prin care 
trecem astăzi, au fost însoţite de o desvoltare uluitoare a tutu- 
ror disciplinelor stiinţifice. «Omul de pe stradă» poate într'o 
oarecare măsură înţelege primele. In ceeace priveşte însă re- 
giunile abstracte şi adânci atinse de pionerii ştiinţei, el nu-şi 
mai poate face nici cea mai slabă, idee fără a avea un bagaj 
de cunoştiinţe pe care, în marea majoritate a cazurilor, nu şi le 
poate însuşi. 

Reprezentarea lumei, pe care ştiinţa o construiește încetul 
cu încetul din elemente încă disparate, nu mai este accessibilă 
gândirei obişnuite. Ea a depăşit de mult linia abstracţiilor de 
care sunt capabili majoritatea oamenilor. Utilizează simboluri 
noui care nu pot fi mânuite decât, de o gândire complect desbă- 
rată de prejudecățile imaginaţiei şi de mecanismele compara- 
tive şi analogice clasice. 

Pe această dificultate crescândă a masselor omeneşti de a 
se apropia de realitatea ştiinţifică se bazează cea mai mare 
minciună a ultimelor două secole: aceea că marxismul este 
ştiinţific. i 

Marxismul s'a născut în epoca în care ştiinţa era materia- 
listă. Era materialistă fiindcă mijloacele tehnice şi logice ale 
acelei vremi nu-i îngăduiseră încă să depășească zona reali- 
tăţilor «materiale». 

Marxismul, filosofie materialistă, a avut norocul să se nască, 
în adolescenţa materialistă a ştiinţei. Această coincidență a 
îngăduit marxismului să-şi făurească următorul paralogism: 

ştiinţa este materialistă — marxismul este materialist — deci 
marxismul este ştiinţific. 

Succesele răsunătoare și evidente ale ştiinţei au contribuit 
la, crearea mitului infailibilităţei ştiinţifice, mit de care marxis- 
mul a. beneficiat într'o largă măsură. Cât de însemnat, pentru 
marxişti, este «<ştiinţismul» doctrinei lor, reese din toată. pro- 
paganda şi literatura lor. 

Din nefericire însă pentru ei, ştiinţa a depășit faza mate- 
rialistă. Pionierii astronomiei, matematicei pure, a fizicei nu- 
cleare sau a geneticei au depăşit agitația sterilă în jurul pro- 
bilemei materialiste. Realităţile cu care lucrează aceşti pionieri 
se situiază pe planuri în care conflictul dintre materialişti si 
antagoniştii lor nu mai are nici o semnificaţie. A întreba, de 
pildă, în care din cele două tabere se situiază teoria structurei 
luminei (astfel cum este concepută, astăzi), ar fi un anacronism. 

Concepţiile despre timp, spaţiu şi materie au fost complect 
revoluționate, de la naşterea marxismului şi până astăzi. Ana- 
liza materiei a dezvăluit realităţi noui care transcend noţiunei 
de materialitate. Cercetările în domeniul biologiei nu numai 
că nu au confirmat teoriile materialiste, dar au deschis o serie 
de probleme noui, care depăşesc definitiv cadrul vechilor discu- 
ţii. Cu Carrel şi Lecomte de Noiiy, biologia își întinde hotarele 
până în preajma metafizicei şi a misticei. Psihologia însăși, do- 
minată, un timp de behaviorism, era ameninţată să, fie copleşită, 
de desvoltarea studiului reflexelor bio-chimice. O nouă discipli- 
nă—izvorită din psihologie—şi anume parapsihologia, a înlătu- 
rat această primejdie, începând o serie de noui cercetări asupra 
forţelor psihice ale sufletului omenesc şi deplasând centrul de 
greutate al studiilor psihologice de la bio-chimic la psihic, 

In toate domeniile ştiinţei o tendinţă nouă se arată. Peste 
tot, oameni de ştiinţă cu preocupări universale, depăşind ca- 
drele restrânse ale unei singure disciplini și părăsind mentali- 
tatea, sectară a materialismului îşi îndreaptă privirile spre esen- 
ţele pentru cari, din nefericire, dicționarele actuale nu conţin 
calificativele potrivite. Singură matematica ne permite să răz- 
bim dincolo de greutățile de exprimare şi reprezentare. 

Desigur că drumul parcurs de ştiinţe, de la apogeul mate- 
rialismului şi până astăzi, nu convine doctrinarilor marxiști. 
Stiinţa se desbară încetul cu încetul de ipoteca materialistă în 
timp ce marxismul este obligat să rămâie materialist. Rezulta- 
tul este evident: marxismul nu va mai putea pretinde că este 
ştiinţific, fără a stârni râsul. - 

Primejdia a fost foarte bine înţeleasă de ierarhii doctrinei 
marxiste. Deaceea, de peste zece ani, concluziile ştiinţei occi- 
dentale sunt filtrate cu cea mai mare grijă înainte de a fi 

lăsate să pătrundă, în circuitul educaţiei sovietice. Dacă acest 
filtraj nu ar avea loc, marxismul ar fi ameninţat să se prăbu- 
șească pe dinăuntru, datorită contradicţiilor tot mai izbitoare 
între realităţile la care a ajuns cercetarea ştiinţifică şi axiomele 
doctrinei. 

Acţiunea de filtraj al ultimelor concepții ştiinţifice occi- 
dentale de către responsabilii ortodoxiei marxiste a fost deose- 
bit de evidentă în două domenii: parapsihologia şi biologia. 

Ne amintim cu toţii de răsunetul adânc pe care Alexis 
Carrel, medic şi biolog, la trezit în lume cu cartea «Omul, acest 
necunoscut». Spre mijlocul decadei trecute, faptul pentru un 
medic de a se ocupa de puterile spirituale ale omului cu aceeaşi 
atenţie ca de forţele fizice, de a proclama eficiența rugăciunei 
şi de a crede în realitatea mistică avea ceva revoluţionar. 

Mai puţin cunoscută, însă plină şi ea de promisiuni revolu- 
ţionare, este opera lui Lecomte de Noiiy (cunoscut prin lucră- 
rile sale asupra coagulărei sanguine) a cărei desfăşurare o 
găsim în «La destinee humaine». Lecomte reia vechea teorie 
evoluționistă, îi rupe cadrele, integrându-i dezvoltarea spiri- 
tuală a omului. Formele succesive ale vieţei devin pentru el o 
.serie de eforturi spre edificarea celui mai nobil şi mai complex 
organ: creerul omenesc. Acesta, la rândul lui, se orânduiește 
pentru un scop bine determinat: trecerea vieţei din domeniul 
fizic al bio-chimicului, în lumea spiritualului. 

Această lume intră, din 1936, în lumina încă sfioasă, a cer- 
cetărei ştiinţifice. Printr'o muncă migăloasă. perseverentă, ata- 
cat, din toate părţile de sțiinţa «oficială», o secţie a facultăţei 
de Psihologie din Durham (USA): Laboratorul de Parapsiholo- 
gie, încearcă să patrundă tainele puterilor psihice ce sălăşluiesc 
în om sau în afara lui. Se dovedeşte că aceste puteri nu sunt 
supuse legilor universului nostru spaţiu —timp — materie. se 
constată eficienţa sporadică a acestor puteri. Prin precauţiu- 
nile cele mai severe se elimină orice explicaţii date de calculul 
probabilităților sau de înşelătorii. Transmisia gândirei, darul 
profetic, psiho-kineza, devin subiectele unor cercetări din cele 
mai severe si fecunde. Sufletul şi supraviețuirea lui după dis- 
pariţia învelişului material devin noţiuni familiare pentru 
oamenii ce proclamă de la începutul lucrărilor lor ne-validita- 
tea legilor fizice în acest nou domeniu. Pentru ei creerul nu 
mai poate fi centrul producător al unor fenomene neexplicate 
încă, (dar despre care şcoala materialistă susține cu îndărătnicie 
că se vor putea găsi explicaţii biochimice), ci organul material 
uimitor prin care o lume transcendentă nouă, îşi manifestă 
“existenţa şi puterile. 

Desigur că aceste lucruri fuseseră spuse de mult, cel puţin 

sub alte forme. Dar niciodată ştiinţa experimentală nu se 
ocupase de ele cu metodele ei caracteristice. Noutatea este 
tocmai această: un grup de oameni de ştiinţă se apropie de 
aceste probleme fără prejudecăţi şi păstrând toate beneficiile 
unei stricte disciplini ştiinţifice. Vâlva a fost mare. Ştiinţa 
oficială, adânc «materialistă» (nu din convingeri ştiinţifice, 
ci din prejudecăţi filozofice, politice şi sociale), s'a năpustit asu- 
pra şcoalei de la Durham şi a şefului ei, Dr. Rhine. In fața 
atacului general, Rhine s'a prezentat unui congres de oameni de 
ştiinţă veniţi din toată America şi, sprijinit de statisticieni şi 
de matematicieni, a dezvoltat punctele lui de vedere. Criticile 
au căzut, Şi pentrucă nimic «raţional» nu mai putea fi spus 
împotriva, cercetărilor lui, ştiinţa oficială şi sectară a hotărât 
să înăbuşe lucrările de la Durham sub o conspirație a tăcerei. 

In sanctuarul de la Moscova, marii preoţi ai marxismului 
vegheau. 

Lucrările lui Rhine şi a altor câţiva învăţaţi din America, 
Anglia şi Germania, nu rămăseseră neobservate de ei. Primejdia 
pentru materialismul marxist era evidentă. Dacă parapsiholo- 
gia, ştiinţă nouă şi încă dispreţuită de surorile ei mai mari, 
reuşeşte să răzbată peste greutăţile începuturilor și să-şi impuie 
concluziile, zilele marxismului ca doctrină «ştiinţifică» sunt 
numărate. . 

Credinţa fusese până acum marea duşmană a marxismului, 
Dar într'o lume în care se proclamă «primatul raţiunei» marxis- 
mul se simţea capabil să fabrice destule raționamente care să 
năruie credinţa. Iată, însă că raționalismul s'a depăşit pe sine 
însuși. Din sânul ştiinţei se desprinde o tendinţă nouă care, 
folosind metodele şi cuceririle ştiinţei, proclamă existenţa unei 
lumi transcendente şi păşeşte la explorarea ei. 

In luna Septembrie a anului 1949, «Izvestia» porneşte un 
atac că fond» împotriva Laboratorului de la Durham, califi- 
când lucrările lui drept <invenţii decadente ale burgheziei». 

Dacă peste câţiva ani de zile lucrările lui Rhine progresând, 
oamenii se familiarizează din ce în ce cu convingerea «raționa- 
lă> a existenţei unei lumi ciraţionale», dialectica marxistă, va 
deveni o sofistică marxistă şi puterea ei de atracție asupra 
intelectualilor (cinstiţi) va fi nulă, 

Existenţa unei lumi spirituale, întrepătrunderea spiritualului 
și a materialului, independenţa finală a spiritualului—iată, re- 
zumat într'o formulă foarte incomplectă, convingerile tot mai 
puternice spre care se îndreaptă gândirea ştiinţifică modernă. 
Suntem abia la începutul acestei evoluții, şi majoritatea oame- 
nilor de ştiinţă sunt încă atât de patrunşi de antecedentele lor 
«pozitiviste», «atee» şi «materialiste», încât refuză să admită 

aceste noui tendinţe. Dar mișcarea este începută. Nu va putea fi 
oprită decât dacă lumea occidentală va încăpea definitiv sub 
dominaţia marxistă, 

Lupta între vechiul curent materialist şi nouile tendinţe nu 
este spectaculoasă. Cu atât mai dramatică însă prin adânci- 
mile ascunse în care se petrece. Conflictul nu desparte numai 
pe savanții între ei, ci străbate deseori sufletele aceloraşi oame- 
ni. Nu este numai vorba de validitatea concepţiei materialiste. 
Nouile tendinţe descoperă foarte repede posibilitatea unei 
Prezențe neliniştitoare pentru cei care, de peste un secol, se 
străduiesc din răsputeri să-i demonstreze inexistenţa. 


LE E i 


In domeniul biologiei avem un exemplu din cele mai inte- 
resante în ceeace priveşte filtrajul sovietic de care vorbeam 
mai sus. Am în faţa mea darea de seamă a Sesiunei (cruciale) 
a «Academiei Lenin» pentru ştiinţele agronomice din Rusia 
(31 Iulie-la 7 August 1948). Tema sesiunei era: «Situaţia Ştiinţei 
Biologice». Preşedintele Lyssenko stabileşte poziţiile biologiei so- 
vietice printr'un referat principal care afirmă că biologia mo- 
dernă a Occidentului este «o înourare impotentă şi metafi- 
zică»! (sic). De observat că până în 1948 această «inourare»> era 
încă studiată și acceptată la toate instituţiile ştiintifice din 
Rusia. Apogeul discursului lui Lyssenko a fost: «Noi, biologii 
sovietici, credem că atitudinea mitşuriana (Mitsurin, marele 
învăţat sovietic) este singura justă. Weissmann şi discipolii săi, 
cari neagă transmisibilitatea caracterelor căpătate, nu merită 
să ne ocupăm de €i...3. 

Transmisibilitatea caracterelor căpătate de un individ în 
cursul vieţei sale, la descendenţii lui, este o ipoteză părăsită 
de ştiinţă încă de acum 80 de ani, de pe vremea când călugărul 
Mendel stabilea legile eredităţei în mijlocul grădinei sale de 
flori. De atunci şi până astăzi, o serie de învăţaţi (Weissmann, 
Morgan...) au continuat pe drumul început de Mendel, dând 
naştere la o nouă ştiinţă (Genetica) şi stabilind legi cari, de 
40 de ani încoace, nu au făcut decât să se confirme de nenu- 
mărate ori. Teoria cromozomică, a imuabilităței capitalului ere- 
ditar, a mutaţiilor şi a gene-lor au astăzi, în Occident, valoarea 
unei ipoteze verificate, servind de bază la nenumărate aplicaţii 
practice şi noui ipoteze ştiinţifice. 

Invăţatului rus Mitşurin i-ar fi reuşit, experimentând cu 
anumite plante, să găsească cazuri de transmisibilitate a carac- 
terelor căpătate. Urmaşul lui Mitşurin, Lyssenko, s'a hotărât să 
ridice experienţele incomplecte ale lui Mitşurin la rangul de 

dogmă și să proclame ca fundament al biologiei sovietice, 
transmisibilitatea, caracterelor căpătate. 

In Iulie 1950, la congresul de botanică de la Stokholm, şefui: 
laboratoriului de Genetică de la Moscova, Ivan Glusenko, ur- 
mând pilda lui Lyssenko, a negat valoarea experienţelor făcute 
în ultimii patruzeci de ani, în Apus. 

In Octombrie 1950, Biologia sovietică îşi impune punctul 
de vedere la Universitatea de la Berlin-Est.-Buch. Doctorul 
Suchow (de la institutul de genetică din Moscova), proclamă 
în faţa învăţaţilor germani adunaţi în pripă, că teoria eredităţei 

„cromozomice (Mendel-Weissman-Morgan) astfel cum este con- 
cepută în Apus, este o farsă. «Camaradul Stalin a declarat că nu 
există decât o singură teorie valabilă, anume cea a lui Mitșurin 
continuată de Lyssenko». Profesorul Karl Lohman, şeful Institu- 
tului German, crezând că n'a auzit bine, cere interpretului să 
traducă încă odată fraza lui Suchow. Dar profesorul german nu 
s'a înşelat. Ce a învăţat de atâţia ani, ce a văzut cu ochii lui în 
nenumărate experienţe, sunt minciuni: 

- Să revenim la sesiunea Academiei Sovietice din 31 Iulie/7 
August. 

Din cincizeci şi cinci de învăţaţi sovietici prezenţi, cincizeci 
s'au grăbit să laude şi să aprobe fără rezerve analiza, critica 
şi hotârarea, preşedintelui Lyssenko. 

Cinci s'au împotrivit. 

Doctorul Rapoport: <Avem obligaţia să primim—eritic dar 
constructiv—după cum ne-a învăţat Lenin, tot ceeace se face 
în străinătate». 

Profesorul Alichanian, după o laudă 6xagerată a lui Mitşu- 
rin, emite sfios părerea că este greu să se arunce la o parte, 
dintr'o dată, eperienţele câştigate în alte ţări. Profesorul Po- 
liakow crede că cercetarea lucrărilor—chiar a unor duşmani de 
clasă—poate fi totuşi rodnică. 

Profesorul Suchowski, cunoscut şi în Apus, se ridică în şe- 
dinta a 8-a şi spune; «Divergenţa noastră se referă la două 
chestiuni esenţiale: teoria cromozomică a eredităţei şi influen- 
ţa mediului asupra capitalului ereditar. Lyssenko insistă asupra, 
necesităței de a se da tocmai acestor chestiuni un răspuns 
definitiv. In ceeace priveşte teoria cromozomică, ar fi trist ca 
tot grupul de geneticieni, partizani ai teoriei lui Mendel-Mor- 
gan, să înceapă, acum şi aicea, să-și renege convingerile. Eu, 
nu 0 voi face!» 

După împotrivirea sfioasă şi foarte respectuaosă a celor cin- 
ci «rezistenți», intervine academicianul Demidow: 

«Prima directivă (adică cea materialistă) dialectică, creatoa- 
Te, ţine pasul cu cerinţele vieţei, corespunde în întregime cu 

convingerile noastre leninistice-marxistice şi se dezvoltă în în- 
tregime pe baza teoriilor biruitoare ale lui Marx, Engels, Lenin 
şi Stalin. Tendinţa a doua (Mendel-Morgan), se bazează în 
schimb pe misticism, este drumul direct spre popime și aduce 
tulburări ideologice în educarea forţelor noastre.» 

Directorul institutului veterinar de Stat, Schaumian, este 
mai categoric: 

«Trebuie să înteţim lupta împotriva mendeliştilor şi a mor- 
ganiştilor din rândurile noastre. Ei întind mâna reacţiunei. Ei 
nu înţeleg ordinea noastră socială. Inmormântaţi în laboraţo- 
Tiile lor, au pierdut orice simţ politic. Cer ca discipolii lui 
Mendel şi Morgan, ce se află în rândurile noastre, să fie consi- 
derați ca fiind situaţi în afara ştiinţei sovietice!» 

In sfârşit, Lyssenko însăşi păşeşte la tribună și declară, 
într'o furtună de aplauze: «Camarazi, comitetul central al par- 
tidului a cercetat referatul meu principal și la aprobat!» , 

In zilele următoare, cei cinci fac «mea culpa». 

Shukowski declară: 

«Tovarăşi, în viaţa unui om, în special în clipele istorice prin 
care trecem, există momente de convârşitoare importanţă mo- 
rală, principială şi politică. Astfel de momente am trăit eu ieri 
și astăzi. Cuvântarea ţinută de mine acum câteva zile, a fost 
nenorocită. A fost ultima mea cuvântare împotriva lui Mitșurin, 
ultima pe care am ţinut-O apărând puncte de vedere biolo- 
gice falşe. A fost nedemnă de un membru al partidului comunist 
Şi de un învăţat. Recunosc că am apărat 0 poziţie falsă. Admi- 
rabila cuvântare a academicianului Lobanow, cuvintele ce mi 
le-a, adresat direct: «drumul nostru nu este al vostru>—au avut 
o adâncă înrâurire asupra mea căci îl consider pe Lobănow ca 
fiind un mare om de stat (sic). Cuvântarea lui m'a tulburat 
adânc. O noapte fără somn mi-a ajutat să-mi înţeleg adevă- 
rata datorie... 

„ voiu duce lupta pentru biologia mitșuriană, împotriva 
reacţionarilor străini în ştiinţa biologiei (aplauze prelungite). 
Ce a fost, să treacă uitărei. Credeţi-mă că astăzi fac pasul pe 
care principiile mele politice mi-l comandă și că vorbesc ca 
membru cinstit al partidului.» 

Al doilea «rezistent», Alichanian, declară: 

«Tovarăşi. De mâine încolo nu numai că voiu desprinde 
toată activitatea mea şţiinţifică de părerile mendeliene-mor- 
ganiene reacționare, dar voiu re-instrui pe toţi elevii şi tovară- 
şii mei, ii voi sili să se reeduce. Declar categoric că de astăzi 
înainte voiu lupta împotriva colegilor mei cu cari, ieri încă, 
împărţeam convingeri greşite.» 

Al treilea, Poliakow, vine la Canossa: 

«Din locul acesta mi s'a adus învinuirea că cuvântarea mea 
n'ar fi fost clară şi exactă. Invinuirea era adevărată. Nu-i este 
permis unui învăţat bolşevic să, se oprească în mijlocul dru- 
mului, într?o poziție nehotărâtă. Trebuie să ajutăm partidul 
nostru să zdrobească pseudo-ştiinţa reacționară, răspândită de 
duşmanii noştri în străinătate. Trebuie să înţelegem că putre- 
gaiul acesta a influenţat şi pe câţiva din învățații sovietici... 
Directivele mitşuriene precizate de Lyssenko, sunt o mișcare 
științifică adâncă, o mişcare populară, o mişcare ce ne ajută 
să construim marele drum al societăţii comuniste.» 

După pocăinţa celor cinci, apoteoza mitşurianismului. 

Academicianul Lobanow: In Presidiu am primit propunerea 
de a trimite o telegramă de felicitare tovarăşului I. V. Stalin.» 
(Aplauze prelungite.) 

Iată telegrama: 

«Ştiinţa biologică progresistă respinge și demască idea 
racţionară-idealistă, care susține IMPOSIBILITATEA de a schimba 
natura organismelor vii prin condiţiile de viaţă controlabile 
de către om. Glorie şi slavă, marelui S., conducătorul poporului, 
corifeul ştiinţei progresiste.» 

Doi ani mai târziu, la congresul de botanică de la Stokhoim, 
expunerea lui Glysenko va stârni un hohot de râs printre 
oamenii de ştiinţă a celor cincizeci de state reprezentate. 

Dece oare ştiinţa oficială sovietică respinge cu atâta îndă- 
rătnicie concluziile neîndoelnice ale biologiei occidentale? Dece, 
cu riscul de a-şi opri desvoltarea firească, de a pierde contactul 
cu evoluția biologiei în general, de a deveni ridicolă, biologia 
sovietică se străduieşte să afirme transmisibilitatea caractere- 
lor căpătate? 

Dacă biologia, sovietică a primit ordinul să respingă cu orice 
preţ principiul că modificările aduse indivizilor pot influenţa 
constantele ereditare, cauzele trebuie căutate în regiunile cele 
mai adânci ale conştiinţei marxiste. Comentatorii occidentali 
caută în general o explicaţie în pretenţia trufaşă a marxismului, 
că, omenirea poate să devie absolut stăpână pe destinele ei, că 
nici o putere transcendentă voinţei omeneşti nu există. Omul 
se va putea modifica pe sine însuși în direcţia tendinţelor bine- 
făcătoare» ale doctrinei marxiste. Toată natura va putea fi 
refăcută de el, spre a cadra cu doctrina. 

Cred însă că explicaţia nu trebuie căutată în primul rând 
aicea. In definitiv, însăşi ştiinţa occidentală întrevede modifi- 
carea posibilă a capitalului ereditar (cromozoame, gene, etc...) 
dar nu printr'o acţiune asupra individului, ci prin efecte directe 
asupra cromozomului (bombardamente cu raze, etc...). Biologia 
sovietică ar putea deci foarte bine să admită imutabilitatea 

capitalului ereditar şi, pe de altă parte, să urmărească, cu înver- 
şunare posibilităţile de a modifica acest material prin efectele 
directe menţionate mai sus. 

Ceeace îi sperie pe marxişti sunt consecinţele oosibile: pe 
care imutabilitatea elementelor ereditare le implică. Dacă în- 
tr'adevăr există elemente transmisibile din generaţie în gene- 
rație, de mii şi mii de ani, pe cari nici o influenţă exterioară 
şi nici cele mai grave accidente suferite de indivizi nu le poate 
modifica, atuncea principiul «dialectic» îsi găseşte aicea o ră- 
sunătoare desminţire. Marxiştii au pretins todeauna că «re- 
voluției permanente» pe plan social şi politic îi corespunde o 
realitate valabilă în toate domeniile vieţei. Totul pentru ei 
este schimbare provocată de conflicte violente succesive între 
două principii antagonice. Progresul: forma nouă născută din 
conilictul precedent. Iată însă că de la începuturile ascunse 
ale vieței ajung pâna la noi o serie de elemente neschimbate, 
bine determinate şi care au toate aparențele de a dăinui şi în 
viitor cu aceeaşi persistenţă. Aceste elemente par a fi purtă- 
toarele unei «intenţii» pe care mintea nu o poate desluşi. Din- 
colo de zbuciumul indivizilor, cromozoamele poartă «în pu- 
tere» destinele întegrei specii. Inerția aceasta cromozomică, pare 
că zădărniceşte orice încercare de modificare venită din exte- 
rior. Şi chiar când mijloacele întrebuințate sunt în raport cu 
dimensiunile lumei cromozomice, modificările obținute oscilea- 
ză între limite ce nu depășesc caractele esenţiale ale speciei. 

Era deci firesc că demonismul doctrinei marxiste să se iz- 
bească de aceste constante biologice. «Intenţia» tainică pe care 
imuabilitatea capitalului ereditar o implică, ameninţă, cum 
îoarte bine spune academicianul Demidow, să trezească o ten- 
dinţă «mistică» în biologie și «să aducă tulburări în educarea 
forțelor noastre». (Adică a convingerilor materialiste.) 

Constantele cromozomice stabilesc o continuitate între pri- 
mul şi ultimul membru ale unei specii. Intre primul şi ultimul 
om va exista, o legătură reală neîntreruptă. Specia, considerată 
în timp, se întregeşte până la urmă într'un tot; ea încetează de 
a mai fi o succesiun€ anarhică de indivizi ce au ca singur 
scop să-şi creeze o viaţă fericită în sânul unei comunităţi uto- 
pice. Alături de reșponsabilitatea religioasă astfel cum o pre- 
cizează toate religiile, s'a născut recent noțiunea unei respon- 
sabilităţi biologice. Specia devine o entitate cu destinul ei, cu 
scopurile ei determinate de la început şi pe care nici o acţiune 
exterioară nu le poate modifica. 

Dar, mai mult. 

Genetica obişnuieşte gândirea cu o serie de probleme care 
se îndepărtează din ce în ce de problematica strâmbă a ma- 


94 ILIE VLAD 


terialismului.. Teoria câmpurilor biologice, studiul centrului 
blastular al embrionului, trezesc o serie de probleme cărora, 
din capul locului şi prin definiţie, marxismul nu le poate răs- 
punde. 

Ceeace se petrece în genetică se petrece cu întreaga gândire 
ştiinţifică actuală. Analize din ce în ce mai amănunțite, sinteze 
din ce în ce mai cuprinzătoare, abstracții din ce în ce mai 
subtile au dus gândirea Occidentului până, în preajma unor re-— 
giuni înfricoşătoare. Gândirea savietică, în schimb, dă absolut 
impresia că încearcă, în mod conştient, să frâneze această dez- 
voltare. Se tem oare de adevărurile ce s'ar putea descoperi? 

Depăşirea erei materialiste în ştiinţă abia a început. Până 
ce mişcarea va cuprinde toată lumea ştiinţifică, va, trece încă 
multă vreme. Până să devie eficientă în concepţiile generale ale 
mulțimilor, și mai multă. Şansele însă par a fi astăzi mari, că 
aşa se va întâmpla. 

Marxismul deci nu poate rămâne inactiv. E] trebuie, prin 
orice mijloace, să împiedice pătrunderea în massele omeneşti 
stăpânite de el, a ideilor «primejdioase» venite din Occident. 
Ceeace s'a petrecut la Universitatea de la Berlin-Buch, s'a pe- 
trecut în toate Universitățile din ţările cotropite de Soviete. 

Dar ermetismul cortinei de fier nu este perfect. Pe de altă 
parte, în sânul ştiinţei sovietice, se nasc mereu tendinţe centri- 
fuge. Natura însăşi a cercetărilor ştiinţifice este favorabilă aces- 
tor tendinţe. 

Ordinele stricte şi migăloase date de politbiuro, putea-vor 
împiedica mereu adevărul să răsbească? Desigur că nu. Numai 
o stăpânire desăvârşită a întregului glob le va putea de—şi asta. 
numai într'o anumită măsură—controlul absolut asupra desvol- 
tărei gândirei ştiinţifice. 

Şi astfel lupta între două lumi ştiinţifice nu se prezintă 
numai ca a prelungire a luptelor politice, sociale şi economice 
ci, oarecum, ca premisa lor. Sar putea concepe eventual o con- 
vieţuire economică sau socială între lumea comunistă, şi lumea 
liberă. O convieţuire îndelungată în domeniul gândirei ştiinţi- 
fice este imposibilă. Căci în iureșul ei (spre regiuni de a căror 
natură ea, însăşi nu-şi dă încă bine seama) gândirea ştiinţifică 
occidentală începe să devie o primejdie pentru gândirea mar- 
xistă. 

INESA DE CASTRO 1) 
(III, 118-135) 

Când, după-această mare biruinţă, *) 
Ş'a întors Alfonso 'n Țara lusitană 
Să guste 'n voie pacea glorioasă 
Pe care-o dobândise 'n crunta luptă, 
Avut-a loc şi cazul demn de faima 
Ce morţii din morminte-i înviază: 
Povestea-acelei biete neferice, 
Ajunsă-a ţi regină după moarte. 

Doar tu, putere crudă a iubirii, 
Ce-atâta 'ncătuşezi a noastre inimi, 
Doar tu i-ai căşunat cumplita moarte, 
Deși ea nu-ţi era deloc vrășmaşă! 

Se spune, crude-Amor, că a ta sete 
N'o stâmpără nici lacrămile triste, 
Fiindcă-ţi place, aspre şi tirane, 

In sânge omenesc să-ţi scalzi altarul. 

„„„Pe-atuncea culegeai, Inesă mândră, 
In tihnă dulcea roadă-a tinereţii, 
In vesela şi oarba amăgire 
Pe care soarta repede ne-o curmă; 
Prin luncile de vis de pe Mondegul 
Pe veci udat de ochii tăi frumoşi, 
Grăiai către poiene, către plaiuri, 
Un nume "'ntipărit în pieptu-ţi gingaş. 

Cu sufletul, ca tine, plin de doruri, 
Pe-acolo te 'nsoţea în gându-i Prinţul 
Când ochii tăi frumoși i-erau departe, 
De ochii lui mereu apropiindu-i 
Și noaptea, 'n visuri dulci, amăgitoare, 
Şi ziua, *n amintiri de vânt luate; 

Că orice cugeta şi ce vedea, 
Prilej de bucurie-i era totul. 

De dragul tău, el fuge de logodna 
Cu alte mândre doamne și Domniţe, 
Căci totul e dispreț iubirii pure, 
Când o subjugă-o gingașă făptură. 
Atunci, aflând că lumea cam cârtește, 
Bătrânu Crai, păzând ce ciudăţenii 
Ajunse-a-i face fiul, din iubire,! 
Şi mai văzând că nu vrea să se 'nsoare, 

Se chibzuie s'o smulgă de pe lume, 
Spre-a-şi smulge fiul, prins în a ei mreajă, 
Crezând că poate stinge vâlvătaia 
Năvalnicei iubiri, cu sânge cândid. 

Ce nebunie-a vrut ca spada fină, 
Care *njruntase cruntul îureş maur, 
Să fie ridicată împotriva 

Unei femei firave şi sărmane?... 

Călăii fioroşi o duc la Rege, 
Ş-acesta, prins de milă, vrea s'o ierte, 
Când sfetnicii, cu probe mincinoase, 
Sălbatec l-îmboldesc la cruda moarte. 
Iar ea, cu triste accente rugătoare, 
Ieşite din durerea şi din dorul 
De Prinţ şi de copiii rămaşi singuri 
(Și-aceasta o durea mai mult ca moartea), 

Spre cerul cristalin, înlăcrămată, 
Şi 'mnaiţă ochii plini de 'nduioşare 
(Căci mâinile-i erau legate de-unul 
Din crâncenii călăi fără de milă) 
Şi-apoi cătând prelung la copilaşii 
Cei dragi, pe care-atâta-i desmierdase 
Și-acuma se temea orfani să-i lase, 
Bunicului lor crud aşa grăieşte: 

«De-i drept că fiare crunte, -a căror fire 
Pornită-i din născare spre cruzime, 
Şi lacomele păsări răpitoare 
Ce nu gândesc decât la prădăciune, 
De-i drept c'au fost în stare să arate 
Copiilor miloase simțiminte, 
Precum au arătat Semiramidei 4) 
Ori fraţilor ce Roma "intemeiară, 5) 

«O, tu, cu chip şi minte omenească, 
(De-i omenesc s'omori pe o femeie 
Nevolnică și slabă, numai fiindcă-i 
Iubită de bărbatul ce-o *'nvinsese), 

Pe copilaşii-aceştia baremi cruţă-i, 
De vreme ce-s menită morţii negre! 
Indură-te de ei, dacă de mine 

N'ai milă, deşi sunt fără de vină! 

«Ci; dacă ştii de moartea printre Mauri, 
Urgia 'n foc şi sabie 'nvingând-o, 
Să ştii să dai şi viața, cu blândeţe, 
Cui n'a făcut greșeli spre a o pierde! 
Iar dacă neprihana mea te mișcă, 
Trimite-mă *m surghiun pustiu şi veșnic, 
In Libia fierbinte, 'n gerul scitic, 
Acolo să trăiesc pe veci în lacrămi. 

«Aruncă-mă "ntre iei şi între tigri, 
Jivine fiorcase, şi vedea-vei 
De pot găsi la ei milostivirea 
Pe care n'am aflat-o printre oameni. 
Acolo eu, cu inima și dorul 
La omul pentru care mor, voi crește 
Vlăstarele-i aduse-aci de faţă, 
Spre trista mângâiere-a mea, de mamă...» 


130 


Mişcat de obiditele-i cuvinte, 
Voia blajinul Crai atunci s'o ierte, 
Dar sfetnicii *ndărătnici şi destinul 
Rămân ne 'nduplecaţi în hotărire 
Şi-uneltele mișelnicei isprave 
Din teacă-și scot tăioasele junghere. 
O, inimi crunte, 'n contra unei biete 
Femei vă arătaţi viteji şi aprigi?... 

Precum.-în contra mândrei Polixena, $) 
De umbra lui Ahile osândită, 
Și-ascute Pirus arma ucigaşe, 
Deşi copila-i toată mângâierea 
Bătrânei sale maici; iar ea, supusă, 
Ca o mioară jertfei se oferă, 
Cătând cu ochi senini spre biata-i mumă 
Hecuba, de durere 'nnebunită: 


132 


La fel şi gâzii crânceni ai Inesei, 
Vitându-şi de pedeapsa ce-i așteaptă, 
In contră-i, mânioşi, se'nverşunează 
Si *n gâtul de-alabastru—reazăm feţii 
Ce-o dragoste de moarte căşunase— 
Jungherele-şi împlântă, şi de sânge 
Roşiră ale sânului flori dalbe, 

Pe care ea cu lacrămi ie udase. 


CAMOENS 


133 


O, Soare, trebuiai în ziua ceea 
Lumina să-ţi ascunzi de ucigași, 
Ca de ospăţul groaznic, când Tieste 
Din mâna lui Atreu şi-a rce copiii. 
Şi voi, o văi adânci, care-auzit-aţi 
Pe buza-i rece glasul de pe urmă, 
Prelung în depărtare răsunarăţi 
De numele iubitului ei, Pedro. 

Aşa precum frumoasa lăcrămioară 
Işi pierde frăgezimea şi mireasma 
Când prea de vreme-i smulsă şi-i strivită 
De mâinile zburdalnicei codane 
Ce-o prinde în cununa din cosițe,— 
La fel stă, moartă, palida domniţă, 
Că veștezi, în obraji, i-s trandafirii, 
Pierdută-i e coloarea vie-a vieţii... 

Şi nimfele Mondegului, prin veacuri, 
Plângând au nemurit cumplita moarte: 
Spre veşnică-amintire preschimbat-au 
In limpede izvar ale lor lacrămi, 

C' un nume ce şi astăzi dăinuieşte: 
«Ilubirile Inesei», din legendă 1). 

Priviţi pârâul proaspăt din răzoare, 

Cu numele «Iubiri», şi apa lacrămi... 

Din portugheză, de Victor BUESCU 


NOTE 


1) Camoens, cel mai mare poet al Portugaliei (1525-1580), a scris 
epopeea Lusiazii («Os Lusiadasy) spre a celebra descoperirea Indiilor, 
în 1498, de către compatriotul său Vasco da Gama, graţie căreia 
Portugalia dobândeşte Imperiul Orientului şi devine marea putere a 
veacului al XVI-lea. Dar, mai presus de calitatea sa de epopee na- 
ţională, «Os Lusiadasy» contează în literatura universală ca prima operă 
de geniu ce sparge orizontul strâmt al lumii clasice greco-romane, 
spre a cânta Universul; un al doilea sens larg al poemului camonian 
este voința omului Renaşterii de a se măsura cu Natura, voința omu- 
lui activ (homo agens), ca o reacțiune împotriva supunerii religioase 
a omului medieval. 

Poemul se alcătueşte din 10 cânturi totalizând 8816 versuri de 
11 silabe (endecasilabi), împărţite în strofe de câte 8 versuri, sau 
octave. In ele Poetul impleteşte descrierea călătoriei lui Gama cu 
istoria Portugaliei, dela obârşii până în zilele sale, ceeace dă prilej 
la episoade faimoase, cum este cel al Inesei de Castro. 

Titlul «Os Lusiadas» înseamnă «Descendenții lui Lusoy, deci «Lu- 
sitanii», deci «Portughezii» (Luso fiind, potrivit legendei, întemeetorul 
Lusitaniei, antica Portugalie). Este ciudată, deci, greşala pe care au 
făcut-o toţi lexicografii români traducând masculinul «Os Lusiadasy 
prin femeninul «Lusiadele» (formă adoptată şi de Iorga, Portugalia, 
1928, p. 149), în loc de singura tălmăcire corectă «Lusiazii» (cf. «Atri- 
zii», descendenţii lui Atreu; «Heliazii», ai lui Helios-Soarele, etc). Şi 
invers, nimeni n'ar spune în româneşte «apatrideley» în loc de «apa- 
trizii», sau «nomadele» în loc de «nomazii», traducând masculinele 
portugheze «os apatridas» şi «os nomadasy. De altfel, Italienii (cari, 
ca noi, fac masculinul plural în î) au tradus şi ei «I Lusiadiy, nici- 
decum «le Lusiade». 

Era, deci timpul ca acest «Poem al lumii occidentale» să fie tradus 
şi în româneşte, incepând cu titlul... i 

In adevăr, încercarea noastră—traducere integrală, şi în metrul 
original endecasilabic—este, pe cât ştim, prima tălmăcire a «Lusia- 
zilor» în limba noastră (una din foarte puţinele în care capodopera 

această nu fusese încă tradusă), ceeace explică oarecum entuziasmul 
cu care ştirea a fost primită de lumea literară portugheză (ved. «Dia- 
rio de Lisboa» din 1-IV-1949; «Seculo Ilustradoy din 30-IV-1949; etc.). 

2) Episodul Inesei de Castro, unul din cele mai frumoase din 
«Lusiazii», este popular în Portugalia. Inesa, nepoata regelui San- 
cho IV al Castiliei, căsătorită în secret cu Dom Pedro, prinţul moşte- 
nitor al Portugaliei, a fost ucisă în 1355 din porunca tatălui acestuia, 
regele Alfonso IV, în urma unelitirilor unor sfetnici cu preocupări po- 
litice şi dinastice. Dar, odată urcat pe tron, Pedro nu numai că 
s'a răsbunat pe ucigaşi, ci a desgropat pe Inesa şi a cinstit-o cu ono- 
ruri ca, pe o regină a Portugaliei (1361). Mausoleele lor stau alături 
în mânăstirea dela Alcobaca, unul purtând inscripţia sguduitoare în 
simplicitatea ei: «Până în sfârşitul lumii.» 

3) Bătălia dela râul Salado (1340), în care Alfonso IV al Portu- 
galiei, aliat cu regele Castiliei, a învins pe Mauri şi pe aliatul lor, 
regele Granadei. S i 

4) Hrănită de păsări, în codrul unde fusese părăsită. 

5) Romulus şi Remus, alăptaţi de lupoaică. 

6) Fiica, lui Priam şi a Hecubei, jertfită de Pirus, fiul lui Ahile, 
pe mormântul tatălui său. 

7) Ocolind genetivul, masculin şi inestetic, «lui Ines», am adop- 
tat forma «Inesei», în spiritul limbii române (cf. «prințesei», etc.), 
care ne-a îndrumat și spre forma nominativă «Inesay, în loc de «Ines» 
(cf. franţ. «Alice» , rom. Alisa», «Alisei»; a«Hortense» , «Ortansa», 
«Ortansei»; etc.).—Asemenea, mici probleme se ivesc la tot pasul în 
cursul poemului, şi numai uzul limbii va decide, cu vremea, asupra 
unor imperioase licențe pe care, după multă cumpănire, ni le-am în- 
găduit. 


UN APORT ROMANESC LA MORFOLOGIA 
POLITICA A RENASTERII 


A cerceta trecutul istoric al Umanității nu înseamnă, în pri- 
mul rând, a lăsa ca zilele de muncă să înregistreze descifrareu 
cărților şi documentelor care reproduc epoci pierdute şi permit 
recuperarea schematică de personagii, evenimente, date, etc, 
acoperite de uitarea pe care o reprezintă scurgerea vremilor, 
după cum tot atât de puţin îl îndreptățește pe cercetătorul 
conștient sau pe studiosul ocasional să creadă că poate culege 
ce-i place, ignorând, în cadrul unui program preconceput, alte 
capitole de vieață omenească. Pentrucă, pentru a cerceta IS- 
TORIA, cu alte cuvinte, pentru a putea căuta şi găsi în acelaș 

* timp, factori, elemente, material rămas puţin sau complet necu- 
noscut; pentru a putea interpreta corect ceace se cunoaşte; pen- 
tru a putea exprima apoi toale acestea într'o formă proprie şt 
nouă, indiferent de substanţa faptului istoric în sine, este nevoie 
de o technică, 

Investigația sau cercetarea istorică are un Scop 
bine definit şi deaceea o astfel de cercetare depăşeşte în moi 
obligatoiu satisfacerea unei curiozităţi proprii, de caracter acci- 
dental. Cercetarea istorică răspunde unei misiuni și acel care 
o practică, cu convingerea sublimului unei atari condiţionali- 
tăți, credincios vocației sale, se simte membru al adevăratului 
corp mistic, care este acela al «creatorilor de gândire». In acest 
sens al activităţii deci, este de datoria celui ce se consacră 
cercetării Istoriei (văzută, bine înţeles, ca un «un complez de 
Jenomene politice, spirituale, culturale, economice, sociale», etc.) 
să aducă la cuncștinţa altora ceeace el a aflat, învăţat, conce- 
put şi confirmat prin mijlocirea unei căutări neîntrerupte G 
unui fapt, a unei date, a unui personagiu, a unui eveniment, a 
unui fenomen, care au fost determinante în evoluția Umani- 
tății. 

Condiţionată de această idee fecundă s'a născut ultima carte 
a Dlui George Uscătescu, Profesor la Universitatea din Barcelo- 

na şi Directorul Revistei noastre, «De Maquiavelo a la raz6n de 
Estado», Madrid, 1951 («Dela Machiavelli la Rațiunea de Stat») 
și în care autorul, confirmat demult prin laborioasa și originala 
sa activitate intelectuală, atât în cadrul literilor româneşti de 
peste hotare, cât şi în lumea literilor spaniole, încearcă un 
«ezamen a filosofiei politice», un proces «de discernare între 
valorile utopice și valarile reale sau pozitive ale doctrinelor an- 
ticipatoare, premergătoare», concretizate în formula «Teoria ra- 
țiunii de stat» acea «doctrină care a dominat timp de aproape 
patru secole gândirea politică europeană», avându-și «rădăci- 
nile adânc înfipte în sistemul machiavelic, acelaş pe care l-au 
atacat până şi cei mai ortodozi practicanți ai săi, drept prea 
dogmatic şi afectat uneori de boala utopiei». 

Iată, deci, cum a fcst structurată problema de către autorul 
cărţii «De la Machiavelli la Rațiunea de Siat». 


Cel căruia îi sunt cunoscute pătimașele discuţii şi polemici 
întrețăsute de-alungul a patru secole în jurul ideilor politico- 
statale ale lui Machiavelli, îşi va da fără îndoială seama, că este o 
muncă delicată, a încerca un esseu în plus asup?a teoriilor ma- 
chiavelice. Dnul Uscătescu a ştiut, din fericire, să găsească echi- 
librul unei «forma mentis» ireproşabilă din punctul de vedere 
a ceeace se cheamă «Geschichtsphilosophie». Autorul, înzestrat 
cu un simţ ascuţit pentru ceeace denumim în structura Istoriei 
Umanității «principii ale evoluţiei», fundează realitatea gândi- 
rii «machiavelice> pe complezul gândirii politice a Renașterii, 
mai precis pe doi dintre pilanii monumentali ai acestei gândiri. 
DANTE şi GUICCIARDINI. Raportul istoric organic în formula 
«spirit european», îl defineşte autorul în felul următcr: «Pentru 
Dante, ca şi mai târziu pentru Machiavelli, imaginea unei Pa- 
trii în decădere este cea chemată să domine un întreg sistem 
politic, prin care să poată fi nu numai refăcută, dar în acelaş 
timp, situată în fruntea unei organizaţii mondiale» (p. 20). «Nu 
se poate interpreta la justele sale proporţii gândirea politică a 
Renaşterii şi tot ce există ca ideologie înflcrită în jurul teoriei 
«rațiunii de stat», întâiu în Italia, în secolele XVI şi XVII, şi pe 
urmă în tot Occidentul Europei, dacă nu se situiază, în justele 
sale proporţii, figura şi opera lui Machiavelli» (p. 23). Această 
«doctrină politică a lui Machiavelli, este poate una din cele- 
mai splendide sublimări a acelui proces profund care a dus ia 
deplasarea azei spirituale a Omului» (p. 24), în cursul secolelor 
XIV şi XV. «Fără o. conturare justă a profilului doctrinei ma- 
chiavelice, gândirea marelui său antagonist, care a fost Fran- 

cisco Guicciardini, întreaga şcoală antimachiavelică care apare, 
consecință a Conciliului din Trento, gândirea practică europea- 
nă în materie de stat,după cum şi întreaga mecanică politică 
occidentală de-alungul a trei secole de vieață istorică, m'ar putea 
fi explicate decât nişte simple manifestări complet desprinse 
de un «logos» care să le susțină şi de o filoosofie care să le 
umple de un sens istoric fecund> (p. 23). 

Este vorba de esența unei «încercări» româneşti, care depă- 
şindu-şi limitele, devine o contribuţie pozitivă, originală, la cu- 
noaşterea aziomelor fundamentțale ale culturii «Omului Euro- 
pean». 


I. D. C. COTERLAN 


PICTORUL BEREA LA MADRID 


Dimitrie Berea ocupă desigur unul dintre primele locuri în 
aotuala plastică românescă. Tânăra sa biografie se poate încu.- 
nuna de pe acum cu o operă considerabilă, căci o muncă fără 
preget constitue cea de a doua dimensiune a personalităţii sale, 
prima fiind desigur talentul. Dacă este exagerat să se ajfirme- 
aşa cum o fac unii-că talentul este rezultatul muncii, în schimb 
nu constitue nici o exagerare afirmaţia că un artist de autentic 
talent este în acelaş timp și un muncitor. Pentrucă a avea ta- 
lent nu înseamnă în fond decât că artistul are ceva de spus, cu 
versul, cu sunetul, cu forma, ori cu culoarea. Nenumăratele 
expoziţii pe care Berea le-a făcut au însemnat tot atâtea dis- » 
cursuri plastice, în care dialectica culorii .sale s'a relevat mereu 
mai promptă, mai proaspătă şi mai eficace. 

Dar Berea este înainte de orice un pictor român. Cu aceasta 
vrem să ne referim la calitatea să reprezentativă. Această ca- 
litate constitue cel mai mare titlu ce se poate conferi unui! 
artist, căci el include pe toate celelalte. Numai cine reuşeşte să 
atingă un anumit rang artistic personal în ordinea autenti- 
cității, a forţei şi a originalității, numai cine reușește să fie 
profund și fără echivoc el însuși, se pcate depăși pe sine şi asu- 
ma 0 categorie naţională. A vorbi deci de pictura lui Dimitrie 
Berea înseamnă a vorbi despre pictura românească. Intr'ade- 
văr Berea se înscrie pe linia celor mai autentici pictori români. 
Nu e vorba de o anumită «şcoală» românească la care Berea să 
fi «aderat». Este vorba de vocaţia lui naturală către o anumită, 
să-i spunen, estetică picturală. Această autenticitate romă- 
nească a rămas ca un fel de constantă în tot lungul evoluţiei 
sale plastice. Și este cu atât mai semnificativă cu cât Berea a 
trăit mai mult în streinătate decât în ţară şi tematica picturii 
sale este streină. Nu ne amintim să fi văzut în expoziţiile lui 
nici un peisaj românesc, cel puţin, în ultimile. Și totuş, para- 
dozul este evident. Fie că pictează Parisul, Veneţia, Geneva, ori 
Spania, pictura lui este şi rămâne invariabil o pictură româ- 

nească In aceasta stă românitatea lui Berea. In această vi- 
ziune interioară a peisajului, în acest peisaj invizibil pentru cei-— 
lalți, dar pe care el îl paartă în suflet, ca o imagine ineluctabilă 
şi irezistibilă şi pe care îl transcrie pe game franceze, italiene, 
ori spaniole. Dar vorbind «in concreto», în ce constă acest ro- 
mânism al picturii lui Berea? Inainte de toate în lirismul ei. 
Noi credem că cea ce se poate numi «fenomenul românesc se 
caracterizează prin această viziune a lumii, lirică. De la «Miori- 
ţa» până la Eminescu, de la toiagul sculptat până la Brâncuşi, 
de la scoarţa milenară până la Luchian, tot ce înseamnă artă. 
românească se înscrie sub zodia lirismului. După cum Enescu 
atunci când «interpretează» o Sonată de Bach, o transfigurează 
într'o muzică românească numai prin forța autentică a trăirii. 
sale muzicale, tot aşa un peisaj parisian sau venețian, se con- 
verteşte pe paleta lui Berea într'unul românesc. 

Dar acest lirism de care vorbeam îşi găseşte «corespondenţele; 
într'o serie de valori picturale în însăşi plastica românescă, atât. 
populară, cât şi cultă. Tonurile de «pământ» somptuase și arză- 
toare, sunt aceleaș de pe ulcelele noastre ţărăneşti, sau de pe 
scoarțele oltenești. Tonurile albastre și verzui, profunde şi 

i transparente, sunt acelea ale frescelor exterionre ale mânăsti- 
rilor din Bucovina, pe care anii şi ploile în loc să le macine, le 
fac mereu mai strălucitoare şi mai proaspete. 

Alături de artiștii plastici ai nouei generaţii care se găsesc 
astăzi peste hotarele ţării, un Puiu Anastasescu, Eugen Dră- 
guţescu, Maria Droc, Dimitrie Berea este un mesager al spi- 
ritului românesc nealterat de «experienţialismele» unui «fin de 
siecle», în fața căruia acest spirit, refuzând să capituleze, opune 
o vigoare şi a calitate, ale cărei posibilități și. perspective cul- 
turale sunt încă de nevănuit. 

De aceia «Destin» nu poate trece sub tăcere evenimentul artis- 
tic şi ramânesc pe care îl constitue expoziţia pe care pictorul Be- 
rea a făcut-o în luna Februarie a acestui an, la Madrid şi înregis- 
trează cu toată satisfacția marele succes artistic și românesc pe 
care eminentul nostru pictor l-a recoltat în capitala Spaniei. 

C.-L. P. 


INVATAMINTELE ISTORIEI 


Judecarea trecutului apropiat cere însuşiri deosebite de nepărtinire 
şi de probitate sufletească, 

In aceste zile, când gândurile şi străduinţele româneşti, închinate 
țărei şi încordate în luptă, sunt îndreptate în spre viitor, cine se în- 
toarce în drum, apăsat de necazuri vechi şi nepotolite, şi întinde către 
trecut un deget acuzător nu izbuteşte de cele mai multe ori să dea la 
iveală decât peastâmpărul acelor fantome care turbură propria lui 
conştiinţă. 

Dl. Pamfil Șeicaru socoteşte că e îndrituit să judece problemele 
politice de eri prin prisma istoriei şi a geografiei. El se întreabă, 
nedumerit cum de n'a împărtăşit România soarta Suediei, a Finlandei 
sau a Turciei? Aceste ţări periferice îi par aşezate în aceleaşi condiții 
geografice și politice ca România noastră. Cum de nu ne-am dat în 
lături când furtuna s'a deslănţuit peste noi? Cum de am nimerit 
împreună cu tot neamul şi cu toate mult râvnitele noastre bogății 
—cu puţurile noastre de petrol şi câmpiile de cereale—, tocmai în 
sufletul grozavului prăpăd? Dl. Șeicaru nu găseşte lămurire pentru 
aceste întrebări nici în istorie, pici în geografie. Și e nevoit să născo- 
cească un cuvânt urât, acel de «aistoric» pentru a defini păcatul acelor 
Români, pe care, îi socoteşte vinovaţi de cataclismul universal. 

Atunci însă când încearcă să-şi dovedească învinuirile, Dl. Șeicaru 
se aşează el însuşi pe o poziţie «aistorică», adică în afară de şirul 
vremii. In loc de a cerceta situaţia de azi cu invățămintele pe care le 
cuprinde, el își alege o zi în trecut—ziua pierderii Basarabiei—ca să 
judece pe temeiul situaţiei de atunci politica noastră externă. In acea 
zi îndepărtată, de care ne despart atâtea alte prăbuşiri, Franţa tocmai 
căzuse la pământ, Anglia era izgonită depe Continent, iar Germania 
atotputernică, victorioasă în Occident, strângea cu prietenie mâna 
Rusiei Sovietice. Dl. Şeicaru se întreabă azi, de ce nu am putut rezista 
atunci voinței amenințătoare a Moscovei? De ce nu aveam în buzunar 
Q garanţie germană, în locul acelor garanţii apusene fără greutate şi 
fără noroc? Cu alte cuvinte, de ce nu trecusem din vreme Gin rândurile 
învingătorilor de eri (alături de care înfăptuisem România Mare şi 

liberă) în rândul învingătorilor de «mâine»? Dacă am fi făcut aşa ceva, 
am fi dat dovadă, după Dl. Şeicaru, de simţ istoric. Numai că istoria 
pe care am îi presimţit-o astfel, ar fi fost fără viitor. 

Azi, când Dl. Şeicaru îmi face cinstea să culeagă argumente pentru 
teza lui din scrisul şi din faptele mele, m'aşi putea mărgini să invoce 
mărturia stărilor de acum. Ecuația din 1940, la care se referă Dl. Şei- 
caru, a fost dată peste cap: Germania, odinioară victorioasă, s'a pră- 
buşit la rândul ei, după ce prin neastâmpărul ei vinovat a deschis 
larg porţile în faţa năvalei bolşevice. Apusul, cu toate greşelile lui, 
e singura putere politică, militară şi sufletească, în măsură să mân- 
tuiască lumea. Iar mântuirea României atârnă de mântuirea lumei. 
In ce fel ne-ar putea ajuta azi o garanţie dată de Hitler,—şi cum 
ne-am putea folosi de dovoda unei complicităţi, încheiată «din vreme» 
cu politica hitleristă, sunt probleme a căror deslegare o las în sarcina 
simțului istoric a D-lui Șeicaru. După cum las în sarcina lui păcatele 
pe care cu adevărat le avem azi de ispăşit, şi anume acea jalnică 
aiureală care a cuprins pe unii Români, din fericire puţini la număr, 
îndemnându-i să se bucure sgomotos de nenorocirile Franţei, de 
«agonia Angliei», de «svârcolirile neputincioase ale Americei) şi să 
vestească cu o grabă ciudată prăbuşirea pe veci a lumii apusene. Cu 
asemenea isprăvi pe suflet, e greu să te strecori sub oblăduirea 
istoriei. : . 

Nu mă voiu da în lături însă, în ce mă priveşte, ca să împrospătez 
unele amintiri care ne pot folosi în lupta pe care o ducem azi. 

Am părăsit Ministerul de Externe în Mai 1940 (după prăbuşirea 
frontului apusean şi o lună înainte de ultimatumul sovietic), în îm- 
prejurări despre care am vorbit în articolele şi cărțile mele. Am 
revendicat totdeauna răspunderea pentru cele împlinite în politica 
noastră externă, cât am muncit şi juptat la postul meu. Lămuririle pe 
care le voiu da nu sunt ticluite abia acum; ele sunt consemnate în 
rapoartele redactate de mine chiar în acele vremi, pentru Consiliile 
de Miniştrii şi Consilile de Coroană. 

De ce am acceptat garanţiile apusene? Fiindcă aveam datoria s'o 
fac. Şi fiindcă aşi fi fost greu vinovat dacă n'aşi fi făcut'o. 

"Țările apusene se străduiau să păstreze pacea. Ele căutau să ridice 
zăgazul în calea agresiunilor locale şi a războiului general. Nimeni 
nu avea un interes mai mare ca pacea să fie păstrată, ca ţara noastră. 
Cu hotarele noastre, râvnite de vecini şi cu bogăţiile noastre naturale, 
râvnite de toată lumea, cu aşezarea noastră la Gurile Dunării, eram 
sortiți să fim în mijlocul grozavei încăereri care se pregătea. Şi nu 
era, greu de prevăzut că în vâltoarea unei asemenea încăereri nu 
ne-ar mai fi fost cu putință să înrâurim, necum să hotărâm destinul 
nostru. 

"Țările apusene se străduiau de asemeni să apere o rânduială euro- 
peană, la aşezarea căreia contribuisem şi noi cu jertfe grele, şi 

care asigura României neatârnarea şi integritatea hotarelor. Garanţiile 
oferite de apuseni întăreau în ce ne priveşte această dreaptă rânduia- 
lă: Anglia şi Franţa se legau să privească orice încălcare a drepturilor 
noastre politice şi teritoriale ca o agresiune îndreptată împotriva or. 
Puteam respinge de mai înainte un asemenea ajutor, în vremea când 
Germania nazistă urmărea pe faţă o politică agresivă de revizuire a 
Tratatelor, trezind împotriva noastră revendicările unor țări vecine, 
şi amenințându-ne direct cu o intervenţie armată, ca cea pe care 
au făcut-o în Cehoslovacia? 

Apărarea în comun a unor interese comune, potrivit unei con- 
cepții de ordine generală, e o metodă de politică externă care nu 
poate face minuni, dar care e totuşi cea mai potrivită ca să ocrotească 
«siguranța» une ţări. Străduinţele lui Titulescu, atât de crunt batio- 
corite azi de unii amatori de gândire politică, au dat greş, fiindcă 
în sprijinul unei idei juste nu au fost strânse din vreme forţele tre- 
buincioase. Nimeni însă nu a fost în stare să propuie o idee mai bună; 
iar atunci, când de totalitarismul hitlerist, atât de străin de firea şi 
de interesele noastre, am încercat să legăm unele filozofii autohtone, 
nu am izbutit decât să grăbim împlinirea unui cumplit şi amar destin. 
Şi acum aşteptăm cu toții, chiar acei dintre noi care nu vor să 
priceapă învăţămintele istoriei, ca ordinea apuseană să se întindă 
din nou, mântuitoare, până la noi. 

Cum de am primit o garanţie care ne apăra jaţă de Germani, față 
de Unguri, faţă de Bulgari, şi nu faţă de Ruşi, singurii noştri inamici 
primejdioşi? y 

Nu e exact. Garanţiile erau generale, fără nici o discriminare şi 
fără nici o rezervă. "Ţările apusene socoteau de altfel că vor putea 
cuprinde Rusia Sovietică în sistemul lor de apărare colectivă, şi eli- 
mina şi pe această cale primejdia unei agresiuni sovietice împotriva 
noastră. E drept tă după Tratatul Ribbentrop-Molotov din 23 August 
1939, Apusenii au socotit că situaţia raporturilor de forţe fiind schimba- 
tă, ei nu mai erau în măsură să ţie angajamentele lor faţă de noi decât 
în cazul unei agresiuni germane. Am stăruit atunci, cu prilejul Unui 
schimb de note diplomatice, arătând că o asemenea rezervă nu se 
potriveşte nici cu textul nici su spiritul garanţiilor primite, şi că nu 
putem da acelor garanții decât o interpretare generală şi neingrădită. 
Această chestie, rămasă nelămurită, a pierdut de altfel însemnătatea 
ei, deoarece puţine zile după încheerea înțelegerei germano-sovietice, 
Franţa şi Anglia au fost prinse în marele război, şi nevoite să se 
supue poruncilor acestui război. 

De ce am acceptat garanţii, care erau vădit neîndestulătoare şi ni 
puteau stuji la nimic? 

In împrejurările în care am acceptat garanţiile, şi în zilele în care 
le-am acceptat, folosul lor era de netăgăduit. Franţa şi Anglia nu erau 
în război cu Germania, şi nu păreau direct amenințate de politica 

hitleristă; în schimb politica agresivă a lui Hitler era îndreptată 
impotriva Cehoslovaciei, a Poloniei şi a României. La începutul anu- 
lui 1939, erau semne vădite că Germania hitleristă se pregătea să-şi 
întindă stăpânirea spre Răsărit. De aceea o înştiinţare dată Germaniei, 
că, orice încălcare a drepturilor României stârnea războiul în Apus, 
era pentru noi de un netăgăduit folos. Care e Românul, conştient de 
ameninţarea care apăsa asupra ţării sale, care san fi incumetat să 
respingă un asemenea ajutor? De fapt, atâta vreme cât Franța a 
stat în picioare şi Anglia a luptat pe Continent, nimeni nu ne-a 
lovit, nici Hitler, nici Stalin, Abia după prăbușirea frontului apusean, 
când garanţiile nu mai aveau putere fiindcă nu mai aveau putere 
țările garante, şi după ce, de altfel, prinşi în cleştele germano- 
sovietic, făcusem zădarnic apel la sprijinul Germaniei, am intrat în 
zodia prăbuşirilor. Rusia ne-a luat Basarabia o lună după căderea 
Franţei; trei luni mai târziu, Germania ne-a impus arbitrajul dela 
Viena. Inainte de a pierde hotarele, pierdusem de fapt neatârnarea 
statului. «Ordinea nouă» înlocuia ordinea europeană. 

Cum de nu neam gânait să cerem din vreme garanţia Germaniei? 

Am cerut'o. Nu pentru a trece dintro tabără într'alta. Atâta, vreme 
cât România a fost liberă, ea nu s'a desprins din acea ordine, care îi 
chezăşuise neatârnarea şi hotarele. E un adevăr care trebue spus şi 
repetat, îndeosebi acum. Am căutat însă, în înțelegere cu apusenii, să 
ajungem la înțelegere şi cu Germania. Consecvenţi politicei noastre 
de pace am căutat să întărim pacea, impreună cu Germania, aşa cum 
o întăriscm alături de apuseni. Socoteam că tărâmul cel mai nimerit, 
pentru o apropiere de Germania era tărâmul economic, unde interesele 
noastre şi cele ale Germaniei se leagă între ele în mod firesc. Tratatul 
economic încheiat la sfârșitul iernei 1939 nu a fost «negociat în grabă 
şi 'cu frica în sân». El nu a însemnat nici o abdicare din punct de 
vedere românesc. Şi s'a ţinut de unele principii de colaborare econo- 
mică, internaţională, care vor putea avea trecere chiar în Europa de 
mâine. Faptul că Tratatul dădea putinţă Germaniei de a dobândi pe 
piaţa noastră materii prime, pentru ea, de o deosebită însemnătate, 
era pentru noi singura, şi cea bună garanţie, că nu va căuta cu sila să 
turbure treburile de la noi. Iar noi primeam printre alte produse 
industriale, armamentul de care aveam nevoe pentru a desăvârși 
apărarea țării (din fabricele cehoslovace, potrivit unor contracte vechi)- 
Această «garanţie» a contribuit în mod hotăritor să statornicească 
raporturi pașnice între cele două ţări. 

Eram gata—şi am adus'o în mai multe rânduri la cunoștința gu- 
vernului german, ca şi a guvernului italian—să acceptăm din partea, 
Puterilor Axei asigurări asemănătoare celor primite dela Puterile 
Apusene, privitoare la siguranţa şi la hotarele noastre. Gândul nostru 
era sa asigurăm astfel—iîn interesul general al păcii—neutralitatea 
sud-estului european. (Am reluat acest gând în 1940, căutând să orga- 

nizăm un bloc al neutrilor, împreună cu prietenii noștri din Inţelegerea, 
Balcanică şi cu Italia. După o înştiinţare brutală, dată de Hitler la 
Roma, Italia care începuse prin a arăta mult interes pentru propu- 
nerile noastre, s'a retras din tovărăşie, zădărnicind împlinirea, acestui 
plan românesc.) 

Hitler nu sa gândit niciodată să ne dea asigurări scrise. Nu din pri- 
cina garanţiilor apusene, care nu au schimbat dispoziţiile lui față de 
noi (Hitler m'a asigurat la, Berlin, în Aprilie 1939, că nu ne ia în nume 
de rău garanţiile apusene, dar că ar privi ca îndreptată impotriva lui 
0 garanţie sovietică; ceeace nu l'a împiedicat câteva luni mai târziu 
să închee în paguba noastră, înțelegerea luj cu Moscova). Verbal, 
Hitler făgăduia orice, «pentru a dovedi bunele lui simțiminte»: ba că 
ne va ajuta în cadrul unui atac sovietic, ba că nu va sprijini niciodată 
revendicările maghiare împotriva, noastră. In scris însă, nu se lega. 
Şi era firesc să fie aşa. Hitler ducea lupta împotriva Tratatului dela 
Versailles. Cum Trianon se află în Parcul din Versailles, şi cum 
toate Tratatele din 1919 erau înrudite între ele, cine lupta din toate 
puterile împotriva unuia din acele Tratate nu putea garanta pe ce- 
lelalte. Și mai era o pricină: Hitler se pregătea de război. Pentru a 
avea, mâinile libere în Apus, era gata să cadă la tocmeală cu Stalin. 
Această tocmeală îi cerea să jertfească interese germane în Marea, 
Baltică, în Polonia, la Dunăre. Cum de nu era să jertfească, orice am 
fi dres şi ce am fi făcut «din vreme», interesele noastre româneşti? 

In ce priveşte Rusia, care din 1939 a fost griia noastră de căpetenie 
—cum 0 dovedesc dările de seamă şi procesele-verbale din Conșiliile 
de Coroană din acea vreme—politica noastră atârna de atât de schm- 
bătoarea situaţie internaţională. Impotriva unei eventuale agresiuni 
sovietice (care a început să fie amenințătoare numai după încheerea 
pactului de prietenie germano-sovietic), nu aveam în Europa un aliat 
firesc. Puterile Apusene, apărătoarele fireşti ale ordinei stabilite, pu- 
teau da un sprijin hotăritor la Răsărit, exercitând o presiune asupra 
Rusiei, numai atâta vreme cât Hitler nu încinsese focul acțiunei sale 
de răzvrătire chiar în inima Continentului. Iar Hitler nu era şi nu 
putea să fie un sprijin pentru nimeni. Planurile lui de cucerire, fie 
că urmăreau tovărăşia Ruşilor, fie că erau îndreptate împotriva lor, 
erau cu desăvârşire străine de interesele şi de năzuințele noastre. Poli- 
tica noastră, atâta vreme cât eram un stat de sine stătător, nu putea, 
fi cu privire la drepturile şi hotarele româneşti decât conservatoare şi 
defensivă ; la Răsărit aveam de păstrat şi de apărat hotarul Nistrului. 
şi Gurile Dunării. Hitler, răsvrătit împotriva ideii de ordine, şi dor- 
nic de a-şi întinde «revoluția» în cuprinsul unei «ordine noui», urmărea 
cu totul alte țeluri; politica lui față de Rusia trecea dintr'un extrem 
într'altul: aşezarea/unei ordine noi la Răsărit, în tovărăşia Moscovei, 
prin împărţirea Statelor aşezate între cele două impărăţii—sau distru- 
gerea Rusiei, desființarea popoarelor dintre Nistru şi Caucaz, şi aşe- 

zarea, unor colonii germane până dincolo de hotarele Asiei... Cum eram 
să desluşim interese şi țeluri comune în freamătul neîngrăditelor pofte 
şi ambiţii ale unei asemenea, politici? Si cum eram să legăm soarta 
ţării, atâta vreme cât ţara mai avea o voință, de o pornire necumpătată 
şi nelegiuită, care nu putea duce decât la catastrofă? Fapt e că nu 
ne-am integrat în politica rusească a ]ui Hitler, suferind ponoasele 
acțiunei de împărţire şi apoi a celei de cucerire, decât după ce ajun- 
«sesem a îi un stat «satelit». Atâta vreme cât ne-a fost cu putință să 
ne ferim de nenorocirea de a fi un satelit, ne-am sbătut impotriva 
soartei rele cu toate puterile desnădejdei. Cine judecă situația de azi, 
când valul sovietic s'a revărsat până în fluviul Elba, ţinând seama 
numai de vinovăția Moscovei, uită că Germania din ajunul războiului 
nu era Germania Tratatului din Berlin, apărătoarea ideii europene, 
ci o putere «revoluţionară» care pregătea terenul, chiar în inima 
Europei, pentru toate împărțirile, prefacerile şi prăbuşirile care au 
urmat. ă Ă 

In ce ne priveşte, nu puteam face minuni. Mijloacele noastre de 
apărare împotriva unui eventual atac rusesc erau reduse; ele cereau, 
cu atât mai mult, să fie folosite cu cumpătare, fără nici o provocare 
faţă de nimeni. Inainte de încheierea Pactului germano-sovietic aveam, 
de bine, de rău, drept chezăşie de siguranţă la Răsărit: garanţiile 
apusene care consiințeau drepturile noastre în cuprinsul ordinei euro- 
pene; interesul Germaniei de a nu ingădui nimănui să turbure ra- 
porturile ei economice cu România, şi interesul Rusiei de a nu pro- 
voca, un război pe care nu-l voia. Ne era deci îngăduit să arătăm atât 
“Germaniei cât şi Rusiei—aşa cum am şi făcut-o că un stat românesc 
puternic şi independent, la Gurile Dunării, era pentru cele două mari 
puteri vecine, o chezăşie de pace şi de echilibru. De îndată ce am 
fi încercat să legăm mai strâns interesele noastre de cele ale Ger- 
maniei, adică să trecem în tabăra germană, am fi distrus noi înşine 
„acest echilibru; şi am îi trebuit să plătim numai decât cu preţul 
meatârnărei şi unei părţi din hotarele noastre, folosul indoelnic de 
a fi asociați cu o putere autoritară, revizionistă, pornită pe calea 
“cuceririlor şi a distrugerii vechilor rânduieli. 

După încheerea pactului germano-sovietic, încheere pe care o pu- 
team prevedea, dar nu o puteam împiedica, soarta noastră era pe-: 
cetluită. Eram de fapt împărţiţi între cele două mari împărăţii, atât 
de înrudite între ele prin regimul totalitar la care erau supuse; 
Rusia sovietică îşi reservase Basarabia şi Bucovina, Germania căpă- 
tase «mână liberă» în restul țării. Această soartă ni s'a implinit când 
în Mai 1940, împreună cu Puterile Apusene s'a prăbuşit ce mai rămă- 
sese în picioare din vechile aşezări europene. 

In cumplita turburare a acelor zile de prăbuşire, sau găsit unii 
Români, care nsinţelegând sau nevrând să înțeleagă cele ce se petre- 
ceau, au aruncat vina la întâmplare pe foștii aliaţi, pe garanţii, şi pe 

cei care sau învoit cu ele. Ca şi cum am fi putut printr'o minune 
cerească sau printr'o şmecherie de ultima oră să ne desprindem din 
ordinea europeană care se cufunda, —ordine căreia îi datorim ființa 
neatârnată a statului şi întinderea hotarelor noastre—ca să ne găsim 
printre beneficiarii uriaşei opere de împărţire şi de distrugere ce se 
implinea. Eram prinşi în vâltoarea unei încăerări, care deslănțuise 
vechi şi neîmpăcate porniri potrivince; se prăbuşeau tovarășii un 
trecut, alături de care luptasem odinioară, întreind teritoriul ţării şi 
stârnind împotriva noastră invidii şi revendicări înverşunate; împreu- 
nă cu acei tovarăşi luasem parte la câştig, era de neînlăturat, din pă- 
cate, ca să luăm parte şi la pagubă. i 

Invinuirile şi vaetele de atunci, deşi necugetate şi păgubitoare, 
fiindcă dădeau greu încercatului neam românesc simțimântul greşit 
că ar fi putut despărţi destinul lui de acel al lumei din care făceu 
parte, erau de înţeles, deoarece durerea pentru cele ce se întâmplau 
putea fi mai mare decât putinţa unora, de a le pricepe. 

Azi însă, după, atâtea, noui întâmplări şi prefaceri, e uimitor de a 
auzi aceleaşi voci mustrătoare, dând glas aceleiaş nepriceperi, şi 
văetându-se că nu ne-am fi legat din vreme de soarta unui Hitler, a 
cărui cenuşe e împrăștiată cine ştie unde? 

Istoria e o carte cu multe foi, dintre care unele pot fi ugor citite 
pe dos, Cine se leagă de câte o foaie răsleață pentru a găsi în ea 
dovada unor teze învechite, peste care timpul s'a scurs, poate să-şi 
procure cel mult o plăcere personală. El nu va izbuti însă să lămu- 
rească liniile mari, dealungul cărora se desfăşoară destinele unui 
neam. 

Fiindcă învățămintele istoriei nu se culeg din citate adunate la 
întâmplare în cărți şi memorii răsfoite în grabă; pentru a fi inţelese 
ele cer o străduință cinstiti, care să lege între ele, cuprinzându-le 
într'o sinteză, evenimentele ce se înşiră în vreme. 

Cercetarea tracutului ne arată că nu putem desprinde din frămân- 
tările şi prefacerile lumei care ne înconjoară, o istorie deosebită a 
României; şi că prin urmare nu putem pune «destinul» nostru dea- 
curmezişui în calea, desfăşurărilor fireşti ale istoriei generale. Aşezaţi 
la încrucişaărea drumurilor acelor imperii, pe care Lucien Romier le 
socotea, «moarte», dar care au dovedit din păcate că sunt mai vii ca 
niciodată, țara, noastră e prinsă chiar in mijlocul luptei care dăinueşte 
de veacuri între Apus şi Răsărit. 

Tratatul din Paris din 1856 (Tratat la care nu am luat parte, şi 
care a pus capăt războiului din Crimea, în care nu am avut de luptat) 
e data cea mai însemnată din istoria noastră contimporană. In adevăr, 
la, acea dată am scăpat din încleştarea celor două Imperii răsăritene, 
Rusia şi Turcia, deopotrivă de dornice să ne oblăduiască, şi am fost 
cuprinși în ordinea europeană, pe care puterile apusene izbutiseră s'o 
întindă până la Gurile Dunării. Tratatul din Paris a îngrădit Rusia, 

oprind avântul ei de înaintare la hotarele noastre; a aşezat Gurile 
Dunării sub controlul unei Comisii Europene; a întărit fiinţa de sine 
stătătoare a Principatelor româneşti prin garanţia colectivă dată de 
Marile Puteri. In fruntea Puterilor Apusene se găseau atunci Franţa 
şi Anglia. Piemontul, Prusia şi apoi Austria au aderat la hotăririle 
Tratatului dela Paris. 

Acest îront european a fost menţinut la Congresul din Berlin, in 
1878, după ce Germania şi-a luat locul în rândul dintâi al Marilor Pu- 
teri. Pentru noi, amintirea Tratatului din Berlin e umbrită prin pier- 
derea unei părţi a Basarabiei. Nu e mai puţin adevărat că la Berlin 
(unde «Concertul european» a impus unei Rusii victorioase revizuirea 
hotăririlor unilaterale pe care le luase față de Turcia ia San Ste- 
fano) ideea unei «ordine europene» a fost menţinută şi întărită. Iar 
acea ordine europeană, care nu putea fi schimbată prin voinţa unei 
singure puteri, fiindcă era garantată de toate puterile, cuprindea RO 
mânia, împreună cu regiunile dunărene şi balcanice din Răsăritul 
european. 

Născuţi la viaţă nouă şi asezaţi pe temeinice temelii politice cu 
sprijinul Apusului, şi sub oblăduirea ideii europene, era firesc să ră- 
mânem legaţi de această idee ca stat independent şi suveran. Era 
pentru noi o poruncă a istoriei, şi o condiţie de viaţă să ne orientăm 
în toate crizele internaţionale după cerinţele ordinei europene. Şi nu 
ne era cu putință să compromitem noi înşine toate cele legate de 
această ordine, adică drepturile şi libertăţile noastre, ca şi ființa noas- 
tră neatârnată, luând parte de bună voe, alături de Puterile care din 
dușmănie sau din răzvrătire, săpau mormântul Europei, căreia îi dato- 
ram viața, Chiar atunci când se păruiau toate punctele noastre de 
sprijin, legătura cu trecutul era pentru noi singura și cea mai bună 
călăuză în spre viitor, 

Faptul că am urmat această poruncă a istoriei, atâta vreme cât am 
fost liberi, adică atâta vreme cât Apusul mai era în picioare, și noi 
nu fusesem încă prinşi în căpcana ce ne fusese pregătită de Ribben- 
trop şi Molotov la Moscova, ne ingădue azi să ne putem integra cu 
fruntea sus în frontul lumei libere, care se alcătuieşte acum. Nimeni 
nu ne poate tăgădui acest drept: nici Apusenii, care ştiu şi recunosc, 
că am rămas credincioşi acelei cauze comune, în slujba căreia lumea 
liberă îşi strânge azi puterile ei militare, politice şi economice; şi 
mai puţin încă acei dintre noi, mânaţi de vechi resimţiminte, care 
nu-şi mai au locul în cuprinsul adevăratei meniri istorice pe care cu 
toții o avem de implinit. Tălmăcit în lumina acestor desfăşurări, actul 
din 23 August 1944 capătă un înţeles care ar trebui să-l pună la adă- 
post de polemici inutile şi păgubitoare. 

Departe de mine gândul de a tăgădui acele greşeli ale politicei apu- 
sene, care apasă greu asupra lumei întregi, şi îndeosebi asupra ţării 
noastre. Istoria însă—fiindă de ea e vorba—va face deosebirea între 

greşelile unora, care din nepricepere şi uşurinţă nu au ştiut să se 
folosească de victoria lor pentru a restabili din vreme ordinea în 
lume, şi păcatul acelora care au plănuit şi au împlinit distrugerea 
acelei ordine. 

In ce privește Germania, locul ei e în Europa. Desbărată de acea 
pornire înverșunată, care a pricinuit poporului ei mai mult rău încă 
decât popoarelor vecine, ea e menită să se aşeze, cu însuşirile ci 
însemnate şi cu însemnatele ei puteri de viață şi de muncă în rându- 
rile cele dintâi ale frontului european. De îndată ce se apropie de 
noi, în slujba unei cauze comune și sub acoperirea ardinei europene, 
ordine care nu cere supunere oarbă ci unire în libertate, ea e o vecină 
bine venită şi o prietenă firească. 

Căci ordinea europeană e din nou în mers. Direcţia ei, e ca pe 
vremuri, din Vest spre Est. Iar lozinca nouă e: Unire. Cine vrea să-şi 
vadă ţara mântuită trebuie să se învoiască mai dinainte, ca s'o vadă 
unită în gând şi în fapte cu faptele şi gândurile lumei libere. 

în îrontui de luptă care se închiagă e loc pentru noi toți Românii 
din pribegie. Faptul de a fi cetit mai bine, sau mai din vreme, in 
Cartea Istoriei, nu poate constitui pentru nimeni un drept de întâie- 
tate sau un privilegiu excluziv. Nimic mai primejdios în clipe hotă- 
ritoare ca unele socoteli mărunte. Certurile din trecutul apropiat sunt 
datorite în bună parte unei cumplite turburări, prevestitoare de fur- 
tună, —a acelei furtuni din afară faţă de care nimeni dintre noi nu 
mai avea să aibă putere... 

Ni se cere însă pentru ca aportul nostru în frontul comun să fie 
cu folos, şi nu cu ponos, ca să dăm dovadă de bună credință. Să nu 
încercăm să cuprindem cu deasila toate cele ce se întâmplă în lume, 
în formulele strâmte ale unor ideologii autohtone, Istoria nu poate 
fi privită nici judecată, prin prisma unor polemici de politieă internă. 
Să ne străduim mai de grabă să desluşim interesele noastre naţio- 
nale în lumina desfășurărilor istorice. Şi să luăm parte fără plângeri 
Şi învinuiri deşarte, la reașezarea ordinei europene, potrivit unor prin- 
cipii generale, care intotdeauna au fost prielnice ţării noastre ro- 
mâneşti. 


GRIGORE GAFENCU. 

SEVER POP: La Dialectologie 
(Apercu historique et mâthodes 
"d'enquetes linguistiques, Louvain, 
î. a., vol. I, L.V-733 pagini; vol. 11, 
pag. 1135-1334). 


Pornind dela principiul enunțat 
cândva de Meillet, şi anume că nu 
există o istorie a limbii fără dia- 
lectologie şi mai cu seamă fără o 
geografie linguistică, Dl. Sever Pon, 
susținător, pe urmele unui Sextil 
Puşcariu, acel admirabil promotor 
al Atlasului linguistic al României 
despre care s'a ocupat cu multă 
competență în primul număr ul 
Revistei noastre Profesorul spaniol 
Dl. Manuel Alvar, al criteriului geo- 
grafiei linguistice ca mijloc de in- 
vestigaţie la noi, ne oferă, în aceas- 
tă voluminoasă publicaţie, un amă- 
nunţit «vademecum» dialectologic 
care poate servi mult ca orientare 
globală asupra a ceiace s'a realizat 
şi s'a scris în această materie în 
multe ţări. Primul volum este con- 
sacrat «dialectologiei romane». Vo- 
lumul al doilea este consacrat «dia- 
Jectologiei neromane». In primul 
volum ne prezintă Dl. Pop, în afară 
de un istoric rezumat al desvoltării 
dialectologiei, un istoric al aceleiaş 
discipline și a metodelor de anche- 
tă linguistică în Franta, Proventa, 
Catalunia, Spania, Portugalia, Tta- 
lia, Rhetoromania, Dalmația, Sar- 
dinia, România. In vol. II se ocupă, 
cu acelaș criteriu rezumativ si si- 
noptic, de cercetările dialectologice 
făcute în limbile germanice, celtice 
slave, fino-urgriene, greacă moder- 


nă, albaneza, berberă, arabă, chine- 
ză, etc... 

Este greu de susținut în ce măsu- 
ră această lucrare, care presupune 
un efort material si în parte meto- 
dologic remarcabil, poate fi de folos 
cercetătorilor specialişti în materie, 
dacă depăşim un criteriu de pur 
bagaj bibliografic. Fără îndoială câ 
o viziune mai aprofundată a dife- 
ritelor orientări majore în materie 
de investigaţie linguistică, sau in 
speţă ale dialectologiei, a metode- 
lor de anchetă, etc., ar fi fost mai 
utilă, dar fiind bogăţia de material 
de care autorul a dispus pentru 
confecţionarea, lucrării sule. 

Pe de altă parte, metoda aplicată 
de Dl. Sever Pop, prezintă un -n- 
convenient. Incercând să înregistre- 
ze toate activitățile pe tărâmul geo-. 
grafiei linguistice şi ale dialectolo- 
giei, în întreaga zonă a limbilor 
romanice şi în vaste zone de limbi 
neromanice, Dsa. sacrifică, după 
cum spuneam, interesul pe care l'ar 
îi putut prezenta o lucrare de sin- 
teză, cu un criteriu de orientare 
personal, cu un sistem de investi- 
gaţie propriu, o lucrare să nu fie 
pur şi simplu un vast şi pretenţios 
amalgam de date, de nume, de me- 
tode aplicate în multiple varietăți 
în istoria linguistică. Pe de altă par- 
te, pretenţia lucrării neingăduind > 
simplă schemă bibliografică, ea nu 
este nici din acest punct de vedere 
completă. 

Este vorba, totuş, de un efort re- 
marcabil, interesant, care oferă cer- 
cetătorilor de strictă specialitate, 

filologilor în general şi chiar ceti- 
torului din afară, un bogat material 
de introducere la situaţia actuală a 
studiilor linguistice. 

D. 


EDITURA CARTEA PRIBEGIEI 
(Buenos Aires și Valle Hermoso- 
Argentina, 1951). 


Literatura românească mimeogra- 
fiată de exil, şi-a găsit campioana 
în această «Editură» susținută de 
tenacitatea şi efortul constant al 
Dlui Grigore Manoilescu. In cărțile 
publicate până acum vom găsi mul- 
te pagini care, mâine, când va îi 
posibilă o definitivare tehnică a 
acestor producţii de pribegie, vor 
putea fi tipărite, desigur, şi vor 
însemna o contribuție apreciabilă Ja 
marele efort comun al ihtelectuau- 
lor pribegi. Intreaga presă româ- 
nească de exil şi-a însuşit activita- 
tea echipei culturale eroice din Ar- 
gentina, dându-i o proiecţie majoră, 
în sensul cel mai amplu al terme- 
nului. Fie-ne îngăduit să nu impăr- 
tăşim acest entuziasm. Apreciem 
şi noi, la justa lui valoare, efortul, 
şi sesizăm sentimentul de adâncă 
emoție românească cu care a fost 
realizat. Lăsând la o parte faptul că 
literatura  mimeografiată este în 
mod fatal, neinregistrabilă din 
punct de vedere tehnic, credem Că 
uşurinţa cu care această modalita- 
te săracă a fost la îndemâna echi- 
pei din Argentina, a făcut ca nu 
întotdeauna să domnească în preo- 
cupările ei, un criteriu selectiv. 
Cinci cărți apărute numai în 1951 
şi un «plan monstru» de publicaţii 
pentra anul în curs şi pentru cei 
viitori, face ca ambițiile «Editurii 
Cartea Pribegiei», să depăşească ce 
putea face odinioară «Cartea Ro- 
mânească», «Editura Pundaţiilor» 
ori (Academia Română», în condiții 
normale şi într'o perioadă de mare 
eflorescenţă intelectuală româneas- 
că, nu cu mijloace de pribegie ca 
acum. 

Cărţile apărute până acum în ci- 
tata «Editură», sunt: «A murit un 


sfânt», de Vintilă Horia; «Sfinţi- 
torii de icoane», de Toader Ioraş; 
«Analiza cuvântului dor», de Ştefan 
Baciu;  «Iphigenia», de Mircea 
Eliade, şi «Iţi mai aduci aminte, 
Doamnă», de J. N. Manzatti. Volu- 
mul «A murit un sfânt» este sinteza 
activităţilor poetice ale Dlui Vin- 
tilă Horia en decada 1941-51. Sen- 
sibil, în prudentă căutare de noui 
forme de expresie, proaspăt, liris- 
mul Dlui Vintilă Horia, sol neo- 
bosit al literilor noastre în America 
de Sud, este, fără îndoială, o pre- 
zenţă românească, remarcabilă în 
aceşti ani de forțată sărăcie poeti- 
că, o sărăcie pe care cu părere de 
rău trebuie să spunem ca nu 2 
poate camufla enorma producţie de 
serie a diferitelor talmanahuri» şi 
foi mimeografiate ale exilului. Ro- 
manul Dlui loraş, «Sfinţitorii de 
icoane» înscrie, la rândul lui, o pa- 
gină interesantă a prozei transilva- 
ne, atât de frumos reprezentată în 
ultimii treizeci de ani. Iar în ce 
priveşte volumul de poeme, a Dlui 
Ştefan Baciu, revelația de acum 
mai bine de cinsprezece ani a li- 
ricei noastre tinere, merită o re- 
marcă în alt loc. 

'Ținem, totuş, să desprindem dia 
volumele publicate, pe cele consa- 
crate poeziei, întrucât ele reprezin- 
tă, după părerea noastră, singura 
replică justă primejdioasei retorice 
patriotarde din exil, asigurând, cu 
promisiunea de a reveni cu argu- 
mente, că activitatea poetică a 
Dlor Horia şi Baciu aduc mult mai 
mari servicii cauzei naţionale, de- 
cât întreaga furtunoasă jeluire goa- 
lă a glorioaselor figuri poetice de 
almanah. 

D. 


ȘTEFAN BACIU: Analiza cuvântu- 
lui dor (Poeme, Edit. Cartea Pri- 
begiei, B. Aires, 1951, ediţie mi- 
meografiată). 


Sfera restrânsă pe care în mod 
necesar o impun preocupările de 
natură teoretică ale Destinului, face 
ca această, revistă să nu poată acor- 

da o atenţie specială—și oarecum 
de specialitate—manifestărilor cu 
caracter pur literar ale scriitorilor 
şi poeților noştri. Recunoaştem că 
este o lacună pe care însă, cu tor 
regretul, o considerăm inevitabilă. 
Ne grăbim să adăogăm că această 
împrejurare nu a împiedecat pe re- 
dactorii Destinului să, inregistreze şi 
manifestări literare, desigur nu din 
punctul de vedere al criticei litera- 
re propriu zise, ci din acela mai 
general, al culturii. Aceasta, s'a in- 
tâmplat, insă, numai cu acele ma- 
nifestări care au putut justifica şi 
rangul de cultură, nu numai sim- 
pla calitate a genului literar, care 
nu totdeauna se confundă cu cul- 
tura. 

Odată lămurit acest punct de ve- 
dere, nu va mai surprinde pe ni- 
meni faptul că «recenzia» ultimului 
volum de Poezii ale lui Ștefan Ba- 
ciu este departe de a fi o recenzie 
literară, ci doar o încercare de în- 
cadrare culturală—şi dacă ni sar 
permite un termen mai exact, am 
spune morfologică—a acestei poezii. 

In primul rând, vrem sa menţio- 
năm că titlul cărtii, care ar putea 
crea 0 confuzie fiind vorba de o 
lucrare poetică, constitue un simbol 
cum nu se poate mai elocvent pen- 
tru conținutul ei. Aceasta pentru 
simplul motiv că esenţa poetică a lui 
Stefan Baciu—şi în special acea 
care se revelează in acest volum— 
este dorul. Pe deasupra tematicai, 
pe deasupra episodului, pe deasu- 
pra accidentului concret, la care se 
reduce orice poezie, lirica lui Ştefan 
Baciu este o lirică a dorului, adică 
a acelui sentiment tipic şi specific 
românesc, sentiment la care se re- 
duce în ultim termen orice catego- 
rie autentică de trăire românească. 
Prin acest sentiment, mai degrabă 
spus, prin această «viziune a lumii» 
româneşti pe care o exprimă dorui, 
Stefan Baciu, cu toate confluențela 
de «motive» ale liricei contempora- 
ne (pe care sensibilitatea lui de om 
viu şi actual le absoarbe dar le şi 
transformă) se înscrie pe marea li- 
nie a poeziei româneşti, care începe 
cu Eminescu, zeul ei tutelar. 


In cea ce priveşte structura inti- 
mă a acestei trăiri care inseamnă 
dorul, nu este posibilă o definiţie. 
Este insă posibilă o descripţie, o 
explicaţie, ori o analiză a acestei 
trăiri. In volumul de faţă, Ştefan 
Baciu face tocmai această analiză 
a dorului pe planul poeticului. în 
acest fel, «Analiza cuvântulul dor» 
ne apare ca un fel de spectrografie 
în care «cuvântul dor» işi regăseşte 
proprietățile lui esenţiale și poetice. 

Vrem să mai facem o menţiune. 
Cea ce ne pare mai caracteristic şi 
mai original din întreaga operă 
poetică a lui Ştefan Baciu, este ul- 
timul capitol al acestui volum, care 
constitue o ipostază «in specie» a 
dorului: dorul de ţară. Atitudinile 
sunt adesea extreme, dela nostalgia 
fină ca un zaimf ce invălue inima 
poetului transhumant şi până la 
clocotul de revoltă împotriva unui 
cotropitor implacabil. Sunt expr 
mate însă totdeauna cu sens şi efi- 
cacitate, adică în valori poetice, 
ceiace constitue aproape o excepţie 
în aşa numita poezie patriotică i 
refugiului românesc, poezie care de 
cele mai multe ori se menţine într'o 
retorică verbală de pure efecte fo- 
netice, dar fără nicio substanță poe- 
tică.  (Folosim prilejul pentru a 
aminti «barzilor» noștri că «Doina» 
lui Eminescu, care este cea mai ma- 
re poezie patriotică ce s'a scris 
vre-o dată in limba română, este 
mai întăi poezie şi apoi patriotism.) 
Ştefan Baciu, ca orice poet auten- 
tic ştie că pentru ca un vers să 
poată dobândi act de legimaţie pa- 
triotică, trebue să fie inainte de 
toate, sau cel puţin in acelaş timp, 
poezie. De aceia în Analiza cuvan- 
tului dor reuşeşte să ne emoţioneze 
infinit mai profund şi mai durabil, 
reuşeşte să ne emoţioneze infinit 
mai patriotic, decât tot zgomotul 
asurzitor de rime patriotarde, pe ca- 
re publicistica noastră din exil, în- 
chipuindu-şi că serveşte o nobilă 
cauză, ni-l administrează cu o exas- 
perantă insistenţă. 


CL. P. 

HORIA SIMA: Menirea Naţionalis- 
mului, Salamanca, Cuadernos His- 
pano-Rumanos, 1951, pagini 156. 
Ed. franceză: Destinee du Natio- 
nalisme, Paris, P. E. G., 1951, pa- 
gini 228. 


Cine vrea să cunoască, substan- 
țial, istoria Europei din ultimele 
două decade, în care fenomenul na- 
ţionalist s'a conturat politic in două 
State care au jucat rolul principal 
în drama trăită de noi toţi şi care 
au avut repercursiuni chiar după 
înfrângerea, suferită, are la înde- 
mână un şir întreg de scrieri doc- 
trinare, istorice, memorii. 

Un document de o deosebită va- 
loare istorică, privitor la această 
epocă, este lucrarea D-lui Horia Si- 
ma, apărută în acelaş timp în două 
ediţii: una română, considerată de 
autor ca ediția princeps şi alta 
franceză. 

După apariția capitolului OMUL 
NOU, preludiul unei lucrări mai 
vaste asupra, fenomenului legionar, 
D-l Horia Sima dă la iveală un stu- 
diu istoric şi doctrinar al naţiona- 
lismului, mult mai palpitant prin 
actualitatea şi proporţiile lui. Rolul 
pe care l-a jucat autorul până în 
anul 1945, atât din punct de vedere 
istoric, fiind continuatorul operii 
create de Corneliu Codreanu, cât şi 
din punct de vedere politic, for- 
mând cele două guverne din 1940 
Şi 1944, îi dă dreptul să afirme, 
chiar din primele linii ale cărții, că 
lucrarea nu este un compendiu doc- 
trinar abstract. Autorul, fără să 
vrea, mărturiseşte de la inceput, 
că, cel puţin în perioada analizată, 
a făcut istorie şi că acum o scrie. 

Oamenii de acţiune, în general 
scriu memorii. Acestea sunt foarte 
instructive, însă cum este normal, 
sunt pline de judecăţi de constata- 
re. D-l Horia Sima, nu constată nu- 
mai, ci enunță norme doctrinare, 
pentrucă lucrarea cuprinde două 
părţi foarte bine conturate: o par- 
te istorică memorialistică şi o parte 
doctrinară. 


Numai plecând dela datul indicat 
mai sus putem să interpretăm, fără 

greşală, ideile ce se desprind din 
lectura acestei cărți. Noţiunile pe 
care le mânueşte autorul, capătă, in. 
decursul expunerii, anumite func- 
ţiuni proprii luptei, dacă se inter- 
pretează în jocul lor primar, con- 
trazicand oarecum uzajul dat de 
studioşi aceloraşi fenomene, studio- 
şi citați chiar de D-l Horia Sima. 
Cu toate acestea se pătrunde per- 
fect în expunere, chiar dacă mii- 
loacele sunt proprii. Şi aici inter- 
vine calitatea fundamentală a stu- 
diului: claritatea şi logica strin- 
gentă. 

Partea istorică a lucrării aduce 
o contribuţie de primă categorie :a 
analizarea, nu numai a fenomenu- 
lui naționalist european, ci şi a unei 
perioade istorice contemporane, de 
o nemai întâlnită intensitate. 

Fenomenul naţionalist capătă o 
extraordinară vitalitate, ajungând 
să contureze juridic şi politic Stats, 
după primul războiu mondial. Auto- 
rul explică această apariţie, prin 
deşteptarea maselor populare nu- 
mai în acest din urmă timp. Cum 
vedem, dela început, autorul leagă 
fenomenul naţionalist de noțiunea 
de masă. Această idee este reluată 
şi analizată, pe larg, în ultimul ca- 
pitol: Națiuni sau mase sociale? 
Numai prin preexistenţa, naţiunilor 
se poate explica apariția maselor, 
fiind acesta un fenomen secundar 
şi mult mai limitat în timp decât 
fenomenul principal. Intr'o apologie 
patetică a participării unui număr 
cât mai mare de indivizi în «ogo- 
rul naţiunii», al interesului şi sacri- 
ficiului unui număr cât mai mare 
de cetățeni pentru idealurile unei 
națiuni, autorul ne indică singura 
cale deschisă astăzi. Elita desprin- 
să din masă are datoria să desco- 
pere mijlocul rapid prin care să 
structureze energiile masei, însă nu- 
mai în funcţie de substanța naţio- 
nală ce o conţine. Problema, actua- 
lă a maselor, nu poate îi rezolvată 
decât numai prin naționalism. 

Este singurul element politic care 
îşi bazează existența pe puterile 
sufletului, deci nu pe eveniment. In 
interior, naționalismul realizează le- 
găturile dela om la om, dar şi dis-- 


BIBLIOGRAFIE ROMANEASCA 128 


tanţările; totuşi, pe plan politic, 
conclude autorul, principiile demo- 
cratice vor continua să reglemente- 
ze raporturile dintre indivizi. 

Apologet al naționalismului bazat 
pe o mărturisire vie şi pe o impre- 
sionantă analiză a fenomenului, D-l 
Horia Sima vede în conexiunea 
dialectică dintre naționalism şi de- 
mocraţie, singurul drum care poate 
fi urmat de către actuala și viitoa- 
rele generaţii, in făurirea destinu- 
lui lor istoric. 

A.R. 


OCTAVIANUS BARLEA: Ex His- 
toria  Romena: Ioannes Bob, 
Episcopus Fagarasiensis (1183- 


1830);  (Kommvrig. J. KEnecht, 
Frankfurt/Main, 1948, XXIXX- 
464 pags.). 


Actul Unirii unei părţi a Româ- 
nilor din Transilvania cu Biserica 
Română marchează, în afară de 
orice îndoială, o nouă fază, deter- 
minând-o în mare măsură, în evo- 
luţia comunităţii romanice din te- 
ritoriile cuprinse între Tisa, Nistru, 
Dunăre, Marea Neagră şi Ceremuș. 
Acest popor, unic descendent al Tm- 
periului Roman de răsărit, pierdut 
de secole în marea slavă, îşi întoar- 
ce prin actul Unirii cu Roma din 
nou ființa spre unul din izvoarele 
sale naționale. Concluzia, mai mult 
decât religioasă, a fost deci de o 
minunată importanţa naţională ro- 
mânească: formarea unei CONȘa 
tiințe naţionale; definirea unei 
personalităţi istorice puternice; do- 
rința de manifestare totală pe un 
plan format în cursul unui proces 
de adevărată reîntorcere la origi- 
nile naționale; structurarea pe plan 
european a posibilităților spirituale, 
culturale, politice, etc. Iată aspecte- 
le principale, de o adâncă semnifi- 
caţie, pe care evolutia Românismu- 
lui după, anul 1710 le-a edificat pe 
actul dela 1697. 

Un aceste momente, când o parte 
organică a Neamului este prigonită 
până la distrugere de către comu- 
nism, din cauza descinderii sale din 


făuritori actului Unirii cu Roma, 
nu poate fi mai binevenită cartea 
Părintelui O. Bârlea, asupra aceluia 
care a fost episcopul unit al Făgă- 
rașului, Ion Bob şi despre care 
autorul spune în prefața sa: «Pau- 
cas personas altis ]Jocis constitutas 
tempore transacto populus romenus 
fortasse habuit, quae tam vehemen- 
ter in historia, ecclesiastica, civili ac 
summopere in illa litterarum rome- 
narum impugnatae sint, prouti fac- 
tum est cum Ioanne Bob episcopus 
Fagarasiensi unito.») Cu o deosebită 
forță de sinteză, autorul intreţeasă 
cele mai diverse date documentare 
referitoare la starea. Românilor în 
general, cu actele unei personalităţi 
atât de complete ca acea a episco- 
pului unit, Ion Bob. 

Cartea compusă din două părţi, 
cuprinde în partea întâia (până la 
pagina 281) şapte capitole generale, 
un Epilog şi Anexe, iar în partea 
doua, o serie de documente. Toată 
istoria luptelor naţionale ale Ro- 
mânilor din Transilvania, încorona- 
te de tragica, revoluție a lui Horia, 
Cloşca şi Crişan dela 1784: atmos- 
fera spirituală a Transilvaniei, in 
care Blajul este un centru dinamic, 
propulsor de idei şi sentimente 
noui. Cununa personalităţilor domi- 
nante ale gândirii româneşti, coma 
pusă din Samuel Micu-Klein, Geor- 
ge Sincai, Petru Maior, George La- 
zar, etc., este fixată de către autor 
prin analiza ageră a cadrului în 
care se afirmă şi a evenimentelor 
şi persoanelor care le înconjoară; 
pozitia Bisericii Unite în cadrul co- 
munităţii religioase româneşti şi po- 
ziția Bisericii Unite în faţa revendia 
cărilor naţionale ale Neamului nos- 
tru. Iată în ce constă aportul lu 
crării Păr. O. Bârlea, pe marginea 
unei epoci de răscruce în vieaţa na- 
ţiunii noastre; a unei epoci glorioa- 
se, de mare fecunditate spirituală 
și culturală şi de nu mai puţin 
măreată şi justă afirmare a drep- 
turile politice inalienabile ale Ro- 
mânilor. 

Partea a doua a cărţii Păr. 
O. Bârlea, prin documentele culese 
din: Arhivele Congregaţiei «De 
Propagande Fide», Arhivele Secrete 

ale Vaticanului, Arhivele Congrega- 
ţiei Conciliilor, contribue la o şi 
mai mare definire a celor expuse în 
prima parte a lucrării. 

D. 

